
Sfântul părintele nostru Andrei Criteanul (sec. VII-VIII) s-a născut la Damasc, într- 
o familie de creştini, părinţii săi se numeau Georgie şi Grigoria. Până la vârsta de 7 
ani băiatul nu a vorbit deloc, dar după ce s-a împărtăşit cu Sfintele Taine a primit 
darul vorbirii. Apoi a studiat Sfânta Scriptură şi Teologia, devenind arhiepiscop de 
Creta. Prăznuirea lui în Biserica Ortodoxă se face pe 4 iulie. 

Evanghelia şi Apostolul zilei 





Zis-a Domnul: 

31.4Și precum voiţi să vă facă vouă oamenii, faceţi-le şi voi asemenea; 

32..4Și dacă iubiţi pe cei ce vă iubesc, ce răsplată puteţi avea? Căci şi păcătoşii 
iubesc pe cei ce îi iubesc pe ei. 

33..,Și dacă faceţi bine celor ce vă fac vouă bine, ce mulțumire puteţi avea? Că şi 
păcătoşii acelaşi lucru fac. 

34.Și dacă daţi împrumut celor de la care nădăjduiţi să luaţi înapoi, ce mulțumire 
puteți avea? Că şi păcătoşii dau cu împrumut păcătoşilor, ca să primească înapoi 
întocmai. 

35.Ci iubiţi pe vrăjmaşii voştri şi faceţi bine şi daţi cu împrumut, fără să 
nădăjduiţi nimic în Schimb şi răsplata voastră va fi multă şi veţi fi fiii Celui 
Preaînalt, că El este bun cu cei nemulțumitori şi răi. 

36. Fiţi milostivi, precum şi Tatăl vostru este milostiv. 


Apostol 





Fraţilor, 

22.lar roada Duhului este dragostea, bucuria, pacea, îndelungă-răbdarea, 
bunătatea, facerea de bine, credinţa, 

23.Blândeţea, înfrânarea, curăţia; împotriva unora ca acestea nu este lege. 
24.lar cei ce sunt ai lui Hristos lisus şi-au răstignit trupul împreună cu patimile 
şi cu poftele. 

25.Dacă trăim în Duhul, în Duhul să şi umblăm. 

26.Să nu fim iubitori de mărire deşartă, supărându-ne unii pe alții şi pizmuindu- 
ne unii pe alții. 


1.Fraţilor, chiar de va cădea un om în vreo greşeală, voi cei duhovniceşti 
îndreptaţi-l, pe unul ca acesta cu duhul blândeţii, luând seama la tine însuţi, ca 
Să nu cazi şi tu în ispită. 

2. Purtaţi-vă sarcinile unii altora şi aşa veţi împlini legea lui Hristos. 

În această lună (iulie), ziua a patra - Cel dintru sfinţi părintele nostru Andrei 
lerusalimneanul, arhiepiscopul Critului. Şi prea cuvioasa Marta, maica 
Sfântului Simeon cel din muntele minunat (Minei) 





La Vecernie 


La Doamne strigat-am..., Stihurile pe 6, ale Sfântului Andrei 3 şi ale Sfintei 3 
Stihirile Sfântului glasul al 8-lea: 


Podobie: Ce vă vom numi pe voi Sfinţilor? Heruvimi că întru voi S-a odihnit Hri- 
stos, serafimi că neîncetat l-aţi proslăvit pe Dânsul, îngeri că de trup v-aţi lepădat, 
puteri că lucraţi minunile; multe sunt numele voastre şi mai mari darurile rugaţi-vă 
să se mântuiască sufletele noastre. 


Ce te vom numi pe tine acum Andreie ? Sihastru, care întuneci pornirile patimilor, 
slujitor cu sfinţenie, lucrător Evangheliei lui Hristos; alăută, care cânţi ale Duhului, 
canon, care toate le veseleşti. Nou David te cunoaştem, căci ai săltat înaintea si- 
criului darului, şi a Testamentului celui nou, înțelepte. 


Ce te vom chema acum pe tine Andreie ? Râvnitor celor aleşi, care bărbăteşte s-au 
nevoit; lăudător adevărat sfinţilor mucenici, îndreptător de iznoavă spre câştigarea 
bunătăţii, zugrav deşertăciunii vieţii, învăţător foarte iscusit. Puitor de dogme prea 
adevărat. Roagă-te să se mântuiască sufletele noastre. 


Ce numire îți vom pune acum ţie Andreie ? Odraslă de veselie Sfântului Ierusalim, 
întărire dogmelor celor drepte ale credinţei celei bune, ierarh prea sfinţit al Cri- 

tului; care luminezi lumea cu luminări, pornindu-te de la răsărit, şi luminând apu- 
surile. Roagă-te, să se mântuiască sufletele noastre. 


Alte Stihiri ale Sfintei Martei, glasul al 4-lea: 
Podobie: Ca pe un viteaz... 


Către înfrânarea cea cu durere, către bărbăteasca luptă, şi către tăbărârea împotriva 
vrăjmaşului celui ce a zăticnit firea omenească, te-ai înstrăinat, şi cu postiri şi cu 
lacrimi nu ai băgat seamă de trup, pentru dumnezeiasca dragoste. Pentru aceasta ai 
suferit nevoinţele cele dumnezeieşti, smerind cugetul luptătorului împotrivă, Marto 
cinstită şi prea mărită. 


Scârbindu-te de cele vremelnice, ai fugit de dragostea celor stricăcioase, şi ai dorit 
de sorțul cel ceresc, cel vrednic şi veşnic, şi nestricăcios celor cuvioşi, şi de viaţă 
fără de sfârşit. Pentru aceasta săvârşind cu credinţă luminată şi purtătoare de lumi- 
nă pomenirea ta, cu cântări dumnezeieşti te cinstim pe tine, mărită Marto. 


Cu darul Duhului iei neputinţele, goneşti duhurile cele viclene, şi tămăduieşti pati- 
mile; şi cu strălucirile minunilor tale luminezi pe credincioşi. Pentru aceasta cu 
neîncetate glasuri lăudăm astăzi luminată şi purtătoare de lumină şi vrednică de mi- 
nune pomenirea ta, prea mărită Marto. 


Slavă..., a sfântului, glasul al 4-lea 


De la Biserica lui Hristos prea fericite, ai gonit pe lupii cei înţelegători cu toiagul 
învățăturilor tale; şi pe aceasta împrejur o ai îngrădit cu tăria cuvintelor, şi o ai pus 
înaintea lui Hristos întreagă şi nemişcată, căruia roagă-te să izbăvească de strică- 
ciune şi de nevoi, pe cei ce săvârşesc cu credinţă întru tot cinstită pomenirea ta. 


Și acum..., a Născătoarei 


Ceea ce în pântecele tău ai încăput pe Dumnezeu cel neîncăput, pe cel ce s-a făcut 
om pentru iubirea de oameni, şi dintru tine a luat amestecarea noastră, şi luminat o 
a îndumnezeit;, nu mă trece cu vederea acum pe mine cel necăjit, ci degrab mă mi- 
luieşte şi din toată pizmuirea şi vătămarea celui viclean mă scapă, prea curată Fe- 
Cioară. 


A Crucii, a Născătoarei 

Pe tine Mieluşelul şi Păstorul, dacă te-a văzut pe lemn Mieluşeaua, ceea ce te-a 
născut, se tânguia ca o Maică, strigând către Tine: Fiule prea iubite! Cum Te-ai 
spânzurat pe lemnul Crucii, îndelung răbdătorule? Cum s-au pironit mâinile şi pici- 
oarele Tale Cuvinte de cei fărădelege, şi ţi-ai vărsat sângele Tău Stăpâne. 


Stihoavna din Octoih. 
Slavă..., a sfântului, glas 8 


Mulţimile călugărilor pe tine îndreptătorul te cinstim Andreie părintele nostru; că 
prin tine pe cărarea cea dreaptă cu adevărat a umbla am cunoscut. Fericit eşti, că lui 
Hristos ai slujit şi puterea vrăjmaşului ai biruit, cela ce eşti cu îngerii împreună 
vorbitor, cu drepţii şi cu cuvioşii împreună locuitor; cu care roagă-te Domnului, să 
miluiască sufletele noastre. 


Și acum..., a Născătoarei 


Cerurile te laudă pe tine cea plină de daruri, Maică pururea Fecioară, iar noi cu cu- 
vinte slăvim neurmată naşterea ta, de Dumnezeu Născătoare. Roagă-te să se mân- 
tuiască sufletele noastre. 


A Crucii, a Născătoarei 


Doamne când te-a văzut soarele ridicat pe Cruce, pe Tine Soarele cel drept, razele 
şi-a ascuns, şi luna şi-a schimbat lumina întru întuneric, iar prea curata Maică la 
inimă se rănea. 


Tropar glasul al 8-lea: Îndreptătorule al Ortodoxiei, învățătorule al dreptei cinstiri 
de Dumnezeu şi al curăției şi luminătorule al lumii, podoaba călugărilor cea de 
Dumnezeu insuflată Andreie, înțelepte, cu învăţăturile tale pe toţi i-ai luminat. 
Alăută duhovnicească, roagă-te lui Hristos Dumnezeu ca să mântuiască sufletele 
noastre. 


Slavă..., al cuvioasei, glas acelaşi. 


Întru tine maică cu osârdie s-a mântuit cel după chip; că luând crucea, ai urmat lui 
Hristos; şi lucrând, ai învăţat să nu se uite la trup, că este trecător; ci să poarte grijă 
de suflet, de lucrul cel nemuritor. Pentru aceasta şi cu îngerii împreună se bucură, 
cuvioasă Marta, duhul tău. 

Și acum..., al Născătoarei 
La Utrenie 
Canoanele - Unul din Octoih, pe 6, şi ale sfinţilor, două pe 8 


Canonul Sfântului Andrei 
facere a lui Teofan 


Cântarea 1-a 


Irmos: Calul şi pe călăraşul în Marea Roşie, Cel ce a sfărâmat războaiele cu braţ 
înalt, Hristos i-a scuturat, şi pe Israil l-a mântuit, pe cel ce cântă cântare de biruinţă. 


Scuturându-ţi somnul de la genele tale, te-ai gătit pe tine însuți lăcaş luminat prin 
bunătăţi, descoperitorule de cele dumnezeieşti. Pentru aceasta te-ai şi arătat dumne- 
zeiesc lăcaş Stăpânului. 

Fiind învăţat de dumnezeiescul dar al Preasfântului Duh, mişcându-ţi canonul tău, 
ai luminat Biserica lui Hristos, lăudându-o cu vers foarte bine întocmit, Andreie 
dumnezeiescule. 

Înţelepţeşte plecându-te legii celei scrise de Dumnezeu, patimile trupului le-ai omo- 
rât sihăstreşte, prin dragostea ta cea tare cântând cântări dumnezeieşti, prea înţe- 
lepte Andreie. 


A Născătoarei 


Cu totul este dorire şi dulceaţă, şi plinirea bunătăților Fiul tău şi Dumnezeu, Prea- 
curată; pe care roagă-L să mântuiască, pe cei ce cu credinţă aleargă acum către tine. 


Alt Canon, al Sfintei Marta 
Cântarea 1-a 


Irmos: Cela ce a sfărâmat războaiele cu braţul Său şi a trecut pe Israel prin Marea 
Roşie, să-l cântăm Lui ca Izbăvitorului nostru, că S-a proslăvit. 

Rănit fiind cu dumnezeiescul dor al bunătăţilor celor veşnice, mărirea şi hrana 
această stricăcioasă o ai defăimat. Pentru aceasta şi viaţă îngerească dumnezeieşte 
ai vieţuit prea cuvioasă. 


Cu râvnă dumnezeiască fiind înfocată, şi trăind cu bărbăție dumnezeiască, credin- 
cioşilor luminător le-ai născut şi îngrădire, pe al doilea Samuil, pe hrănirea cea fru- 
moasă a pustietăţii. 


Slavă... 


Odrasla înfrânării s-a arătat răsărind nouă pe soarele cel mare cel mult luminos, pe 
prea înțeleptul Simeon; şi părții răsăritului părtinitor, şi perete. 


Și acum..., a Născătoarei 


Cei născuţi din pământ, Născătoare de Dumnezeu, prin darul cel dumnezeiesc, şi 
prin negrăită naşterea ta, fii ai lui Dumnezeu făcându-ne, te cântăm pe tine cu dina- 
dinsul, pe ceea ce singură eşti pricinuitoare mântuirii. 


Canonul Sfântului Andrei 
Cântarea 3-a 


Irmos: Cela ce ai înfipt pe nimic pământul cu porunca Ta, şi ai ridicat neţinut pe 
cel îngreuiat, pe piatra cea neclintită a poruncilor Tale Hristoase, întăreşte Biserica 
Ta, unule bune şi lubitorule de oameni. 


Indreptând prin bunătate viaţa ta cuvioase, şi unindu-te cu Dumnezeu prin dumne- 
zeiasca dragoste, te-ai arătat organ cuvântător, luminând toată lumea cu versuri de 
cântare, scoțând dumnezeiasca bogăție. 


Într-armându-te cu puterile tale cele sufleteşti cuvioase, şi trupul înfrânându-ţi prin 
nevoinţă, te-ai făcut stea cu totul luminoasă veselind Biserica, cu drept credin- 
cioasele tale învățături, şi cu duhovniceştile cântări. 


Făcutu-te-ai plin de înţelepciunea cea cerească, căci lărgindu-ţi gura sufletului cu- 
vioase, arătat ai primit toată strălucirea cea purtătoare de lumină a strălucirii Celei 


în trei sori, ca un slujitor prea sfinţit. 


A Născătoarei 

Rogu-te pe tine Maica lui Dumnezeu prea curată, să mă mântuiesc acum de robia 
patimilor, şi să mi se şteargă toate semnele de zdruncinarea păcatului, ca ceea ce 
minunat ai născut pe Cela ce ridică păcatul lumii. 

Alt Canon, al Sfintei Marta 
Cântarea 3-a 


Irmos: Nu este sfânt ca Domnul... 


Roadă prea cinstită din pântecele tău, Stăpânului aducându-i, jertfă desăvârşită pe 
tine te-ai adus Marto, prin focul înfrânării, cu cântări pe Dânsul cuvântându-l. 


Jertfă bine primită şi pururea vieţuitoare Hristosului tău l-ai adus, pe cel odrăslit din 
coapsele tale, prea cuvioasă de Dumnezeu purtătoare, întărirea credincioşilor, şi 
perete şi îngrădire. 

Slavă... 

Intru înălţime cerească ţi-ai înălţat sufletul şi trupul, şi cu fecioarele cele înțelepte 
împreună ai fost vieţuitoare, şi pildă dumnezeiască celor ce cu credinţă aleargă 
către Dumnezeu. 


Și acum..., a Născătoarei 


Pe piatra nădejdii mele înălțările sufletului meu Preacurată punându-mi, nemișcat 
petrecând pururea, te laud şi te slăvesc pe tine. 


Irmosul: Nu este sfânt ca Domnul, şi nu este drept ca Dumnezeul nostru, pe care îl 
laudă toată făptura, şi nu este drept afară de tine Doamne. 


Condacul Sfintei Martei, glas al 2-lea: 

Podobie: Pe cea întru rugăciuni... 

Întru rugăciuni stând înaintea Domnului şi prea curatei Fecioare Născătoarei de 
Dumnezeu, cântare şi laude aducându-i Marto cinstită, pe pruncul cel sfinţit ai 


născut, pe prea minunatul Simeon, pe luminătorul a toată lumea; cu care pururea 
roagă-te pentru noi toți. 

Sedealna sfântului, glasul al 8-lea: 
Podobie: Pe înţelepciunea... 


Luminându-ţi inima cu dumnezeiasca lumină, ai grăit fericite luminat cuvintele 
dogmelor, şi ai luminat lumea. Şi făcându-te organ dumnezeiesc al Duhului, cu 
prea dulce glăsuire îndulceşti totdeauna inimile tuturor, lăudând pe Treimea, cetele 
sfinților, şi pe Fecioara cea prea curată, Andreie prea lăudate; roagă-te lui Hristos 
Dumnezeu, iertare de greşeli să dăruiască, celor ce prăznuiesc cu dragoste sfântă 
pomenirea ta. 


Slavă... a sfintei, glasul al 4-lea. 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credința 
dreptmăritorilor, pentru rugăciunile Născătoarei de Dumnezeu, Unule, lubitorule de 
oameni. 


Neîncetat privind întru rugăciuni şi cu milostenia, lui Dumnezeu ai plăcut, Marto 
prea lăudată, întru bisericile cele dumnezeieşti mergând adesea, cu lacrimi şi cu 
post rugându-te, şi cu credinţă pe diaconul cel sfințit l-ai primit, cu care împreună 
te roagă, ca să ne mântuim noi din nevoi, care cu dragoste te cinstim pe tine. 


Și acum..., a Născătoarei 


Fecioară cu totul fără prihană, care pe Dumnezeu cel mai presus de ființă l-ai 
născut, împreună cu cei fără de trupuri pe Acela neîncetat roagă-l, să ne dea iertare 
de păcate, şi mai-nainte de sfârşit îndreptare vieţii, celor ce cu credință şi cu 
dragoste te cântăm pe tine după datorie, una întru-tot lăudată. 


A Crucii, a Născătoarei 

Stând lângă Crucea Ta, Ceea ce te-a născut mai presus de fire Hristoase, şi ne- 
putând suferi să te vadă pătimind fără dreptate, se tânguia plângând şi striga ie: 
Cum pătimeşti Cela ce eşti din fire fără patimă dulcele meu Fiu! Laud bunătatea Ta 


cea desăvârşită. 


Canonul Sfântului Andrei 

Cântarea a 4-a 


Irmos: Dumnezeiască deşertarea Ta cunoscându-o Avacum, cu mai-nainte vedere 
Hristoase, cu frică a strigat către Tine: Spre mântuirea norodului Tău, ca să mân- 
tuieşti pe unşii Tăi ai venit. 


Cuvântul tău fund împodobit cu viaţa, s-a arătat îndreptător teologiei celei ade- 
vărate, foarte luminat descoperind slava prea lăudatei Treimi, dumnezeiescule 
Andreie. 


Arătând că fapta este suirea privirii, înțelepte, şi purtându-te de privire, te-ai 
încuviințat cu pecetea vieţuirii, Andreie grăitorule de cele dumnezeieşti. 


Ca un ierarh dumnezeiesc prea fericite, luptându-te păstoreşte, ai gonit de la Bise- 
rică năvălirile leilor, Andreie purtătorule de numele bărbăţiei. 


Aflând pe Născătoarea de Dumnezeu pricină de laude prea mari, arătai sârguință 
întocmai, cinstind cu multe feluri de laude, pe cea mai înaltă decât toate laudele, 
înțelepte Andreie. 


A Născătoarei 


Fără de împreunare ai zămislit în pântece fără stricăciune, şi ai născut fără dureri, şi 
născând pe Dumnezeu cu trup, te-ai păzit Fecioară şi după naştere. 


Alt Canon, al Sfintei Marta 
Cântarea a 4-a 


Irmos: Din muntele cel umbros, din ceea ce singură este Născătoare de Dumne- 
zeu, cu dumnezeiasca vedere, mai înainte a cunoscut proorocul, Cuvinte, că Te vei 
Intrupa şi cutremurându-se, slăvea puterea Ta! 


Pe Hristos pururea înainte avându-l, de către dragostea şi de către dorirea cestor 
stricăcioase te-ai depărtat; pentru aceasta te-ai învrednicit Marto şi darului, pe 


Acela proslăvindu-l. 


Întreit valul patimilor arzându-l Marto, ai stins năpădirea fiarelor celor sălbatice, şi 
laţurile cele cu multe împletituri ale lui Amalic cel înţelegător le-ai ruşinat. 


Slavă... 


Ar Dr De De Dr de De Dr Dr De De e Dr De Dr De de De de de dr fr A A 


Xp XP XP XP 3 ID E e 30 30 3 2 DP 2 E E 30 IE 30 IE De DE E IE IE E E XX 


De De de De Dr De De De De De De Dr Dr de De De dr De Dr Dr De de de dr dr d 


Xp XP XP XP IP IE DE 2 e 30 E 3 2 2 2 2 e 30 E IE IE 2 DD E XX 


Făcutu-te-ai îngrădire şi zid, celor ce cu curată dragoste te cinstesc pe tine, şi să- 
vârşesc sfântă pomenirea ta, de Dumnezeu fericită, ajutătoarea credincioşilor. 


Și acum..., a Născătoarei 


Arătatu-te-ai nor înţelegător Născătoare de Dumnezeu, purtând cu trup pe însuşi 
Soarele slavei, care luminează toată făptura cu lumina darului celui dumnezeiesc. 


Canonul Sfântului Andrei 
Cântarea a 5-a 


Irmos: Cela ce te îmbraci cu lumina ca cu o haină la Tine mânec, şi către Tine 
strig: Luminează sufletul meu cel întunecat Hristoase, ca un milostiv. 


Cei ce ne lăudăm acum cu învăţăturile tale, şi luminat ne îndulcim cu cântările cele 
de Dumnezeu insuflate, cinstim pomenirea ta, Andreie prea fericite. 


Luminându-te cu raza dumnezeiescului Duh, prea sfințite, ai lăudat cetele sfinţilor, 
cu care împreună acum te veseleşti, Andreie prea fericite. 


Acum nu vezi cele dumnezeieşti prin simţirile cele pieritoare ale trupului, nici prin 
năluciri, ci cu mintea prin lucrările sufletului, cu Dumnezeu unindu-te prea înţe- 
lepte. 


A Născătoarei 


Cu lacrimi cad înaintea ta, rugându-mă tare, să mă izbăvesc acum de păcatele mele, 
prin tine Preacurată, şi să mă învrednicesc bucuriei celei veşnice. 


Alt Canon, al Sfintei Marta 
Cântarea a 5-a 


Irmos: Din noaptea necunoştinţei zi a cunoştinţei de Dumnezeu, întru lumina Feţei 
Tale, Hristoase, a trălucit de dimineaţă, lauda Ta în inimile noastre. 


La Cer privind odrasla ta în stâlp fiind înălţată, prin dumnezeieştile lucrările acestea 
Marto, pe Hristos cel ce este întru înălțime l-ai lăudat. 

Răspuns din Cer arătat ai luat, de Dumnezeu fericită Marto, şi ai zămislit din 
dumnezeiasca descoperire pe slujitorul cel mare. 


Slavă... 


Odrasla ta prea cuvioasă, cetatea Antiohiei, adică o pune înainte, cald părtinitor şi 
perete, şi scăpare celor ce sunt întru scârbe. 


Și acum..., a Născătoarei 


Toiag al puterii pe tine, cei ce se nădăjduiesc spre tine, avându-te dumnezeiască 
Mireasă, taberele potrivnicilor le biruiesc. 


Canonul Sfântului Andrei 
Cântarea a 6-a 


Irmos: Marea patimilor cea sălbăticită, cu viforul cel stricător de suflet, potoleşte-o 
Stăpâne Hristoase, şi din stricăciune mă scoate ca un Milostiv. 


Ritoriceşte grăind, ai înfruntat pe cei fără de Dumnezeu cu gură luminată, căci cu 
tot adevărul ai arătat închinăciunea cinstitelor icoane, învăţătorule de cele sfinte. 


Cu sfinţenie ai împodobit viaţa ta mărite părinte, căci ai stins tulburarea patimilor, 
ŞI ai sosit către viaţa nepătimirii. 


De frumuseţile cuvintelor şi ale dogmelor tale toți credincioşii îndulcindu-se, cu 
bună credinţă se veselesc, risipind hulele ereticilor. 


A Născătoarei 


Cela ce a strălucit din Tatăl fără de început, cu totul s-a unit cu mine prin întrupare, 
care s-a făcut din tine, Mireasă a lui Dumnezeu prea curată. 


Alt Canon, al Sfintei Marta 
Cântarea a 6-a 


Irmos: Haină luminoasă... 


Pe împărăteasa tuturor dorindu-o din suflet, te-ai împodobit singură cu curăţenia, şi 
haruri Marto ai dobândit printr-însa. 

De bătrână înţelepciunea ta, cinstită, miratu-s-au îngerii şi oamenii, cântând pe 
Făcătorul tuturor, pe cel ce te-a prea mărit pe tine. 


Slavă... 


Ca un pom frumos, şi cu frumoase mlădiţe te-ai împodobit pe tine însăți, şi oglindă 
te-ai făcut nespurcată prin arătarea Duhului Sfânt. 


Și acum..., a Născătoarei 


Linişte întru viforul patimilor şi al scârbelor, pe tine Stăpână pururea înainte vă- 
zându-te, alerg la adăpostirea mântuirii. 


Irmosul: Haină luminoasă dă-mi mie, Cela ce te îmbraci cu lumina ca cu o haină, 
Multmilostive Hristoase Dumnezeul nostru. 


Condac glasul al 2-lea: 
Podobie: Cele de sus căutând de tot necazul ne izbăvim, de Dumnezeu Născătoare. 


Trâmbiţând luminat dumnezeieșştile cântări cele cu dulceaţă, te-ai arătat luminător 
lumii prea luminat, cu lumina Treimi strălucind, Andreie cuvioase. Pentru aceasta 
toţi strigăm către tine: Nu înceta, rugându-te pentru noi toți. 


Icos: Eu ticălosul voi să laud acum vieţuirea ta părinte, pentru îndreptările tale, 
cerând de la tine har, ca să pot lăuda înfrumuseţările tale, şi să împletesc cunună 
creştetului tău celui cinstit, Andreie, pe care îl cinstesc îngerii. Şi strigăm către tine: 
Nu înceta, a te ruga pentru noi toți. 


Sinaxar 


In această lună, în ziua a patra, pomenirea celui dintru Sfinţi părintelui nostru 
Andrei, arhiepiscopul Critului lerusalimneanul. 


Stih: Andrei de demult viaţa vremelnică a părăsit. 
Şi de viaţa cea vie pentru fapta bună nu s-a lipsit. 
În iulie întru a patra zi, 

Moartea pe arhiereul Andrei îl răpi. 

Acesta a fost din cetatea Damascului, născut din părinți iubitori de Dumnezeu, şi s- 
a dat de dânşii la învăţătura cărţii. Apoi de către Teodor patriarhul sfintei cetăţi, el 
se făcu cleric, şi iscălitor lui. 


Și adunându-se Sfântul şi a toată lumea al şaselea Sinod la Constantinopol, a fost 
trimis de dânsul ca să fie la un gând şi la o voinţă cu cele ce se făcuse. Şi pentru 
mintea şi bunătatea ce avea, s-a făcut diacon Bisericii celei mari, şi peste puţină 
vreme hrănitor de săraci. 


După aceea s-a făcut arhiepiscop Critului, şi mergând la un loc ce-i zic leris în 
ostrovul Mitilinului, îşi primii sfârşitul vieţii sale, lăsând multe scrisori Bisericii lui 
Dumnezeu. 


Tot în această zi, prea cuvioasa Marta, maica Sfântului Simeon celui din 
muntele minunat. 


Stih: Marto deşi nu te grijeşti, nici te sileşti 
Insă ai pe celelalte bunătăţi, şi ca Marta te sfârşeşti. 


Cuvioasa aceasta Marta petrecând cu tot felul de faptă bună, atât în sihăstrie, cât şi 
în primire şi milosârdie spre săraci, şi având multă credinţă spre Maica lui Dumne- 
zeu, i s-a vestit de către dânsa, şi mai-nainte de săvârşirea ei de dulceaţa veşnicilor 
bunătăți ce o aştepta, şi mutându-se de la ceste pământeşti, arătându-se celor ce 
păzeau la moaştele ei, făcându-i să se bucure şi zicându-le, că a luat mare dar de la 
Dumnezeu; şi se afla întru lumină şi în nepovestită bucurie, nu numai pentru 
rugăciunile fiului ei, ci şi pentru că a suferit pentru Domnul feluri de ispite şi 
necazuri. 


Tot în această zi chinuirea Sfântului sSfinţitului mucenic Teodor, episcopul 
Cirinei. 


Stih: Lui Teodor celui ce la întuneric a murit, 
După zicerea proorocească timpurie lumină s-a dăruit. 


Tot în această zi, pomenirea Sfântului mucenic Teodot. 


Stih: Lui Dumnezeu Teodote capul ţi-ai dat, 
Şi viaţă fără de sfârşit ai luat. 


Tot în această zi, pomenirea Sfântului mucenic Donat, episcopul Leviei. 

Stih: Mai-nainte Donat prin fapte Levia chivernisind, 
Şi acum acolo unde nu este în vârtejire este locuind. 


Tot în această zi, Sfânta muceniță Chiprila, care strujită fiind s-a săvârşit. 


Stih: Pe Chiprila spre lupta cea de strujire o a întărit, 
Dumnezeu cel ce împreună cu lacov s-a luptat de demult. 


Tot în această zi, Sfânta Aroa şi Luchia, care de sabie s-au săvârşit. 


Stih: Arătatu-ne-au nouă Aroa şi Luchia, 
Că şi tinerele pot răbda sabia. 


Tot în această zi, Sfânta Asclipia, făcătoarea de minuni, care cu pace s-a 
Săvârşit. 


Stih: Asclipia vindecătoare fără de plată fund, 
Conteneşte şi taie bolile plată neluând. 


Tot în această zi, Sfântul Sfinţitul mucenic Teofil, care de sabie s-a săvârşit. 


Stih: Teofil sufere a capului despărțire, 
Iubind pe Dumnezeu şi mai mult decât iubita vieţuire. 


Tot în această zi, cuviosul Menighi, care cu pace s-a săvârşit, 


Stih: Menighi prin înnotare de învăluire a vieţii scăpând, 
Prea buni vâslaşi pe îngeri aflând. 


Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 
Canonul Sfântului Andrei 
Cântarea a 7-a 


Irmos: Domnul părinților cel prea înălţat, văpaia o a stins, pe tineri i-a rourat, pe 
cei ce cântau cu un glas: Dumnezeule, bine eşti cuvântat. 


Pentru ca să vezi întru Duhul lumina sfinților cuvioase, ţi-ai luminat viaţa cu stră- 
lucirea faptelor, strigând: Dumnezeule, bine eşti cuvântat. 

Fiind îmbrăcat cu trup, ai râvnit cetelor celor fără de trup, cuvioase, între care 
veselindu-te, într-un glas cu dânşii cânți: Dumnezeule, bine eşti cuvântat. 


Acum se veseleşte Ierusalimul, căci te-a trimis în lume luminător cu multă lumină, 
pe tine fericite, care cânți: Dumnezeule, bine eşti cuvântat. 


A Născătoarei 
Cel mai dinainte fără de trup, din pântecele tău cel sfânt Preacurată, s-a întrupat 
pentru milostivirea cea nemăsurată, căruia toţi cântăm: Dumnezeule, bine eşti cu- 
vântat. 

Alt Canon, al Sfintei Marta 


Cântarea a 7-a 


Irmos: Cel ce ai întemeiat pământul întru început şi Cerurile cu cuvântul le-ai 
întărit: Binecuvântat eşti în veci, Doamne Dumnezeul părinţilor noştri. 


De haina cea pătimaşă dezbrăcându-te, în haina nepătimirii te-ai îmbrăcat, şi lui 
Hristos, Mirele cel curat, te-ai logodit, şi i-ai făcut spre plăcere. 


Stâlp de foc s-a arătat odrasla ta Marto cinstită, lumea luminându-o, şi pe cele din 
lume curăţindu-le de nepriceperea cea întunecoasă, şi de toată altă urgie. 


Slavă... 


Zburdările trupului le-ai stins, şi de măiestriile vrăjmaşilor celor înţelegători te-ai 
scârbit Marto prea cuvioasă, şi împletirile acestora le-ai surpat la pământ. 


Și acum..., a Născătoarei 

A vedea noi slava Fiului tău, şi curat a ne desfăta întru dânsa, cei ce te dorim, şi te 
cântăm pe tine. Roagă-te cu dinadinsul, ceea ce de la Dumnezeu eşti cu daruri dă- 
ruită. 


Canonul Sfântului Andrei 


Cântarea a 8-a 

Irmos: Ție Făcătorului a toate, tinerii în cuptor danţ a toată lumea împreunând 
cântau: Toate lucrurile pe Domnul lăudaţi-L, şi-L prea înălţaţi întru toţi vecii. 


Aducând danţuri, luminat ai săltat înaintea chivotului celui nou al Bisericii, stri- 
gând: Toate lucrurile lăudaţi pe Domnul. 


Cântarea cea nouă în Biserica cuvioşilor cântai părinte, către Atotţiitorul, strigând: 
Toate lucrurile lăudaţi pe Domnul, şi-L prea înălţaţi întru toţi vecii. 


Cu dumnezeiască cuviinţă rânduind faptele bunătăţii prea fericite Andreie, ai lăudat 
nevoinţele tuturor sfinților, celor ce mai-nainte s-au minunat, şi s-au săvârşit întru 
Hristos în veci. 
A Născătoarei 
Veniţi cu cântări dumnezeieşti să lăudăm pe Născătoarea de Dumnezeu, pe prea 
curata Fecioară, zicându-i: Bucură-te, Fecioară binecuvântată, prin care s-a dat bu- 
curia la firea omenească. 

Alt Canon, al Sfintei Marta 
Cântarea a 8-a 
Irmos: Pe Domnul cel ce S-a proslăvit... 
Cu sărăcia dintru ceste vremelnice ai câştigat bogăţia şi slava cea veşnică Marto, şi 
pentru aceasta ai strigat cu dragoste: Pe Domnul cântaţi-L, şi-L prea înălțați pe EI 
în veci. 
Marto prea cuvioasă, pe Simeon, inima şi dorirea ta cea cunoscută de Dumnezeu 
născând, Dumnezeu din pruncie cu credinţa inimii l-a încoronat; pe cela ce-i strigă 
lui cu credinţă întru toţi vecii. 


Binecuvântăm pe Tatăl, şi pe Fiul şi pe Sfântul Duh, Domnul. 


Ziua cea luminoasă a prăznuirii tale, cugetele credincioşilor le luminează, şi stră- 
luceşte ca un luceafăr tot pământul, până la toate marginile. 


Și acum..., a Născătoarei 

Cel ce a zidit firea noastră dintru tine cu aceasta Născătoare de Dumnezeu îmbră- 
cându-se, închipuieşte şi înnoieşte ca un iubitor de oameni, pe cei ce cu cântări te 
cuvintează, şi te proslăvesc cu adevărat Născătoare de Dumnezeu. 


Irmos: 


Să lăudăm, bine să cuvântăm şi să ne închinăm Domnului cântăndu-l şi prea 
înălțându-L pe Dânsul întru toţi vecii. 


Pe Domnul cel ce S-a proslăvit în muntele cel sfânt, şi în rug prin foc a arătat lui 
Moise, taina naşterii pururea Fecioarei, lăudaţi-L şi-L prea înălţaţi întru toți vecii. 


Canonul Sfântului Andrei 
Cântarea a 9-a 


Irmos: Isaia dănţuieşte, Fecioara a avut în pântece, şi a născut fiu pe Emanuil, pe 
Dumnezeu şi omul, răsărit este numele Lui, pe care slăvindu-L, pe Fecioara o feri- 
cim. 


Vestirea cuvintelor tale, şi frumuseţea şi curăţia dogmelor, au alergat peste tot pă- 
mântul Andreie fericite. Pentru aceasta cu diadema bunei cuviinţe te-a încununat 
Hristos, Împăratul tuturor. 


Indulcindu-te întru unirea cea dumnezeiască de strălucirea cea cu trei lumini, An- 
dreie tăinuitorule al lucrurilor celor peste fire, păzeşte de primejdii acum prin rugă- 
ciunile tale, pe cei ce cu dragoste şi cu sfinţenie săvârşesc sfințită pomenirea ta. 


Acum te veseleşti în ceruri cu cetele celor fără de trup, ca cel ce neabătut ai pe- 
trecut viaţa lor pe pământ, ca cel ce te-ai arătat propovăduitor prea ales credinţei 
celei adevărate, grăitorule de cele dumnezeieşti, vrednicule de laudă. 

A Născătoarei 

Incetat-ai pornirea cea neoprită a morţii, care mânca toate, ca ceea ce cu adevărat 
mai presus de cuget ai născut cu trup pe viaţa cea veşnică, de care lovindu-se iadul 


cu gură amară, s-a surpat, Născătoare de Dumnezeu Maică Fecioară. 


Alt Canon, al Sfintei Marta 

Cântarea a 9-a 
Irmos: Pe tine te mărim... 


Într-un chip Marto împreună dănţuind cu fiul, roagă pe Hristos Dumnezeul nostru, 
pentru cei ce te cinstesc pe tine. 


Vieţuind cu bună credinţă, bărbăteşte te-ai nevoit întru osteneli, de unde ai agonisit 
bogăţie cerească. 


Slavă... 


Sărutăm sicriul moaştelor tale Marto prea cinstită, dintru care scoatem apele tămă- 
duirii. 


Și acum..., a Născătoarei 


Mai mult decât razele soarelui rugăciunea ta răsărind, luminează Preacurată, pe cei 
ce te slăvesc pe tine. 


Irmos: Mărimu-te pe tine Maica lui Dumnezeu, şi te slăvim Născătoare de Dumne- 
zeu Fecioară; că ai născut pe Mântuitorul sufletelor noastre. 


Luminânda: Viaţă îngerească poftind prea cuvioase, pentru aceasta ai supus pati- 
mile trupului cu bărbăţie, asemenea cu îngerii făcându-te, de Dumnezeu purtăto- 
rule părinte. 


A Născătoarei 


Pe tine părtinitoare te avem toţi păcătoşii, o Preasfântă Fecioară! Tu bine-îmblân- 
zind fă-l pe Fiul tău cu rugăciunile tale cele de Maică. 


Stihoavna din Octoih. 

Slavă..., a sfântului, glasul al 6-lea. 

Cuvioase părinte Andreie, în tot pământul a ieşit vestirea isprăvilor tale, pentru 
aceasta în ceruri ai aflat plata ostenelilor tale; taberele drăceşti ai pierdut, cetele 


îngereşti ai ajuns, a cărora viaţă fără prihană ai urmat, îndrăzneală având către 
Dumnezeu, cere pace sufletelor noastre. 

Și acum..., a Născătoarei 

Podobie: A treia zi ai înviat... 

Pe Cuvântul cel fără început cu Tatăl şi cu Duhul, prin glasul Arhanghelului de 
Dumnezeu Născătoare, în pântece zămislindu-l, decât Heruvimii şi Serafimii şi 
Scaunele, mai înaltă te-ai arătat. 

A Crucii, a Născătoarei 

Oarecând în vremea răstignirii, Fecioara stând lângă Cruce, dimpreună cu apostolul 
cel iubitor de curăţie, şi plângând striga: Vai mie! Cum pătimeşti Hristoase, Cela ce 


eşti nepătimirea tuturor. 


Şi cealaltă slujbă a Utreniei. 

Canon de rugăciune către Sfântul ierarh Andrei lerusalimiteanul, 
arhiepiscopul Cretei 





Troparul Sfântului ierarh Andrei lerusalimiteanul, arhiepiscopul Cretei, glasul al 
8-lea: Îndreptătorule al Ortodoxiei, învăţătorule al dreptei cinstiri de Dumnezeu şi 
al curăţiei şi luminătorule al lumii, podoaba călugărilor cea de Dumnezeu insuflată 
Sfinte ierarhe Andrei, înțelepte, cu învăţăturile tale pe toţi i-ai luminat, alăută du- 
hovnicească, roagă-te lui Hristos Dumnezeu ca să mântuiască sufletele noastre. 


Cântarea 1 


Irmos: Pe cal şi pe călăreț 1-a înecat în Marea Roşie, Hristos, cel ce a sfărâmat răz- 
boaiele cu braţ înalt şi a mântuit pe Israel, care cânta cântare de biruinţă. 


Stih: Sfinte părinte Andrei, roagă-te lui Dumnezeu pentru noi. 
Scuturând somnul de la genele tale, te-ai gătit pe tine însuţi locaş luminat prin vir- 
tute, descoperitorule de cele dumnezeieşti, pentru aceasta, te-ai şi arătat dumne- 


zeiesc locaş Stăpânului. 


Stih: Sfinte părinte Andrei, roagă-te lui Dumnezeu pentru noi. 

Fiind învăţat de dumnezeiescul dar al Preasfântului Duh, împlinindu-ţi canonul tău, 
ai luminat Biserica lui Hristos, lăudând-o cu vers bine întocmit, dumnezeiescule 
Andrei. 


Stih: Sfinte părinte Andrei, roagă-te lui Dumnezeu pentru noi. 

Înţelepţeşte plecându-te legii celei scrise de Dumnezeu, patimile trupului le-ai omo- 
rât sihăstreşte, prin dragostea ta cea tare, ai cântat cântări dumnezeieşti, prea înţe- 
lepte Andrei. 

Stih: Preasfântă Născătoare de Dumnezeu, miluieşte-ne pe noi. 

Fiul tău şi Dumnezeu este cu adevărat dorire şi dulceaţă şi plinirea bunătăţilor, 
Preacurată, pe Acela roagă-L să mântuiască pe cei ce cu credinţă aleargă acum că- 
tre tine. 

Cântarea a 3-a 

Irmos: Cel ce ai înfipt pe nimic pământul cu porunca Ta şi ai ridicat neţinut pe cel 
îngreuiat pe piatra cea neclintită a poruncilor Tale, Hristoase, întăreşte Biserica Ta, 
Unule Bun și lubitor de oameni. 

Stih: Sfinte părinte Andrei, roagă-te lui Dumnezeu pentru noi. 

Îndreptând prin virtute viaţa ta, cuvioase şi unindu-te cu Dumnezeu, prin dumne- 
zeiasca dragoste, te-ai arătat organ cuvântător, luminând toată lumea cu versuri de 
cântare, ai făcut cunoscută dumnezeiasca bogăţie. 

Stih: Sfinte părinte Andrei, roagă-te lui Dumnezeu pentru noi. 

Într-armându-te cu puterile tale cele sufleteşti, cuvioase şi trupul înfrânându-ţi prin 
nevoinţă, te-ai făcut stea cu totul luminoasă, veselind Biserica cu drept-credin- 
cioasele tale învățături şi cu cântări duhovnicești. 

Stih: Sfinte părinte Andrei, roagă-te lui Dumnezeu pentru noi. 

Ai ajuns a fi plin de înţelepciunea cea cerească, căci lărgindu-ţi sufletul cuvioase ai 


primit toată strălucirea cea purtătoare de lumină a strălucirii celei în Trei Sori, ca un 
slujitor prea sfințit. 

Stih: Preasfântă Născătoare de Dumnezeu, miluieşte-ne pe noi. 

Pe tine te rog, Maica lui Dumnezeu, prea curată să mă mântuiesc acum de robia 
patimilor şi să mi se şteargă toate semnele cele din zdruncinarea păcatului, ca una 
care în chip minunat ai născut pe Cel ce ridică păcatul lumii. 

Cântarea a 4-a 

Irmos: Dumnezeiască deşertarea Ta cunoscând-o Avacum, prin mai înainte vede- 
re, Hristoase, cu frică a grăit către Tine: ai venit spre mântuirea poporului Tău, ca 
să mântuieşti pe unşii Tăi. 

Stih: Sfinte părinte Andrei, roagă-te lui Dumnezeu pentru noi. 

Cuvântul tău fiind împodobit cu viaţa, s-a arătat îndreptător Teologiei celei ade- 
vărate, cu totul lămurit descoperind slava Prealăudatei Treimi, dumnezeiescule pă- 
rinte Andrei. 

Stih: Sfinte părinte Andrei, roagă-te lui Dumnezeu pentru noi. 

Arătând că fapta este înălțarea privirii, înțelepte şi lăsându-te purtat cu privirea, te- 
ai învrednicit de pecetea vieţuirii, Sfinte părinte Andrei, grăitorule de cele dumne- 
zeieşti. 


Stih: Sfinte părinte Andrei, roagă-te lui Dumnezeu pentru noi. 


Ca un ierarh dumnezeiesc, prea fericite, luptându-te păstoreşte, ai alungat de la 
biserică năvălirile leilor, Sfinte Andrei, purtătorule al numelui bărbăţiei. 


Stih: Sfinte părinte Andrei, roagă-te lui Dumnezeu pentru noi. 

Aflând pe Născătoarea de Dumnezeu pricină de mari laude, ai arătat sârguință 
întocmai, cinstind cu multe feluri de laude pe cea mai presus decât toate laudele, 
înțelepte Andrei. 


Stih: Preasfântă Născătoare de Dumnezeu, miluieşte-ne pe noi. 


Fără de împreunare, ai zămislit în pântece fără stricăciune şi ai născut fără dureri şi 
născând pe Dumnezeu cu trup, ai rămas şi după naştere Fecioară. 

Cântarea a 5-a 


Irmos: La Tine alerg, Cel ce Te îmbraci cu lumina ca şi cu o haină şi Ţie mă rog: 
luminează sufletul meu cel întunecat, Hristoase, ca un Milostiv. 


Stih: Sfinte părinte Andrei, roagă-te lui Dumnezeu pentru noi. 


Cei ce ne lăudăm acum cu învăţăturile tale şi vădit ne îndulcim cu cântările cele de 
Dumnezeu insuflate, cinstim pomenirea ta, Sfinte Andrei, prea fericite. 


Stih: Sfinte părinte Andrei, roagă-te lui Dumnezeu pentru noi. 


Luminându-te cu raza Dumnezeiescului Duh, prea sfințite, ai lăudat cetele sfinţilor, 
cu care împreună acum te veseleşti, Sfinte Andrei, prea fericite. 


Stih: Sfinte părinte Andrei, roagă-te lui Dumnezeu pentru noi. 

Acum nu vezi cele dumnezeieşti prin simţurile cele pieritoare ale trupului, nici prin 
năluciri, ci cu mintea prin lucrările sufletului cu Dumnezeu unindu-te, prea în- 
țelepte. 


Stih: Preasfântă Născătoare de Dumnezeu, miluieşte-ne pe noi. 


Cu lacrimi cad înaintea ta, rugându-te cu tărie să mă izbăvesc acum de păcatele 
mele şi prin tine, Preacurată, să mă învrednicesc de bucuria cea veşnică. 


Cântarea a 6-a 


Irmos: Marea patimilor cea sălbăticită cu viforul cel stricător de suflet, potoleşte-o, 
Stăpâne Hristoase şi din stricăciune mă scoate, ca un Milostiv. 


Stih: Sfinte părinte Andrei, roagă-te lui Dumnezeu pentru noi. 


Ritoriceşte grăind cu gură luminată, ai înfruntat pe cei fără de Dumnezeu, căci ai 
arătat adevărul închinării la cinstitele icoane, învăţătorule de cele sfinte. 


Stih: Sfinte părinte Andrei, roagă-te lui Dumnezeu pentru noi. 


Cu sfinţenie ai împodobit viaţa ta, mărite părinte, căci ai stins tulburarea patimilor 
şi ai ajuns la viața nepătimirii. 

Stih: Sfinte părinte Andrei, roagă-te lui Dumnezeu pentru noi. 


De frumuseţile cuvintelor şi ale dogmelor tale toți credincioşii îndulcindu-se, cu 
dreaptă credinţă se veselesc, risipind hulele ereticilor. 


Stih: Preasfântă Născătoare de Dumnezeu, miluieşte-ne pe noi. 


Cel ce a strălucit din Tatăl fără de început, S-a unit în chip desăvârşit cu mine prin 
întruparea care s-a făcut din tine, Mireasă a lui Dumnezeu, prea curată. 


Condac, glasul al 2-lea: 

Podobie: Cele de sus căutând de tot necazul ne izbăvim, de Dumnezeu Născătoare. 
Trâmbiţând luminat dumnezeieştile cântări, cele cu dulceaţă, te-ai arătat luminător 
prea luminat lumii, cu lumina Treimii strălucind, cuvioase Andrei, pentru aceasta, 
toţi grăim către tine: nu înceta să te rogi pentru noi toţi. 


Cântarea a 7-a 


Irmos: Domnul părinților cel prea înălțat a stins văpaia şi a rourat pe tinerii care 
cântau cu un glas: Dumnezeule, bine eşti cuvântat. 


Stih: Sfinte părinte Andrei, roagă-te lui Dumnezeu pentru noi. 


Pentru ca să vezi întru Duhul lumina sfinților, cuvioase, ţi-ai luminat viaţa cu stră- 
lucirea faptelor, cântând: Dumnezeule, bine eşti cuvântat. 


Stih: Sfinte părinte Andrei, roagă-te lui Dumnezeu pentru noi. 


Fiind îmbrăcat cu trup, ai râvnit după cetele celor fără de trup, cuvioase, între care, 
veselindu-te, într-un glas cu dânşii cânți: Dumnezeule, bine eşti cuvântat. 


Stih: Sfinte părinte Andrei, roagă-te lui Dumnezeu pentru noi. 


Acum se veseleşte Ierusalimul, căci te-a trimis în lume luminător cu multă lumină, 
pe tine, fericite, care cânţi: Dumnezeule, bine eşti cuvântat. 


Stih: Preasfântă Născătoare de Dumnezeu, miluieşte-ne pe noi. 

Cel mai dinainte fără de trup, din pântecele tău cel sfânt, Preacurată, S-a Întrupat 
pentru milostivirea cea nemăsurată, Aceluia toți cântăm: Dumnezeule, bine eşti 
cuvântat. 


Cântarea a 8-a 


Irmos: Făcătorului a toate, tinerii în cuptor, dans a toată lumea împreunând, 
cântau: toate lucrurile pe Domnul lăudaţi-L şi prea înălțaţi-L întru toţii vecii. 


Stih: Sfinte părinte Andrei, roagă-te lui Dumnezeu pentru noi. 


Dănţuind, luminat ai săltat înaintea chivotului celui nou al Bisericii, cântând: toate 
lucrurile lăudați pe Domnul. 


Stih: Sfinte părinte Andrei, roagă-te lui Dumnezeu pentru noi. 


Cântarea cea nouă în biserica cuvioşilor cântai, părinte, către Atotţiitorul grăind: 
toate lucrurile lăudați pe Domnul şi-L prea înălțaţi întru toți vecii. 


Stih: Sfinte părinte Andrei, roagă-te lui Dumnezeu pentru noi. 

Cu dumnezeiască cuviinţă rânduind faptele bunătăţii, prea fericite Andrei, ai lăudat 
nevoinţele tuturor sfinţilor, celor ce mai înainte s-au minunat şi s-au săvârşit întru 
Hristos în veci. 

Stih: Preasfântă Născătoare de Dumnezeu, miluieşte-ne pe noi. 

Veniţi cu cântări dumnezeieşti să lăudăm pe Născătoarea de Dumnezeu, pe prea 
curata Fecioară, zicând: Bucură-te, Fecioară binecuvântată, prin care s-a făcut bu- 
curie firii omenești. 

Cântarea a 9-a 

Irmos: Isaia, dănțuieşte, Fecioara a avut în pântece şi a născut Fiu pe Emanuel, pe 
Dumnezeu şi Omul; Răsăritul este numele Lui, pe care slăvindu-L, pe Fecioară o 


fericim. 


Stih: Sfinte părinte Andrei, roagă-te lui Dumnezeu pentru noi. 

Vestirea cuvintelor tale şi frumuseţea şi curăţia dogmelor s-au răspândit peste tot 
pământul, Sfinte Andrei, fericite, pentru aceasta cu diadema bunei cuviinţe te-a 
încununat Hristos, Impăratul tuturor. 


Stih: Sfinte părinte Andrei, roagă-te lui Dumnezeu pentru noi. 


Indulcindu-te întru unirea cea dumnezeiască, de strălucirea cea cu trei lumini, 
Sfinte Andrei, tăinuitorule al lucrurilor celor peste fire, păzeşte de primejdii acum, 
prin rugăciunile tale, pe cei ce cu dragoste şi cu sfinţenie săvârşesc sfințită pome- 
nirea ta. 


Stih: Sfinte părinte Andrei, roagă-te lui Dumnezeu pentru noi. 


Acum te veseleşti în ceruri cu cetele celor fără de trup, ca unul care neabătut ai 
petrecut viaţa lor pe pământ; căci te-ai arătat propovăduitor prea ales credinţei celei 
adevărate, grăitorule de cele dumnezeieşti, vrednicule de laudă. 


Stih: Preasfântă Născătoare de Dumnezeu, miluieşte-ne pe noi. 


Incetat-ai pornirea cea neoprită a morţii, care înghiţea toate, ca una care, cu ade- 
vărat, mai presus de cuget ai născut cu trup Viaţa cea veşnică, din care, muşcând 
iadul cu gust amar, s-a surpat, Născătoare de Dumnezeu, Maică Fecioară. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel ce a 
făcut toate şi în braţele tale ai avut pe Cel ce ţine toate şi la sân ai hrănit pe Cel ce 
hrăneşte lumea. Pentru aceasta, te rog pe tine, Preasfântă Fecioară, să mă izbăveşti 
de greşeli, când va fi să stau înaintea feţei Ziditorului meu, Stăpână Fecioară curată, 
atunci să-mi dăruieşti ajutorul tău, că pe tine te am nădejde eu, robul tău. 


Luminându-ţi inima cu dumnezeiasca lumină ai grăit, fericite, lămurit cuvintele 
dogmelor şi ai luminat lumea. Şi făcându-te organ dumnezeiesc al Duhului, cu prea 
dulce glăsuire îndulceşti totdeauna inimile tuturor, lăudând Treimea, cetele sfinţilor 
şi pe Fecioara cea prea curată, Sfinte Andrei, prea lăudate. lar acum, roagă-te lui 
Hristos Dumnezeu, iertare de greşeli să dăruiască celor ce prăznuiesc cu dragoste 
sfântă pomenirea ta. 


Sedelna Preasfintei Născătoare de Dumnezeu, glasul al 4-lea. Podobie: Degrab ne 
întâmpină pe noi mai înainte până ce nu ne robim când vrăjmaşii Te hulesc pe Tine 
şi ne îngrozesc pe noi, Hristoase, Dumnezeul nostru, pierde cu Crucea Ta pe cei ce 

se luptă cu noi, ca să cunoască cât poate credinţa dreptmăritorilor, pentru rugă- 
ciunile Născătoarei de Dumnezeu, Unule, lubitorule de oameni. 


Fecioară cu totul fără prihană, care pe Dumnezeu cel mai presus de ființă L-ai 
născut, împreună cu cei fără de trupuri pe Acela neîncetat roagă-L să ne dea iertare 
de păcate şi îndreptare vieţii mai înainte de sfârşit, celor ce cu credință şi cu 
dragoste te cântăm pe tine după datorie, singura întru tot lăudată. 


Sedelna Sfintei Cruci şi a Preasfintei Născătoare de Dumnezeu, glasul al 4-lea. 
Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credința 
dreptmăritorilor, pentru rugăciunile Născătoarei de Dumnezeu, Unule, lubitorule de 
oameni. 


Stând lângă Crucea Ta, Ceea ce Te-a născut mai presus de fire, Hristoase şi ne- 
putând suferi să Te vadă pătimind fără dreptate, se tânguia plângând şi striga ie: 
Cum pătimeşti, Cel ce eşti din fire fără patimă, dulcele meu Fiu? Laud bunătatea Ta 
cea desăvârşită. 

Imnografie 





Troparul Sfântului Andrei Criteanul: Îndreptător credinţei şi chip blândeţilor, 
învăţător înfrânării te-a arătat pe tine turmei tale adevărul lucrurilor, pentru aceasta 
ai câştigat cu smerenia cele înalte, cu sărăcia cele bogate, părinte ierarhe Andrei, 
roagă pe Hristos Dumnezeu ca să mântuiască sufletele noastre. 


Troparul Sfântului Andrei Criteanul: Îndreptătorule al Ortodoxiei, învăţătorule al 
dreptei cinstiri de Dumnezeu şi al curăției şi luminătorule al lumii, podoaba 
călugărilor cea de Dumnezeu insuflată Sfinte ierarhe Andrei, înțelepte, cu învă- 
țăturile tale pe toți i-ai luminat, alăută duhovnicească, roagă-te lui Hristos Dumne- 
zeu ca să mântuiască sufletele noastre. 


Condacul Sfântului Andrei Criteanul: Trâmbiţând luminat de dumnezeieştile 
cântări cele cu dulceaţă, te-ai arătat luminător prea luminat lumii, cu lumina Trei- 
mii strălucind, cuvioase Andreie, pentru aceasta toţi grăim către tine: Nu înceta să 
te rogi pentru noi toţi. 

Vieţile Sfinţilor - Sfântul Andrei din Ierusalim, episcop în insula Creta 





Dumnezeiescul părinte Andrei îşi avea patria în vestitul Damasc, care acum se 
numeşte de turci Siam. El s-a născut din părinţi cinstitori de Dumnezeu şi 
îmbunătăţiţi, care se numeau Georgie şi Grigoria. Până la vârsta de şapte ani 
pruncul era fără de glas, neputând să grăiască nicidecum, încât şi părinţii lui se 
întristau foarte mult pentru aceasta, gândind că totdeauna va fi mut. Dar, /upă ce 
au trecut şapte ani, ducându-se împreună cu părinţii Săi să se cuminece cu 
Preacuratele Taine, adică cu Trupul şi Sângele Domnului, s-a făcut o minune, 
că îndată ce s-a cuminecat, i s-a dezlegat limba şi grăia fără de împiedicare. 


După aceea, părinţii lui l-au dat la şcoală să înveţe Sfintele Scripturi. Bunul 
Andrei, fiind foarte deştept la minte, se îndeletnicea la învăţătură cu multă 
osârdie şi sârguinţă. Deci, nevoindu-se cu dor covârşitor la fiecare învăţătură, a 
sporit cu mare pricepere la filosofie. Dar, ca să spun pe scurt, el având dascăli 
învăţaţi, deprinsese cele mai bune învățături. Într-acest chip, el şi-a deprins limba să 
vorbească cu meşteşug, făcându-şi sufletul iscusit spre câştigarea faptei bune şi a 
adevărului, iar mintea, să sporească la privirile cele mai înalte. Cugetând el cu 
ştiinţă la dumnezeieştile şi sfințitele Scripturi şi luminându-se dintr-însele cu 
socoteala minţii, s-a făcut învăţător fierbinte al adevărului şi al dumnezeieştii 
înţelepciuni. 

EI, socotind că nu poate în alt chip a se uni cu dumnezeiasca înţelepciune decât 
numai Să se depărteze de lucrurile cele pământeşti şi materiale, a rugat pe 
părinţii săi să-l dăruiască lui Dumnezeu, fiindcă nu avea nici o plecare sau 
dragoste spre lucrurile lumii. Părinţi lui, pornindu-se de Dumnezeu cu adevărat, l- 
au luat şi s-au dus de l-au afierosit la Mormântul Domnului, cel făcător de viaţă, ca 
pe un prinos bine primit. Pe atunci era patriarh al Ierusalimului un om foarte 
Sfânt şi îmbunătăţit, Deci, primindu-l cu multă bucurie, l-a făcut fiul său 
duhovnicesc, căci cei ce se aseamănă, totdeauna se iubesc. Apoi, îmbrăcându-l în 
chipul monahicesc, l-a hirotonit diacon, având grijă cu totul de sporirea lui. 
Astfel se sârguia patriarhul să-l crească cu fapte bune, să-l facă bărbat desăvârşit 
şi la măsura vârstei plinirii lui Hristos. 


Drept aceea, nimerind şi pământ bun, patriarhul avea nădejdi de la sufletul 
tânărului că prin dumnezeiescul cuvânt al învăţăturii sale şi cu pilda cea bună a 
faptei bune, are să secere rod însutit. Dar mai înainte de a se îndulci desăvârşit de 
dânsul, patriarhul s-a dezlegat de trup. Şi murind cu bucurie pe mâinile 
duhovnicescului său fiu, s-a dus către Stăpânul Hristos, ca să ia cununile luminate 
pentru buna iconomie ce a făcut în Biserica Sa. EI a lăsat ocârmuitor şi epitrop al 
lucrurilor bisericeşti pe dumnezeiescul Andrei, împreună cu iconomul bisericii, căci 
tinerețea sfântului nu-l lăsa să-l facă locţiitor al scaunului său. Deşi sfântul era 
tânăr cu vârsta, dar cu fapta bună, cu purtarea de grijă cea de obşte şi cu folosul 
Bisericii nu era mai prejos decât nici un alt ocrotitor. El era în Biserica 
Ierusalimului părinte, dascăl, iconom, Slujitor şi pildă strălucită de toată ştiinţa 
binelui. 


În vremea aceea, din porunca drepteredinciosului împărat Constantin, nepotul lui 
Eraclie, s-a adunat în Constantinopol al VI-lea Sfânt Sinod a toată lumea, care a 
surpat luminat eresul monoteliţilor. EI a scris un sfințit tom cu dogmele dreptei 
credințe şi a trimis la fiecare Biserică scrisori împărăteşti, care întăreau şi 
pecetluiau tomul cel sobornicesc şi îndemnau pe toţi dreptcredincioşii să-i urmeze 
lui. Scrisorile acelea au ajuns şi la Biserica Ierusalimului şi au umplut-o de bucurie 
duhovnicească, căci vedea cum dreapta credinţă, care mai înainte era hulită de 
eretici, se întărise iar luminat. De aceea, toţi cei mai întâi din Ierusalim, de obşte au 
socotit că trebuie să trimită un om la Constantinopol, care să spună că şi ei primesc 
dogmele Sfântului Sinod. Ei au judecat, cu alegere de obşte, să trimită cu această 
solie pe marele Andrei, împreună cu alți doi clerici, ca unul ce era iscusit în 
dogmele dreptei credinţe şi ca unul ce era mai învăţat decât oricare altul cu puterea 
cuvântului şi a Sfântului Duh. 

Andrei a ales doi clerici cuvântăreţi, pe care luându-i cu el, s-a dus la 
Constantinopol; dar n-a găsit viu pe împărat, ci a aflat pe fiul său, Iustinian, - zis 
nas tăiat - moştenitor al împărăției. El i-a dat în mâini mărturisirea Bisericii 
Ierusalimului, iar cele ce lipseau la mărturisire, le-a împlinit Andrei cu limba lui 
cea bună. Deci, toți minunându-se de sfinţenia şi înţelepciunea lui şi el, povăţuind 
bine solia, pe cei doi clerici ai săi i-a trimis înapoi la Ierusalim, ca să spună 
celorlalţi ce sfârşit a luat solia lor. lar el a rămas în Constantinopol, ca să se uşureze 
de pricinile bisericeşti şi să petreacă viaţă liniştită şi monahicească. 


Drept aceea, strângându-se din toate părţile şi lipsindu-se de toată grija cea cu 
cale şi fără de cale, s-a dat cu totul la dumnezeiasca cugetare şi privire, 
nevoindu-se cu postiri, cu privegheri şi cu vărsări de lacrimi. Deci, în acest chip 
S-a curăţit cu trupul, s-a lămurit cu sufletul şi s-a luminat cu mintea. EL, urmând 
întru toate lui Dumnezeu, din toate părţile se unea tăinuit cu Dânsul şi dobândea 
arvuna bunătăţilor ce aveau să fie. Stând multă vreme în linişte, a ajuns la 
măsurile cele desăvârşite ale faptei bune şi astfel pricinuia mult folos la cei ce se 
duceau la dânsul. 


Dar, fiind luminat la lucruri şi la cuvinte, nu era cu putinţă să se ascundă de cei 
mulţi şi să se tăinuiască până la sfârşit sub obrocul liniştii. Pentru aceasta, s-a făcut 
arătat atât împăratului, cât şi Bisericii şi despărțindu-l cu silă de viaţa cea liniştită, 
l-a rânduit, deşi nu voia, la diaconia Bisericii celei mari. 


Apoi i s-a încredinţat iconomia şi povăţuirea de sărmani, la care arătându-se cu 
bunăvoință, s-a făcut părinte şi hrănitor al sărmanilor şi scăpătaților. El purta grijă 
cu mare cuviință de amândouă azilele de scăpătaţi ale Constantinopolului şi a 
crescut nu numai venitul lor, dar şi strâmtorarea de mai înainte, care o aveau în 
casele lor, a prefăcut-o în lărgime, cu zidurile cele mari ce făcuse. De aceea, ca ur 
vrednic de toate, a luat şi mai mare iconomie, căci s-a suit la scaunul cel mai 
înalt al arhieriei, făcându-se mitropolit în vestita insulă a Cretei sau ca să zic mai 
adevărat, printr-o insulă S-a făcut păstor şi dascăl la toată Biserica lui Hristos. 


Andrei, ducându-se în eparhia sa, a început a face lucrul său, a purta grijă fără de 
pregetare de povăţuirea eparhiei sale, dându-se cu totul spre creşterea şi mântuirea 
turmei celei cuvântătoare. Mai întâi a pus cu înţelepciune pe cei sfinţiţi în rânduiala 
încuviinţată, vorbindu-le cuvânt foarte dulce despre rânduiala Sfintei Liturghii. Cu 
acestea voia să arate cum se cuvine a fi preotul care s-a învrednicit nu numai însuşi 
a se apropia de întâia şi neapropiata lumină, adică de Dumnezeu, ci să lumineze şi 
pe alții şi să-i împrietenească cu Dumnezeu. Deci, se cade ca preotul să fie luminat 
şi curat, precum este oglinda, ca să poată primi într-însul razele dumnezeieştii 

lumini şi printr-însul să dea lumină şi celorlalţi. Sfântul Ierarh Andrei a pus în bună 
rânduială pe fecioare, iar mânăstirilor de monahi şi monahii le-a dat legi, cum să se 
conducă. 


Apoi purta grijă de trăire, învățându-i să aibă dragoste şi râvnă către Dumnezeu, iar 
nu către trup şi către lume. E] defăima dezmierdările cele lumeşti şi păzea 
poruncile lui Dumnezeu, ca astfel să se nevoiască pentru mântuirea sa. Ca pe 
nişte copii îi învăţa pe cei tineri, iar pe cei bătrâni îi înţelepţea. Pe cei păcătoşi îi 
întorcea la pocăință şi dădea nădejde de mila lui Dumnezeu celor ce se pocăiau. 
Îndemna la nevoinţele faptelor bune, pe cei ce se nevoiau. Pe cei ce erau luptaţi, 
îi ajuta; pe cei ce se primejduiau să cadă în păcate, îi sprijinea; pe cei căzuţi îi 
ridica; celor neputincioşi le dădea putere; celor întristaţi, mângâiere; celor 
leşinaţi, răsuflare; văduvelor le era părtinitor; sărmanilor, tată; scăpătaţilor, 
vistierie; flămânzilor, hrană; celor goi, îmbrăcăminte, şi ce spun mai mult? 
Tuturor S-a făcut toate, ca să mântuiască pe toți. 


Căci, Domnul vrea a se face în veacul ce va să fie, lumină sfinților, viaţă, slavă, 
hrană, îmbrăcăminte, bucurie şi orice alt bine al fericirii. În acest fel era 
eparhioţilor săi acest mare Andrei, care le făcea tot binele, nu numai sufletesc, ci şi 
trupesc şi cu care poate cineva să treacă fără întristare viaţa aceasta de faţă. 


După aceasta, a deschis vistieria cea bună a inimii sale şi scotea dintr-însa cuvinte 
bune, lărgind gura socotelii minţii sale, pe care a umplut-o de darul Sfântului Duh. 
EI a alcătuit şi cărţi cu înţelepciune, cu pricepere şi cu dumnezeiască insuflare, 
cărţi prin care se arată orator iscusit şi cuvântător insuflat de Dumnezeu. Sfântul 
Andrei, cu cuvintele lui, lăuda strălucit pe Preacurata Maică a Fiului şi 
Cuvântului lui Dumnezeu, la deosebitele ei sărbători sau praznice. Lăuda şi 
Sfânta şi de viaţă făcătoarea Cruce a Mântuitorului lui, pe care, răbdând 
fericitele patimi, Dumnezeu cel fără de patimă, prin moartea cea de bună voie, 
ne-a făcut părtaşi ai împărăției şi Slavei Sale. Lăuda încă şi alte stăpâneşti 
praznice şi pe lângă acestea, lăuda şi pe unii Sfinţi şi prin lăudările lui a făcut ca 
şi cum mărturiile lor ar fi ale sale. Dar mai cu osebire lăuda pe marele Mergător 
Înainte Ioan. 


EI a alcătuit cu mult meşteşug în versuri şi muzică multe canoane şi tropare, cu 
care nu numai că luminează praznicile, dar îndeamnă şi pe creştini la 
dumnezeiasca veselie şi bucurie, le pricinuieşte umilinţă şi face pe cei ce cântă şi 
citesc să verse şiroaie de lacrimi. Pe lângă celelalte cântări bisericeşti, a alcătuit 
şi Canonul cel Mare şi vrednic de laudă din săptămâna a cincea a marelui post al 

Sfintelor Paşti, care nu numai că pricinuieşte pocăință şi umilinţă, dar şi multă 
învăţătură. 


Învăţa pe creştini cu ce aşezare se cade a citi sfinţitele istorii ale dumnezeieştii 
Scripturi şi cum se cade a le pricepe pe dânsele materie şi pricină de mai înalte şi 
iscusite priviri. Dar, sfântul nu numai cu cuvintele sale a împodobit păstoria sa şi 
veselea orice Biserică a creştinilor, ci şi cu lucruri şi cu isprăvi de mare cuviință, 
pentru că el a înnoit lui Dumnezeu bisericile cele dărăpănate, le-a tocmit cu ajutor 
bogat şi cinstit, le-a zidit din temelie o biserică foarte frumoasă, în cinstea 
Preasfintei Născătoare de Dumnezeu şi Pururea Fecioarei Maria, numind-o pe 
dânsa Vlaherna. 


Casele primitoare de străini le-a zidit din temelie, spre odihna bătrânilor, spre 
vindecarea bolnavilor şi spre acoperământul străinilor şi scăpătaţilor, cărora le 
dădea cu îmbelşugare nu numai toate cele de nevoie şi de hrană, cheltuind bani 
înțelepţeşte şi cu plăcere de Dumnezeu, ci şi după cum la celelalte urma pe 
Stăpânul şi dascălul său, Hristos, aşa şi la aceasta Îl urma, slujind la primirea 
străinilor şi bolnavilor cu însăşi mâinile sale. EI îşi încingea fota la mijloc şi spăla 
mâinile, picioarele, capetele şi curăța rănile bolnavilor, lingând chiar cu limba sa 
rănile cele nevindecate şi sângerarea lor, atât de mult îl învăpăia dragostea către 
Dumnezeu şi către aproapele. 


Nu este afară de cuviinţă a spune una sau două minuni ale sfântului, ca să 
arătăm Sfințenia şi îndrăzneala pe care dumnezeiescul Andrei o avea către 
Dumnezeu. 


SR 5 2 


Odată, o flotă de barbari s-a dus în Creta, ca să supună şi Să pustiască păstoria 
sfântului. Deci, înconjurându-l, au uneltit tot felul de meşteşuguri împotriva lor, 
dar sfântul cu rugăciunile sale cele bineprimite, nu numai că şi-a păzit păstoria sa 
mai presus de primejdie, ci şi în inimile barbarilor atât de mare frică a băgat, încât 
i-a făcut să fugă singuri, fără a-i izgoni cineva. Din fuga lor cea fără rânduială şi 
grabnică, mulţi au pierit, atât de valurile mării, cât şi de creştinii care îi luptau. 


SR 5 e 


Altădată, pe la începutul verii, soarele ardea pământul şi ploaie nu era deloc. Aşa 
că semănăturile toate se veştejiseră şi erau în primejdie să se usuce desăvârşit. lar 
oamenii, de frică mare ce aveau ca să nu se facă foamete, pentru că nu ploua, erau 
slabi şi deznădăjduiţi de viaţă. Deci, într-o primejdie ca aceea aflându-se ei, ce a 
făcut sufletul acela împreună pătimitor şi milostiv al sfântului? Nu cumva a trecut 

cu vederea păstoria sa, care era în primejdie să piară? Nu! Ci, înălțând mâinile şi 
ochii la cer, a rugat pe Dumnezeu din sufletul său, ca să dea ploaie pământului. Și, 
0, minune! Îndată s-a umplut cerul de nori şi a plouat atâta ploaie, încât 
semănăturile s-au udat şi au făcut rod mare, iar oamenii au luat răcorire şi 
mângâiere. 


Sfântul Andrei a făcut şi multe alte minuni, pe care de le voi spune, nu-mi va 
ajunge toată viaţa. Fiindcă avea pe Dumnezeu sălăşluit în sufletul său, eparhioţilor 
săi totdeauna le pricinuia cele bune de la Dumnezeu, izbăvindu-i de tot răul, iar lui 
Dumnezeu aducea mântuire sufletele eparhioților, ca pe un prinos bineprimit şi 
vrednic pentru toată lumea. 
= e 2 

Într-o vreme, întâmplându-se ciuma în eparhia lui şi mulți murind, sfântul, cu 
rugăciunile şi cu lacrimile lui către Dumnezeu, a oprit pornirea morţii. 


SR 5 2 


Altădată, sfântul, având oarecare trebuință, a fost nevoit să se ducă la 
Constantinopol. Deci, ajungând acolo, a fost primit cu toată cinstea şi cucernicia, 
atât de toată sfințita adunare a Bisericii, cât şi de împăratul şi de toţi boierii. 
Petrecând acolo puţină vreme, împărțea pâinea cea cerească flămânzilor, adică 
cuvântul învăţăturii şi adăpa pe cei însetaţi din apa cea făcătoare de viaţă a 
Sfântului Duh şi nu numai aceasta, ci şi trupeşte sătura pe cei flămânzi. El ajuta 
celor nedreptățiți, apăra pe văduve, ocrotea pe sărmani şi mângâia pe cei necăjiţi. 


Mai pe urmă de toate, se pregătea să se întoarcă la eparhia sa, deşi a cunoscut 
înainte că nu va mai vedea de aici înainte păstoria sa, însă s-a dat pe sine Sfântului 
Duh, care-l mişca pe dânsul şi intrând într-o corabie, a plecat în Creta. Dar corabia, 
sosind până la Mitilina, a stat acolo. 


Sfântul, întrebând cum se numeşte locul acela şi înştiințându-se că se numeşte 
Erecos, a răspuns: 







Ceea s-a şi făcut. 


Deci s-a dezlegat din legătura trupului şi s-a dus cu bucurie către doritul său 
Dumnezeu, unde, strălucind de neapropiata lumină a dumnezeirii Lui, se îndulceşte 
de bunătăţile împărăției Sale celei negrăite. 


Iar sfințitele lui moaşte s-au aşezat în biserica Sfintei, bunei şi biruitoarei muceniţe 
Anastasia, ca o vistierie şi izvor pururea curgător de minuni, întru slava Tatălui şi a 
Fiului şi a Sfântului Duh. Amin. 

Sfântul ierarh Andrei Criteanul - drumul spre sfinţenie 


ANDREI 
CRITEANUL 





Cunoscut mai ales pentru frumuseţea cântărilor, autor al Canonului cel mare, 
Sfântul ierarh Andrei Criteanul a fost arhiepiscop al Cretei, slujind toată viaţa 
Domnului. 


Născut în secolul al VII-lea, la Damasc, Sfântul Andrei nu a vorbit până la vârsta 
de 7 ani, când s-a împărtăşit, într-o duminică, şi a început să vorbească precum un 
adult. Ajuns la Ierusalim la vârsta de 15 ani, a primit chipul îngeresc la Biserica 
Sfântului Mormânt, iar apoi a devenit secretar al patriarhului. 


Hirotonit diacon, a slujit pe lângă un orfelinat şi un azil de bătrâni, iar apoi a fost 
numit arhiepiscop al Cretei. După 40 de ani de dreaptă slujire, a trecut la cele 
veşnice. 

Sinaxar - Pomenirea celui dintre sfinţi părintelui nostru Andrei din Ierusalim, 
arhiepiscopul Cretei 





În această lună (iulie), în ziua a patra, pomenirea celui dintre sfinţi părintelui 
nostru Andrei din lerusalim, arhiepiscopul Cretei. 


Sfântul părinte Andrei s-a născut la Damasc în jurul anului 660. Cel care avea să 
fie numit "cel mai armonios dintre melozi" s-a aflat fără grai în primii şapte ani ai 
vieţii sale. Scăpat de această infirmitate prin Sfânta Împărtăşanie, arăta începând de 
atunci un talent de excepţie, în special în arta vorbirii înțelepte şi a studiului Sfintei 
Scripturi. 


Părinţii săi îl încredinţară ca slujitor bisericii Învierii la Ierusalim (după unii ar fi 
devenit călugăr la Saint Sabas, unde a şi studiat) iar cel care se afla în tronul 
patriarhal, Teodor (674-686), făcu din Andrei fiul său spiritual. Intuise în el 
asemenea calități încât voia să îl pregătească drept succesor al său şi îl numi, în 
ciuda vârstei sale fragede, notar al Patriarhiei, dându-i responsabilitatea tuturor 
problemelor bisericeşti. 


În această calitate, la puţin timp de la cel de-al şaselea Sfânt Sinod Ecumenic (prin 
685), Andrei fu trimis la Constantinopol, cu doi sfinți bătrâni, pentru a prezenta 
împăratului şi Patriarhului mărturia de credință a Bisericii sale, manifestându-şi 
adeziunea la condamnarea ereziei monotelite (Biserica din Ierusalim, ocupată în 

vremea aceea de către arabi, nu a putut să trimită decât un singur reprezentant la 
Sinod). 


Ceilalţi doi reprezentanţi s-au întors în Palestina, dar Sfântul Andrei rămase în 
capitală, găsind acolo condiţii mai prielnice rugăciunii, studiului şi activităţilor 
apostoliceşti pentru care Dumnezeu îl pregătise. 


Duse pentru o vreme o viaţă retrasă, dar adevărul nu putea să rămână multă vreme 
ascuns sub obroc, astfel purtarea sa plină de sfinţenie şi forța cuvintelor sale 
folosită intru mântuirea sufletelor ajunseră repede la urechile împăratulpi şi ale 
Patriarhului şi fu numit diacon al Marii Biserici. 


Îi fu încredinţat postul de responsabil al orfelinatului Sfântul Paul şi al ospiciului 
pentru săraci ce se afla în cartierul Eugenios.Timp de aproape 20 de ani, dovedi 
multă perseverenţă la conducerea acestor instituții de binefacere, pe care le 
dezvolta şi le transforma în ostrov al mântuirii, prin îndemnarea oamenilor la 
pocăință şi la practicarea virtuţii. 


Reuşi atât de bine în această sarcină, încât în 711 fu consacrat arhiepiscop al Cretei. 
Dar înainte de a se putea instala în scaunul său, cum se găsea încă în capitală, 
Philippikos uzurpă tronul, îl destitui pe patriarhul Cyrus şi îl puse în locul acestuia 
pe loan al şaselea., dându-i drept misiune să anuleze hotărârile celui de-al şaselea 
Sinod şi să reînvieze erezia monotelită. Sub presiunea autorităților, Sfântul Andrei 
trebui să încuviinţeze toate acestea, dar imediat ce Philippikos fu îndepărtat de la 
putere (713), el se retractă şi mărturisi fără ocolişuri adevărata credință despre cele 
două voințe ale lui Hristos. 


Incă din ziua instalării sale în Catedrala din Gortina, Sfântul Păstor îşi încuraja 
preoţii să se apropie cu demnitate de Dumnezeu şi să devină primitori ai harului 
său pentru a fi capabili să transmită credincioşilor această lumină. 


Pronunţă un mare număr de predici în cinstea sărbătorilor Domnului, ale Maicii 
Domnului sau ale Sfinţilor, care constituie una din cele mai prețioase moşteniri ale 
literaturii patristice, pentru a încununa cu demnitate festivitățile Bisericii sale, el 
compuse, cu o artă de neasemuit, nenumărate imnuri rămase în cărţile noastre 
lturgice. 


EI este în special autorul Canonului celui Mare care, cântat în fiecare an în 
timpul Postului mare, nu a încetat, de secole încoace, să dea naştere în rândul 
credincioşilor la mântuitoare lacrimi de pocăință. In acest imn impunător, pentru 

care a şi primit titlul de "Iniţiator în tainele pocăinţei”, sfântul evocă toate 
personajele Vechiului şi Noului Testament care pot fi luate drept modele spre calea 
întoarcerii la credinţă şi la căință. Pe cel care se pocăieşte şi care la începutul 
Postului s-a recunoscut în Adam aşteptând la porţile Raiului, aceste exemple scoase 
din Scriptură îl fac să realizeze că - recapitulând prin viaţa sa păcatele lumii 
întregi - numai în lacrimi, post şi rugăciune trebuie aşteptată izbăvirea prin Hristos, 
Mântuitorul întregii omeniri. 


În afara acestor îndeletniciri de predicator şi melodic, Sfântul Andrei renovă 
biserici şi mănăstiri, fondă o biserică, închinată Maicii Domnului din Vlaherne, în 
amintirea acestei renumite biserici din Constantinopol. Organiză de asemenea un 
ospiciu pentru bolnavi, bătrâni şi nevoiaşi, pe care îl întreținea nu numai financiar 
ci îl şi vizita adesea, îngrijind pe infirmi cu mâinile lui şi procurând tuturor 
minunată mângâiere prin cuvintele sale. 


Cu ocazia unuia din desele atacuri arabe împotriva insulei Creta, Sfântul Ierarh, 
refugiat în fortăreață împreună cu poporul său, reuşi să îi îndepărteze pe agresori 
prin singură puterea rugăciunii sale şi mulți dintre ei pieriră în dezordinea creată. 


Cu alte ocazii, el scapă insula de secetă, prin şuvoiul lacrimilor sale şi alungă o 
epidemie transformându-se în medic al tuturor prin rugăciune şi priveghere. 


Deşi devenise totul pentru toţi asemeni lui Hristos, el trebui să îşi părăsească 
eparhia pentru a se duce la Constantinopol. Acolo puse bazele poporului prieten al 
lui Hristos prin învățătura sa ortodoxă despre închinarea la Sfintele Icoane, 
ameninţată în acele timpuri de către împăratul Leon al treilea. 


Primind semn de la Dumnezeu despre apropierea sfârşitului său, îi reuni pe cei 
apropiaţi lui şi îi anunţă că Episcopatul său nu îl va revedea în viaţă. La puţin timp 
după aceea, se îmbarcă spre Creta şi făcând escală în insula Mitilene, (după alţii, ar 
fi fost trimis în exil la Mitilene de către împăratul Leon III, din cauză că apăra 
Sfintele Icoane) îşi găsi odihnă la 4 iulie 740. 

Sinaxar - Sfântul ierarh Andrei, arhiepiscopul Cretei - 4 iulie 


A FOST CHEMAT SĂ SLUJEASCĂ. 

ÎN ADMINISTRAȚIA PATRIARHALĂ 

DE LA IERUSALIM ȘI, ÎN ACEASTĂ CALITATE, 
A FOST DELEGAT PENTRU A PARTICIPA = 
LA CEL DE-AL ȘASELEA SINOD ECUMENIC. 


M ANDREI, 


IERAR 
PISCOPUL CRETEI 


SFÂNTUL 
ARHIE 
A lULIE 





https://www.trinitas.tv/sfantul-ierarh-andrei-arhiepiscopul-cretei-4-iulie/ 

Sfântul Andrei, arhiepiscopul Cretei, este cunoscut de către credincioși mai ales 
datorită canonului său de pocăință care se citeşte în prima şi a cincea săptămână din 
Postul mare. 


Sfântul Andrei Criteanul sau Cretanul se numeşte așa după scaunul episcopal în 
care a slujit, anume în Gortina, metropola insulei Creta. 


S-a născut în Damasc în anul 660. Știm că a intrat în monahism în celebra mâ- 
năstire Sfânta Ecaterina din Muntele Sinai. Pentru faptul că avea o minte sclipitoare 
şi o viaţă duhovnicească îmbunătățită, a fost chemat să slujească în administraţia 
patriarhală de la Ierusalim. 


În această calitate a fost trimis la Constantinopol la cel de-al şaselea Sinod Ecu- 
menic. Aici a avut un rol important datorită cunoașterii sale în profunzime a tra- 
diției patristice anterioare lui şi a învățăturilor de credință. Nu mult timp după 
Sinod a fost rechemat la Constantinopol fiind numit arhidiacon al Catedralei Sfânta 
Sofia. 

În timpul împăratului Iustinian al II-lea a fost hirotonit episcop al Gortinei din 
Creta. Aici a avut o slujire pastorală aleasă. 


Calitățile care l-au făcut însă cu adevărat vestit pe Sfântul Andrei au fost cele inspi- 
rate, cele poetice. Andrei Cretanul a fost un mare orator şi un mare imnograf deo- 
potrivă. EI a pus bazele unei noi forme de imnografie liturgică, anume canonul. 


Un canon celebru compus de arhiepiscopul cretan este marele canon de pocăință pe 
care Biserica îl rosteşte în Postul mare. Tot lui îi sunt atribuite şi alte canoane, cel 
la praznicul nașterii Domnului, cântări de la Duminica Stâlpărilor şi din zilele 
săptămânii patimilor. Tradiţia inițiată de Sfântul Andrei a fost continuată de marii 
melozi bizantini. 


De asemenea se păstrează de la Andrei Cretanul o colecţie de 22 de omilii deosebit 
de frumoase retoric şi bogate teologic. 


Un alt merit al Sfântului Andrei a fost evlavia sa deosebită pentru Maica Domnului. 
Dintre autorii bizantini el este vestit pentru teologia sa cu privire la persoana Năs- 
cătoarei de Dumnezeu. 


A trecut la Domnul la începutul celui de-al optulea secol. Sfintele sale moaște au 
fost duse la Constantinopol. 


In cel de-al paisprezecelea secol avem mărturia faimosului pelerin rus Ştefan din 
Novgorod care mărturiseşte în scrierile sale faptul că a văzut sfintele moaşte ale lui 
Andrei Cretanul într-o mânăstire constantinopolitană dedicată acestuia. 

Arhid. Ștefan Sfarghie - Sinaxar - Sfântul ierarh Andrei, arhiepiscopul Cretei; 
Sfânta cuvioasă Marta 

Sfântul Andrei s-a născut în 660 în Damasc. De la o vârstă fragedă a fost făcut 
diacon de către patriarhul Ierusalimului şi a participat la Sinodul al 6-lea Ecumenic 
din 680-681, fiind trimis cu mărturisirea de credinţă a Bisericii din Ierusalim la 
acest sinod. După o vreme a fost ales episcop în Creta. 


EI a alcătuit cărți pline de înţelepciune, în care s-a arătat cuvântător iscusit şi in- 
suflat de Dumnezeu. 


Pe lângă alte scrieri, Sfântul Andrei a alcătuit Canonul cel mare, care se citeşte în 
Postul Sfintelor Paşti. 


Şi-a păstorit credincioşii cu frică de Dumnezeu, fiind tuturor pildă vie şi jertfelnică 
de dăruire. 


ie e se 


Tot în această zi pomenim pe Sfânta cuvioasă Marta, mama Sfântului Simeon din 
Muntele minunat (sec. 6), care a vieţuit făcând multe fapte bune şi primind străinii. 


Ea avea multă credință în Maica Domnului, care îi vestise dulceaţa veşnicelor 
bunătăţi ce o aşteptau în Împărăţia cerurilor. 

Și mutându-se de la cele pământeşti, s-a arătat celor care păzeau moaştele cei, 
făcându-i să se bucure şi zicându-le că a luat mare dar de la Dumnezeu şi că se află 
în lumină şi în nespusă bucurie, nu numai pentru rugăciunile fiului ei, Sfântul 
Simeon din Muntele minunat, ci şi pentru că a suferit pentru Dumnezeu multe 
ispite şi necazuri. 

Iulian Dumitraşcu - Calendar Ortodox - Sfântul ierarh Andrei, arhiepiscopul 
Cretei; Sfânta cuvioasă Marta 





Sfântul Andrei Criteanul este cunoscut ca unul dintre cei mai de seamă şi mai 
prolifici creatori de canoane şi imne, deosebite prin frumuseţea formei şi profun- 
zimea gândirii. 


Sfântul Andrei Criteanul este menţionat în izvoarele istorice începând cu secolul al 
IX-lea. S-a născut în Damasc în jurul anului 600. 


De la o vârstă fragedă a fost făcut diacon de către Patriarhul Ierusalimului şi a 
participat la Sinodul al VI-lea Ecumenic din 680-681, fiind trimis cu mărturisirea 
de credință a Bisericii din Ierusalim la acest sinod. După o vreme a fost ales 
episcop în Creta. 


El a alcătuit cărți pline de înţelepciune, în care s-a arătat cuvântător iscusit şi 
insuflat de Dumnezeu. Pe lângă alte scrieri, Sfântul Andrei a alcătuit Canonul cel 
mare care se citeşte în Postul Paştilor. 


Şi-a păstorit credincioşii cu frică de Dumnezeu, fiind tuturor pildă vie şi jertfelnică 
de dăruire. 

Sfantul Andrei Criteanul a murit în jurul anului 740. 

Tot în această zi pomenim pe Sfânta cuvioasă Marta, mama Sfântului Simeon din 
Muntele minunat (sec. VI), care a vieţuit făcând multe fapte bune şi primind 
străinii. 

Proloage - Pomenirea celui dintre Sfinţi, părintele nostru Andrei 
Ierusalimiteanul, arhiepiscopul Cretei 





Luna iulie în 4 zile: pomenirea celui dintre Sfinţi, părintele nostru Andrei 
Ierusalimiteanul, arhiepiscopul Cretei. 


Acesta a trăit în cetatea Damascului, născut din părinți iubitori de Dumnezeu şi a 
fost dat, de mic, la învăţătură. Deci, a fost luat de Teodor, patriarhul Ierusalimului, 
şi l-a făcut diacon şi discipolul său. 


Iar, adunându-se cel de-al şaselea Sinod a toată lumea (680-681), la Constantinopol 
sub Constantin Pogonat, împăratul (668-685) Sfântul Andrei, deşi numit diacon, a 
fost trimis de patriarhul său, la Sinod, cu mărturisirea de credinţă a Bisericii 
Ierusalimului. Pentru mintea şi bunătatea ce avea a fost pus purtător de grijă pentru 
hrană săracilor Bisericii, iar peste puţină vreme, a primit şi harul arhierei, fiind ales 
episcop al Cretei. 


EI a alcătuit şi cărți pline de înţelepciune, în care s-a arătat cuvântător iscusit şi 
insuflat de Dumnezeu. Pe lângă celelalte scrieri, Sfântul Andrei a alcătuit şi 
Canonul, cel mare şi vrednic de laudă, care se citeşte în săptămâna a cincea, din 
Postul mare şi care aduce nu numai pocăință, dar şi multă învăţătură. 

Ca arhiereu a înnoit bisericile lui Dumnezeu şi a zidit, din temelie, în cinstea 
Preacuratei, biserică prea frumoasă a Vlahernei. Şi Sfântul Andrei şi-a păstorit 
credincioşii, cu frica lui Dumnezeu, păzind poporul de învăţăturile greşite ale 
ereticilor şi fiind tuturor pildă vie de muncă, de viaţă curată şi de bună păstorire. 
Dar, anii săi n-au fost prea mulţi. Mergând, odată, în insula Militene şi-a primit 
sfârşitul vieţii sale, în plină putere lăsând multe scrieri Bisericii lui Dumnezeu. 

Sfântul Nicolae Velimirovici — Proloagele de la Ohrida - Pomenirea Sfântului 
Andrei, episcopul Cretei (Criteanul) 





Sfântul Andrei acesta s-a născut la Damasc din părinţi creştini şi a fost mut până la 
vârsta de şapte ani. Când părinţii lui l-au dus la sfânta biserică şi l-au cuminecat cu 
Sfintele lui Dumnezeu Taine, copilul a început să vorbească. lată puterea Sfintei 
Împărtăşiri! 


La vârsta de paisprezece ani, Andrei a mers la Ierusalim şi s-a îmbrăcat în înge- 
rescul chip în lavra Sfântului Sava cel sfințit. Cu priceperea şi cu nevoinţele, el i-a 
întrecut pe mulți dintre părinţii cei bătrâni, făcându-se lor pildă. 


După o vreme a devenit secretarul particular al patriarhului, la a patriarhului dorință 
şi alegere. 


Apoi, în vremea domniei împăratului Constantin al IV-lea, s-a convocat Sinodul al 
şaselea Ecumenic la Constantinopol, spre a curăţi biserica de erezia monotelită, 
care zicea cum că Domnul nostru lisus Hristos ar avea doar o singură voinţă, cea 
dumnezeiască, iar nu două, şi dumnezeiască şi omenească. 


Patriarhul Ierusalimului, Teodor neputând călători el însuşi la Constantinopol, I-a 
trimis în locul lui pe Andrei acesta, secretarul lui particular, care la acea vreme era 
arhidiacon. Acolo slăvitul Andrei a strălucit cu lumina darurilor cea dăruită lui de 

Domnul: cu râvna lui pentru Sfânta credinţă, cu marea lui înţelepciune şi dreapta 
socoteală, cu darul frumoasei vorbiri şi al elocinței. Bine luptând pentru Sfânta 
Ortodoxie, s-a întors apoi la Ierusalim, la chemarea sa arhidiaconească. 


După o altă vreme, Sfântul Andrei a fost ridicat şi intronizat episcop al Cretei. EI a 
fost un întâistătător foarte iubit de popor. 


Sfântul Andrei a fost un zilot al Ortodoxiei, un luptător neînduplecat contra tuturor 
ereziilor. EI a făcut minuni cu rugăciunea, între care s-a numărat şi alungarea sara- 
cinilor din insula Creta. 


Sfântul sfințit Andrei a alcătuit multe cărți de învăţătură, cântări şi canoane, între 
care renumit în toată creştinătatea este Canonul cel mare carele se cântă în Sfântul 
şi marele Post, în joia din Săptămână a cincea. 


Astfel era înfăţişarea lui, încât "văzând a lui faţă şi auzind ale lui cuvinte cele ca 
mierea curgătoare, oamenii se bucurau şi îşi îmbunătăţeau viaţa." 


La sfârşit, pe când se întorcea dintr-o călătorie la Constantinopol, Sfântul Andrei şi- 
a prorocit propriul lui sfârşit, care avea să fie mai înainte de a ajunge în insula 
Creta. Sfântul lui suflet s-a înălţat la Domnul pe când corabia în care se afla plutea 
pe lângă insula Mitilene. Astfel şi-a încheiat alergarea cea pământească acest mare 
luminător a Bisericii, carele s-a strămutat la locaşurile cele cereşti ale împărăției lui 
Hristos Dumnezeu la anul 712 de la întrupare. 

Cântare de laudă la Dumnezeiasca purtare de grijă a lui Dumnezeu 





Andrew of Crete 


Minunat este Domnul întru 

a Sa purtare de grijă, 

EI glas limpede i-a dat lui Andrei, 
cel mai înainte mut. 


El pe cel mut l-a făcut 
trâmbiţă a Lui cu totul de aur, 
Precum demult pe Saul 
făcutu-l-a Bisericii Lui stâlp. 


Zadarnic voit-a Marta de cununie să fugă, 

Ea voii lui Dumnezeu cu adevărat s-a plecat. 

A lui Dumnezeu purtare de grijă 

Pe Marta, şi nevrând, spre cununie o a îndreptat, 
Dumnezeiască lucrare a fost aceasta: 

Prin astă cununie, Sfânt lui Dumnezeu 

şi oamenilor s-a născut. 


Oricine dăruieşte lui Dumnezeu, 
dăruieşte Celui Mai Bun, 

Și a sa neştiutoare voie o supune 
Voii lui Dumnezeu. 


Fiul meu, nimic să nu plănuieşti fără Domnul, 
Altminteri ale tale planuri rămân fâră rod. 
Cunoaşte că toate ale vieții tale căi şi doriri 
În mâna Lui sunt, ale Domnului Făcătorul. 
Ale Lui sunt culmile înalte şi adâncurile, 

Ale lui stihiile, temeliile şi munţii pământului. 
AI Lui este trupul şi al Lui sufletul, 

Și duhul celor câte sunt, cu podoaba lor. 
Întru a Sa arie şi cu a Sa seceră, 

A cui voie vom împlini, dacă nu a Lui? 

Viaţa şi activitatea Sfântului Andrei 

Sfântul Andrei lerusalimiteanul a fost o mare personalitate a epocii sale şi unul din 
corifeii poeziei şi imnografiei liturgice. Este autorul minunatului Canon. 
Cunoaşterea vieţii acestui mare ierarh şi poet nu este proporţională cu valoarea pe 
care o deţine marele Canon şi cu importanţa sa desprinsă din conştiinţa liturgică a 
Bisericii. Să conchidem deci că [Sfântul Andrei] a fost o mare personalitate 
bisericească cu o excepţională lucrare pastorală şi cu o bogată contribuţie literară! 


1. Originea 


S-a născut în jurul anului 660 d.Hr. în renumitul Damasc, unul dintre cele mai 
vechi şi mari oraşe ale Răsăritului. Aici a avut loc admirabila convertire a 
Apostolului neamurilor. În acest oraş [Apostolul Pavel] s-a botezat, a luat darul 
Duhului Sfânt şi a rostit primele sale predici. Pentru aceasta, | Apostolul Pavel] este 
mândria şi slava Damascului. Damascul a dat Bisericii un „vas ales" (FA. 9:15), iar 
întregului pământ un „tată şi un învățător al evlaviei”. Şi dumnezeiescul Pavel, 
precum remarca Makarios Makris, biograful Sfântului Andrei, i-a acordat o mare 

cinste, căci el „a fost bărbat cinstit şi învăţător deplin al Bisericii lui Hristos”. Un 
astfel de fruct a fost şi Sfinţitul Andrei. 


Era descendentul unei familii în care se distingea evlavia, iar floarea virtuţilor 
creştine o îmbodobea. Tatăl său, pe nume Gheorghe, iar mama sa, Grigoria, erau 
„oameni cinstitori de Dumnezeu şi îmbunătățiți mai degrabă prin virtuţiile lor, 
decât prin bogăţiile pe care le aveau”. Până la vârsta de şapte ani, micul Andrei nu 
putea să vorbească. Limba îi era legată. Când însă a împlinit şapte ani şi, într-o zi a 
intrat în biserică cu părinţii lui, ca să participe la Dumnezeiasca Liturghie şi să se 
împărtăşească cu preacuratul Trup şi Sânge al Domnului, limba lui, în chip 
minunat, s-a dezlegat şi a început să vorbească, fără multă greutate. Aici, în 
Damasc, a primit întâile învățături şi s-a adăpat cu laptele cel curat al evlaviei, care 
de multe ori a fost ca o dorinţă arzătoare ce i-a aprins inima şi a predat existenţa sa 
iubirii şi cinstirii lui Dumnezeu. 


2. Perioada de la Ierusalim 


Această iubire fierbinte pentru Hristos a condus paşii săi la vârsta de aproximativ 
cinsprezece ani, spre Oraşul Sfânt. Hotărăşte să se închine în prea cinstita biserică a 
Învierii. Părinţii lui nu numai că nu reacţionează ci, precum consemnează biografii 
săi, aceştia sunt cei care îl prezintă [mănăstirii], ca să-l afierosească Domnului. 
Acesta este semnul profundei spiritualități a familiei Sfântului, înăuntrul căreia s-a 
născut şi a crescut. 


Ierusalimul a fost locul unde Andrei s-a instruit pe larg şi s-a cultivat în 
profunzime, atât în educaţia primară cât şi în învăţăturile teologice. De altfel, l-au 
ajutat mult în acestea darurile duhovniceşti cu care Dumnezeu l-a înzestrat. Acolo a 
devenit monah şi a îndeplinit funcția de notar patriarhal, (aşadar, secretar) apropiat 
al patriarhului Teodor. Chiar dacă s-a evidenţiat mai ales în Constantinopol, iar 
Creta a fost locul manifestării marelui său dar, prin petrecerea sa în Oraşul Sfânt, i 
s-a dat titlul de ierusalimitean, care-l însoţeşte toată viaţa şi care continuă să-l 
urmeze şi după adormirea sa. 


3. În Constantinopol 


În jurul anului 685 d.Hr., Biserica din Ierusalim avea nevoie să exprime în scris 
Mărturisirea ei de credinţă faţă de ceea ce s-a hotărât asupra celor două voințe şi 
celor două firi ale lui Hristos, la Sinodul al 6-lea Ecumenic (680-681), după care, să 
o trimită în capitala Imperiului. Pentru expedierea Mărturisirii, patriarhul a folosit 
pe Andrei, notarul său, dimpreună cu alți doi părinţi, „din clerul cuvântător": „pe 

acest bărbat al nostru, rob sfânt al lui Dumnezeu, care la vârstă fragedă fiind, 
mare prin bună-cuviinţă s-a arătat, ca unul ce era iscusit în dogmele dreptei 
credințe şi ca unul ce era mai învăţat la unele ca acestea decât orice altul, au 
judecat cu dreptate să-l trimită împreună cu doi evlavioşi părinţi, la împărat, cu 
Mărturisirea de credinţă”. 


Din această misiune, Sfântul Andrei avea să nu se mai întoarcă vreodată în 
Ierusalim. Din motive pe care nu putem să le ştim, a rămas în Constantinopol, 
slujind Biserica de acolo. La început, poate că a vieţuit în vestita mănăstire a 
Născătoarei de Dumnezeu din Vlaherne, iar mai târziu, când a devenit episcop, a 
întemeiat în Creta o măreaţă biserică închinată în cinstea ci. A fost hirotonit diacon 
al Marii Biserici şi 1-au fost încredințate cele două aşezăminte filantropice, „cel al 
orfanilor” şi „cel al bătrânilor", în administraţia cărora Sfântul Andrei şi-a arătat 
întreaga sa dragoste şi multele sale aptitudini. Desigur, în perioada temporară de 
douăzeci de ani petrecuți în Constantinopol, Sfântul Andrei se distinge ca 
predicator şi dascăl al Bisericii. 


4.Episcop 


Caracterul, educaţia sa bogată, darul cuvântului şi toate celelalte harisme, pe care le 
dovedea Sfântul Andrei, au devenit foarte repede cunoscute. Reputația numelui său 
s-a extins pretutindeni. Pentru acest motiv, în jurul anului 711 sau 712, a fost ales 
episcop al Cretei. Poporul l-a primit cu cinste şi dragoste fierbinte. 


Lucrarea pastorală a Sfântului Andrei a fost rodnică şi bogată. A îmbinat în mod 
perfect interesele teoretice şi dragostea sa pentru arta poetică cu înfăptuirea 
problemelor pastorale. 


Ca episcop, precum ne spune biograful său: „şi-a arătat marea pricepere a sufletului 
său, precum şi a virtuţilor celor neasemănate în ştiinţa păstoririi celor încredinţaţi”. 


Interesul său s-a îndreptat mai înainte de toate spre cler. Cunoştea înălțimea 
preoţiei. A conştientizat grandoarea şi profunzimea sfintei misiuni, precum şi 
responsabilităţile care se impun celor ce primesc harul lui Dumnezeu. Pe toate 
acestea a încercat să le transmită nu numai prin cuvântul şi prin predica adresată 
clerului său, ci şi prin exemplul vieţii sale sfinte şi al modelului său personal. 


Grija episcopului a cuprins încă şi pe monahi, „reglementând cele despre feciorie şi 
legiferând cele despre vieţuirea monahilor". Din această tagmă a monahilor va 


Ar Dr De De Dr de De Dr Dr De De e Dr De Dr De de De de de dr fr A A 


Xp XP XP IP 3 ID e e 30 30 3 2 2 2 E E 30 E 30 3 De DE DP E IE IE E E XX 


De De de e Dr Dr De De De De De Dr Dr De De De dr De Dr Dr de de de dr dr d 


Xp XP XP XP 3 3 E 2 E 30 E 3 2 2 2 2 E 30 30 IE IE 2 E E XX 


alege şi pe preoţii care vor fi aşezaţi în biserica Sfintei Născătoare de Dumnezeu 
(Vlaherne), pe care el însuşi a reconstruit-o. 


Marea datorie al fiecărui episcop este ocrotirea şi sprijinirea poporului, conducerea 
lui în lumina cuvântului celui adevărat a lui Dumnezeu, sfințirea lui prin harul cel 
de viaţă dătător al dumnezeieştilor Taine, păstrarea sa intactă de stricăciunea 
ereziilor şi de ofensivele cele viclene. Spre împlinirea acestei sfinte datorii, 
episcopul Andrei a răspuns cu întreaga putere a sufletului său. Aşa cum 
menţionează şi biograful său: „pe cei tineri îi învăţa ca pe nişte copii, iar pe cei 
bătrâni îi înţelepțea. Pe cei păcătoşi îi întorcea la pocăință şi dădea nădejde 
despre mila lui Dumnezeu celor ce se pocăiau. Îndemna la nevoințele faptelor bune 
pe cei ce se nevoiau. Pe cei ce erau luptaţi, îi ajuta; pe cei ce se primejduiau să 
cadă în păcate, îi sprijinea; pe cei căzuţi îi ridica; celor neputincioşi le dădea 
putere; celor întristaţi, mângâiere; celor leşinaţi, răsuflare; văduvelor le era 
sprijinitor; săr-manilor, tată; săracilor, vistierie; flămânzilor, hrană; celor goi, 
îmbrăcăminte”. 


Când în sudul Cretei s-a ivit marea invazie a arabilor şi populația creştină s-a 
refugiat în cetatea Drimeus, între ei a fost şi episcopul Andrei, care a gustat din 
suferințele poporului, încurajându-i şi rugându-se fierbinte pentru mântuirea lor. 
Din nou, atunci când s-a abătut o secetă mare şi o uscăciune peste insulă, 
rugăciunile fierbinţi ale Sfântului au deschis cerurile: „ploaie pământului să dai, iar 
pedeapsa foametei opreşte-o”. 


Afecţiunea episcopului a fost îndreptată şi spre cei întristaţi. De dragul fraților mai 
mici în Hristos, a construit o impunătoare casă de oaspeţi: „A construit azile şi case 
de oaspeţi, ca să-i vindece pe cei bătrâni şi să dea vindecare tuturor ce sunt în 
boală, după cum şi străinilor, ca să găsească un acoperiş deasupra capului lor, să 
trăiască şi să supravieţuiască. Nu i-a fost suficient însă numai să le procure cele 
necesare ci, imitând pe Înțeleptul a toate, pe Domnul şi Învățătorul Dumnezeu, s-a 
îngrijit de rănile lor, le-a spălat mâinile şi faţa lor, curăţindu-le şi rănile. În acest fel 
şi-a arătat iubirea sa faţă de Dumnezeu şi iubirea faţă de aproape". 


Faţă de Preasfânta Născătoare de Dumnezeu nutrea o mare iubire şi o adâncă 
evlavie. Aceasta o constatăm din imnele pe care i le-a închinat, din cuvintele pe 
care le-a rostit şi din omiliile pe care le-a scris despre persoana şi sărbătorile 
închinate ei. Exprimarea acestei dragoste s-a observat şi în construirea măreţei 
biserici închinate Preasfintei Fecioare, pe care a numit-o „a Vlahernelor”: „A 
construit o nouă biserică Preasfintei şi Preacinstitei Născătoare de Dumnezeu, 
Fecioara Maria, care lăcăş sfinţit şi însuflețit al Cuvântului lui Dumnezeu pe sine 

s-a făcut. Pe aceasta a numit-o Vlaherne, după biserica cu acelaşi nume. Şi a 
stabilit în biserica aceasta preoți vrednici şi cu teamă de Dumnezeu din ceata 
monahilor, ca să cânte şi să-L slăvească pe Dumnezeu, ca dar de schimb pentru 
bunătatea şi pentru toate cele ce vin de sus, de la Dumnezeu”. 


Nu a omis încă să se îngrijească nici de Bisericile vechi şi de cele „stricate”. Le-a 
reparat şi „le-a împodobit cum se cuvine” cu tot ce era nevoie pentru sfânta lor 
slujire „prin mâna sa cea binevoitoare şi bogată”. 


5. Sfârşitul vieții sale 


„Nevoia chemării" l-a determinat pe cinstitul episcop al Cretei să meargă la 
Constantinopol. Care a fost această nevoie ce l-a purtat în Constantinopol nu ştim. 
Ambii biografi ai săi - desigur, succesori vieţii lui - tac. Mulţi dintre noii cercetători 
corelează călătoria aceasta cu iconomahia, care izbucnise deja, şi cu poziția 
iconofilă pe care o adoptase Sfântul Andrei. În Constantinopol, mulţi l-au primit cu 
dragoste şi cinste, îl vizitau des ca să obțină de la el vreun anume folos 
duhovnicesc: „mulți de la acesta har au dobândit peste măsură, iar de roua 
învăţăturii lui inima lor se umplea". Aici în Constantinopol şi-a prevăzut sfârşitul 
vieţii sale trupeşti: „din viaţă mă voi retrage după călătoria aceasta". Într-adevăr! 


Întorcându-se din Constantinopol în Creta, a murit în Eresso, din insula Lesbos, în 
data de 4 iulie 740 d.Hr. A fost înmormântat acolo, în Biserica Sfintei muceniţe 
Anastasia. 


Canonizarea sa ca Sfânt a avut loc destul de repede, dacă ţinem cont de realitatea că 
rânduiala Canonului său a fost compilată de către Teofan Scribul (f 845). 


Biserica îi cinsteşte pomenirea în data de 4 iulie - ziua fericitei sale adormiri. 
6. Opera sa scrisă 


Sfântul Andrei s-a distins ca predicator şi imnograf. Lucrarea sa poetică este 
majoritar encomiastică. A elogiat-o cu multă pasiune pe Preasfânta Născătoarea de 
Dumnezeu: s-au păstrat minunatele sale omilii la Buna Vestire, la Naşterea Maicii 
Domnului, la Întâmpinarea Domnului, la Intrarea în Biserică a Născătoarei, la 
Adormirea ei, precum şi la Imnul Acatist. 


Omiliile sale le întâlnim şi la alte sărbători împărăteşti, precum la Naşterea 
Domnului, la Tăierea împrejur şi la Schimbarea la Faţă. Un alt grup de omilii sunt 

cele encomiastice la diferiți sfinţi, precum la apostoli şi ucenici (loan, Luca, Iacob - 
ruda Domnului, Tit), la persoane înrudite cu Domnul (loachim şi Ana, loan 
Botezătorul), la martiri (la cei zece martiri din Creta, la Sfântul Gheorghe, la Sfinţii 
doctori fără de arginţi Cosma şi Damian), la Sfântul Nicolae, la Sfântul Patapie şi la 
cinstita Cruce. 


Sfântul Andrei a fost mai cu seamă imnograf. Poate de aceea şi cuvintele sale sunt 
intens influențate de către ritmul înflăcărat al poeziei. Cuvântul său este viu, rapid 
şi curgător. Cunoştea bine tainele retoricii şi avea o adâncă cunoştinţă a limbii 
atice, care se folosea în Biserică. Omiluile sale demonstrează însă şi profunda 
cunoaştere a Sfintei Scripturi şi, desigur, a Vechiului Testament, pe care de multe 
ori îl interpretează alegoric, ca apoi să tragă concluzii folositoare pentru viața 
morală a auditoriului său: „Pentru întâia oară atunci, remarcă mai tânărul scriitor, şi 
cu siguranţă, în manieră unică până astăzi, s-au auzit în Creta predicile ce aveau 
două caracteristici ale cuvintelor lui Andrei: măiastra prelucrare retorică şi înaltele 
sensuri teologice. Ehrhard îl caracterizează ca «cel mai bun retor bisericesc al 
perioadei bizantine». Problema este dacă stilul său, în ceea ce priveşte bogăţia 
nuanţelor, pasiunea şi arta a fost ajuns de altcineva”. 


Sfântul Andrei este considerat părintele imnelor numite canoane. A compus textul 
şi melodia unui număr impresionant de irmoase şi condace, idiome şi stihiri. 
Alcătuirea canoanelor de către Sfântul Andrei şi ceilalţi doi mari melozi - Cosma 
de Maiuma şi loan Damaschin - [proveniți] tot din Ierusalim, a îndepărtat 
precedenta specie a poeziei: - condacul. Canonul s-a afirmat ca o lucrare poetică 
suverană în viaţa liturgică a Bisericii şi a continuat să domine până astăzi. 


În imnografia eclesială, au fost numite canoane acele imne lungi, alcătuite din ode 
(cântări), ce variază ca număr şi nu depăşesc niciodată nouă cântări. Fiecare cântare 
include o strofă de introducere, numită irmos, iar apoi trei până la patru strofe, 
numite tropare, ce sunt cântate în legătură cu glasul irmosului. De multe ori 
canoanele au şi un acrostih. Acesta este o mică frază care ne oferă numele poetului 
ce a compus canonul sau face referire la premisa sărbătorii pe care canonul o laudă, 
dând o formă întregului canon, de la primul rând al irmoaselor până la tropare. De 
multe ori acrostihul este alfabetic. 


Aşa cum am menţionat, fiecare canon este alcătuit dintr-un număr diferit de cântări. 
Niciodată nu trece de nouă, aşa cum sunt şi cântările din Sfânta Scriptură), pe care 
Biserica le-a folosit în cultul ei, împreună cu cântarea psalmilor. 

Interpretând irmoasele Canonului Mare vom vorbi pe larg despre aceste nouă 
cântări biblice. 


Canoanele Sfântului Andrei au ca subiect pe [Mântuitorul] Hristos, pe Născătoarea 
de Dumnezeu, pe [loan] Înaintemergătorul, pe sfinţi dar şi sărbători ale Triodului şi 
ale Penticostarului şi multe altele. Textul lor se distinge prin limpezime, prin 
învăţătura şi măreţia caracterului ei. Sfântul Andrei, exprimându-și mulțimea 
sentimentelor sale şi profunzimea cea adâncă în diferite aspecte ale vieţii în Hristos, 
devine călăuză a fiecărui credincios, care cântă sau ascultă imnele sale, în 
retragerea spre pocăință şi zdrobire sau spre trăirea cu intensitate a tainei mântuirii. 


(extras din cartea: Mitropolitul Simeon Koutsa de Nea Smirna: Plânsul adamic, 
Canonul cel mare al Sfântului Andrei Criteanul) 

Sfântul Andrei Criteanul - Scrieri întâlnite în cărţile liturgice 





Sfântul Andrei Criteanul este cunoscut ca unul dintre cei mai de seamă şi mai 
prolifici creatori de canoane şi imne, deosebite prin frumuseţea formei şi 
profunzimea gândirii. 


El a compus Canonul cel mare (Canonul de pocăință) din Triod, canon format 
din 250 de tropare. Canonul Sfântului Andrei Criteanul se citeşte de două ori în 
Postul Mare, astfel: unele părţi, la Pavecerniţa Mare din primele patru zile ale 
Postului şi în întregime în a cincea săptămână, în cadrul slujbei Utreniei. 


Sfântul Andrei Criteanul a mai scris stihiri (tropare) şi pentru unele sărbători în 
afara Postului: 


Y Triode la Pavecerniţa în Duminica Floriilor, apoi triode la utrenie: luni, 
marţi, miercuri şi joi, în Săptămâna Patimilor. 

Y Canoane la Învierea lui Lazăr, în Duminica Mironosiţelor, la Naşterea 
Maicii Domnului şi a Sfântului loan Botezătorul şi la zămislirea Sfintei 
Ana. 

V Stihiri la Întâmpinarea Domnului, la Înălţarea Sfintei Cruci, la Naşterea 
lui Hristos, la Sfinţii Apostoli Petru şi Pavel şi la Sfântul Apostol Andrei. 

Y Tot Sfântului Andrei îi sunt atribuite 

Sfântul Andrei Criteanul şi Canonul cel mare 

Canonul Sfântului Andrei Criteanul - Canonul cel mare se cântă în Postul Sfintelor Dad 
Paşti. Canonul Sfântului Andrei Criteanul este un canon de pocăință, adică un lung îsi 
imn liturgic (peste 250 stihiri), alcătuit din 9 cântări bogate, compuse, la rândul lor, A 

din stihiri scurte de pocăință. ini 

Sfântul Andrei Criteanul - Canonul cel mare: 


https://www.academia.edu/42562842/Sf% C3% A2ntul_Andrei_Criteanul_- 
Canonul cel mare 


Canonul cel mare - Text şi tâlcuire: 


https://www.academia.edu/42561375/Mitropolitul_Simeon_Koutsa_de_Nea_Smirna_PI% C 
3% A2nsul adamic Canonul cel mare al Sf%C3% A?2ntului Andrei Criteanul 


Canonul cel mare (de pocainta) al Sfantului Andrei Criteanul - Arhidiacon Vlad 
Rosu: 
https://www.youtube.com/watch?v=YyzVBer64-c 


Canonul mare al Sfântului părintelui nostru Andrei Criteanul 


ANDI 





Totalizând peste 250 de stihuri, Canonul Sfântului Andrei Criteanul este unul din 
cele mai frumoase imnuri liturgice şi cel mai amplu dintre toate canoanele 
Bisericii Ortodoxe, fiind numit şi Canonul cel mare. 


A fost alcătuit de Sfântul Andrei, episcopul Cretei, în secolul al VIII-lea. EI este un 
adevărat compendiu de pocăință, în care ni se pun în faţă modele din Vechiul şi 

Noul Testament, unele pe care să le urmăm, altele de care să ne ferim. Specifică 
Postului Mare, această slujbă invită credincioşii la rugăciune, post şi pocăință. 


Părți din Canonul Sfântului Andrei Criteanul s-au citit şi la slujbele săvârşite în 
prima săptămână din Postul mare. Biserica a rânduit ca astăzi în timpul rostirii 
marelui Canon al Sfântului Andrei Criteanul să se citească şi viaţa Sfintei Maria 
Egipteanca, un minunat model de pocăință şi întoarcere la Dumnezeu. 


Canonul Sfântului Andrei Criteanul: 
http://www.nistea.com/canonul_mare.htm 


Sfântul părintele nostru Andrei Criteanul (sec. VII-VII) s-a născut la Damasc, într-o 
familie de creştini. Până la vârsta de 7 ani băiatul nu a vorbit deloc, dar după ce 
S-a împărtăşit cu Sfintele Taine a primit darul vorbirii. Apoi a studiat Sfânta 
Scriptură şi Teologia, devenind arhiepiscop de Creta. Prăznuirea lui în Biserica 
Ortodoxă se face pe 4 iulie. 


Viaţa Sfântului Andrei Criteanul — mistagogul pocăinţei 





Numele Sfântului Andrei Criteanul este unul cunoscut în literatura bisericească, 
ocupând „un loc de vază în istoria literaturii greceşti din perioada bizantină” legat 
fiind şi de apariţia unei noi forme a literaturii patristice — canonul, e! fiind primul 
alcătuitor de canoane. 


Demersul nostru de a creiona pe scurt viața Sfântului Andrei Criteanul este unul 
deosebit de greu. Diferitele materiale aghiografice pe care le deţinem îi plasează 
diferit fie anii naşterii (între cca. 635/645-660), fie anii morții (713-740). 
Informaţiile care ne-au parvenit, referitoare la activitatea sa, sunt fie contradictorii, 
fie incomplete. Metodologia cercetării se bazează pe o analiză obiectivă şi profundă 
a tuturor izvoarelor existente la care se adaugă ca o „încununare” literatura 
secundară care confirmă sau infirmă unele ipoteze, ce au fost schiţate în jurul 
bibliografiei Sfântului Andrei Criteanul. Am căutat o distanţare faţă de acele 
izvoare sau studii aghiografice care încearcă să susțină anumite idei preconcepute 

sau de acele studii care forțează prea mult unele ipoteze. Izvoare importante care se 
pot adăuga pentru cunoaşterea vieţii Sfântului Andrei Criteanul sunt şi sinaxarele 
bisericeşti alături de troparele închinate în cinstea Sfântului Andrei Criteanul, atât 
cele din Minei cât şi cele din Canonul cel Mare. 


În limba greacă, s-au redactat destul de multe lucrări care analizează cronologic 
viaţa Sfântului Andrei Criteanul. Una din aceste lucrări ne-a parvenit şi nouă. Este 
vorba de lucrarea arhimandritului Simeon Koutsas: Plânsul lui Adam. Canonul cel 
mare al Sfântului Andrei Criteanul, lucrare deosebit de importantă prin cantitatea 
informaţiilor oferite şi prin comentariul la fiecare tropar al Canonului. 


Anumite traduceri din Chronographia Theophanus (tomul 108) care îl pune uneori 
în lumină negativă pe autorul Canonului, vor fi preluate după studiul tradus din 
limba rusă a Pr. Arcadie Vinogradov: Viaţa Sfântului Andrei Criteanul, arhiepiscop 
şi mitropolit al Cretei. Schiţă biografică. 


Conform biografiei greceşti, Sfântul Andrei Criteanul s-a născut în jurul anului 
660, în localitatea Damasc, din părinţi iubitori de Dumnezeu, Gheorghe şi 
Grigoria. 


Tradiţia ne spune că până la vârsta de 7 ani a fost mut, iar darul vorbirii l-a 
primit atunci când s-a împărtăşit pentru prima oară cu Dumnezeieştile Taine. 
Studiile şi le-a realizat în localitatea natală, făcându-se „îndrăgitor fierbinte al 
adevărului şi al dumnezeieştii înţelepciuni ”. 


La vârsta de 14-15 ani, după vizita făcută la Locurile Sfinte, cere părinţilor să-l 
afierosească Domnului. Astfel, de tânăr 







Se pare că aici şi-ar fi redactat cea mai mare parte a operei sale, inclusiv 
opera sa fundamentală Canonul cel Mare. Tot aici la Ierusalim, va fi ales de 
către Teodor secretar pe lângă locţiitorul scaunului patriarhal, lăsându-i-se apoi 





Când erezia monotelită — care considera că în lisus Hristos nu a existat şi o voinţă 
umană, ci numai una divină — s-a extins, a fost absolut necesar ca Părinţii Bisericii 
să se întâlnească pentru a combate erezia. Sinodul VI Ecumenic din Constantinopol 
(681), sub conducerea împăratului bizantin Constantin al IV-lea Pogonatul (668- 
685) a luat în discuţie şi a combătut această erezie. Teodor, vicarul patriarhal al 

Patriarhiei de Ierusalim, neputând participa la întrunirile Sinodului a trimis pe 
tânărul Andrei, împreună cu alți doi monahi, ca reprezentanţi direcţi ai patriarhiei 
de Ierusalim. 


Rolul Sfântului Andrei la Sinodul VI Ecumenic nu a fost unul important, chiar dacă 
s-ar vrea să 1 se acorde o importanţă majoră. EI a fost mai mult un „ajutor” pe lângă 
cel care a luat cuvântul în Sinod şi a semnat actele Sinodului VI Ecumenic ca 
reprezentant oficial: „Gheorghe, smeritul presbiter şi deținătorul locului iubitului 
de Dumnezeu, presbiter şi păstrătorul scaunului apostolic al Sfântului oraş al lui 
Hristos Dumnezeului nostru, Ierusalim, a iscălit ...”. Rolul său redus la Sinodul VI 
Ecumenic se datorează faptului că nu era în rândul clericilor, fiind doar un simplu 
monah, el nu a putut lua cuvântul, la acestea adăugându-se şi lipsa semnăturii sale 
din actele oficiale. 


A rămas oare Sfântul Andrei Criteanul în Constantinopol după terminarea 
Sinodului VI Ecumenic? Răspunsul nostru poate fi considerat doar o ipoteză, dacă 
am lua în considerare informaţiile care ne precizează că a plecat de la Ierusalim la 
Constantinopol „cu treburi” pe la 685. Este posibil, totuşi, ca după Sinodul din 681 
să se fi întors la Ierusalim, să-i fi prezentat lui Teodor hotărârile Sinodului şi apoi 
să fi fost trimis într-o delegație din nou în Constantinopol, prin 685 ca să-i 
transmită împăratului bizantin Constantin al IV-lea Pogonatul adeziunea Bisericii 
de la lerusalim faţă de hotărârile Sinodului Ecumenic cu privire la erezia 
monotelită sau pentru a-i transmite felicitările Bisericii din Ierusalim pentru modul 
în care s-au desfăşurat întrunirile acestuia şi pentru că a susținut Sinodul. Ceea ce 
este cert e faptul că după 685 îl întâlnim în Constantinopol, hirotonit aici diacon 
- probabil pe seama bisericii Sfânta Sofia - fapt datorat şi calităţilor sale 


orfanilor (orphanotropos). 


Probabil a slujit o perioadă de timp la Sfânta Sofia unde se remarcă prin „predica 
faptei şi cateheza înţelepciunii”, cântând pentru prima oară şi opera sa 
fundamentală - Canonul cel mare, iar de aici va fi preluat de Biserica din 
Alexandria, Antiohia, Ierusalim şi apoi în întreg Imperiul bizantin. Nu ştim când 
şi unde a fost hirotonit preot. 


Datorită vieţii sale curate şi vrednice de numele de creştin, datorită devotamentului 
şi dragostei profunde pentru Biserica lui Hristos şi pentru semeni a fost ales pe la 


» 

In anul 712, când arabii au încercat asedierea insulei, Sfântul Andrei Criteanul 
organizează lupta de apărare a locuitorilor de aici. 


Un moment neplăcut din viaţa Sfântului Andrei Criteanul este participarea sa la 
Sinodul monotelist din anul 712. 


Urcarea la treapta de arhiepiscop al Cretei este legată de Teofan în „Cronica” sa de 
urcarea la tron al lui Filipikos Bardanes, care l-a ucis pe Justinian al II-lea şi i-a 
ocupat tronul, dorind cu toată ardoarea instalarea monotelismului în tot Imperiul 
bizantin. Hotărârile Sinodului au fost semnate de Andrei şi de Gherman (cel care va 
ajunge mai târziu episcop al Chiziciei). 


„Cronica” lui Teofan, scrisă pe la 810-811, deci cu o sută de ani după sinod, ar fi 
putut pune în eroare „prin cine ştie ce acte false ale monoteliştilor, în interesul 
cărora era să introducă, în rândurile partizanilor lor, pe vestiţii ierarhi ai Bisericii”. 


Dintr-o altă perspectivă, Sfântul Andrei Criteanul poate fi considerat un trădător şi 
un eretic, deoarece „nimeni din ei [din episcopii prezenţi, n.n.] n-a ridicat glasul 
împotriva împăratului eretic”. 


Într-adevăr, Sfântul Andrei a cedat presiunilor imperiale de a semna actele 
Sinodului monotelist, însă în interiorul său a rămas devotat credinţei ortodoxe, el 
nu a fost un partizan fervent al monoteliştilor. 


Însuşi loan al Constantinopolului, participant şi el la Sinod afirma: „Această 
hotărâre nu este erezie sau îndepărtarea părinţilor Sinodului de la credinţa lor”. 


Dacă ar fi să facem o comparaţie între actul Sfântului Andrei Criteanul şi Aron, 
fratele lui Moise - care a realizat un vițel de aur pentru ca poporul să i se închine, s- 
ar observa la bază acelaşi motiv: presiunea poporului, în cazul Sfântului Andrei 
Criteanul - cea a împăratului. 


După această scurtă perioadă de „monotelist” el a retractat, scriind cu acest prilej 
stihurile iambice, adresate arhidiaconului Agaton. Sub împăratul bizantin Leon 
Isaurul (717-741) va fi un anti iconoclast convins. 


Nu ştim ce l-a determinat pe Sfântul Andrei să plece într-o vizită la Constan- 
tinopol, pe la 740. La întoarcere, ajungând în insula Mitilene, la locul numit 
Eresos şi-a dat obştescul sfârşit la 4 iulie 740, rămânând a fi cinstit ca „nou 
David” şi ca „laudă a părinţilor”. 

Opera Sfântului Andrei Criteanul 


Opera lui e alcătuită din proză şi versuri. În proză are 24 de predici: 8 în cinstea 
Maicii Domnului, deşi nu toate autentice. Deosebite sunt: predica despre Buna - 
Vestire şi 3 despre mutarea la cer a Fecioarei Maria. 


In versuri scrie idiomele şi e creatorul canoanelor, o nouă speţă a poeziei bisericeşti 
mult mai lungi în comparaţie cu cele ale Sfântului loan Damaschin (8 sau 9 bucăţi 
poetice cu structură şi melodie proprie). 


A scris canoane la Invierea lui Lazăr, la duminica Mironosiţelor, la naşterea Maicii 
Domnului, la zămislirea Sfintei Ana, etc., creaţii din care se inspiră masiv Teodor 
Studitul. 


A scris şi un mic poem de 128 trimetri iambici în care-şi exprimă adeziunea la 
hotărârile Sinodului VI Ecumenic. 


Opera clasică a Sfântului Andrei Criteanul este Canonul cel mare, un vast poem, 
remarcabil prin profunzimea evlaviei şi a pocăinţei. 

Canonul cel mare al Sfântului Andrei Criteanul — Structură, slujire şi 
conţinut 





Structură şi compoziţie 


Canonul cel mare este format din patru părți, fiecare împărţită în nouă ode ca orice 
canon obişnuit. Totuşi, sunt mici diferenţe între odele celor două compoziţii. În 
acest Canon sunt multe tropare. La refrenul "Miluieşte-mă Dumnezeule, miluieşte- 
mă" se face o metanie completă. În plus, unele ode au refrenuri adiţionale şi tropare 
ale autorului canonului, Sfântul Andrei din Creta sau ale Sfintei Maria Egipteanca, 
unul din cele mai mari modele de pocăință din istoria creştină. 


Slujire 


Canonul cel mare se slujeşte: 

=> În prima săptămână a Postului mare. La Pavecerniţa mare de luni, marţi, 
miercuri şi joi, se citeşte câte o parte din Canon după Doxologia mică (în 
practica greacă) sau după Psalmul 69 (în practica rusă). 

= În miercurea din săptămâna a cincea a Postului mare, viaţa Sfintei Maria 
Egipteanca este citită împreună cu întreg Canonul cel mare la Utrenie. 
Această practică a fost introdusă încă din timpul vieţii Sfântului Andrei, 
care este de asemenea şi autorul hagiografiei Sfintei Maria Egipteanca. 

Conţinut 


O trăsătură distinctivă de bază a Canonului cel mare este utilizarea deosebit de 
frecventă a imaginilor şi subiectelor din Vechiul şi Noul Testament. Pe măsură ce 
Canonul merge înainte, comunitatea întâlneşte multe exemple de păcate şi pocăință. 
Sfânta Scriptură (şi astfel Canonul) vorbeşte despre unele persoane pozitiv şi 
despre altele negative - se aşteaptă ca penitenţii să imite exemplele pozitive de 
sfințenie şi pocăință şi să evite exemplele negative de păcat, natură căzută şi 
mândrie. Cu toate acestea, unul din cele mai notabile aspecte ale Canonului este 
că portretizează figurile biblice într-o formă foarte personală pentru fiecare 
penitent: Canonul este scris în aşa manieră ca fiecare credincios se poate 
identifica singur cu multe personaje şi evenimente din Biblie. 

Câteva referinţe despre Canonul cel mare al Sfântului Andrei Criteanul 





In prima săptămână a Postului mare şi la Denia din Joia săptămânii a cincea, 
Biserica noastră dreptslăvitoare ne adună pe toţi în jurul analogului pentru a cânta 
împreună Canonul cel mare. 


Scopul acestui canon, scris de Sfântul Andrei Criteanul (+ cca. 740 dHr.) este să 


Despre autorul Canonului, despre valoarea şi aplicabilitatea sa în lume, vom aminti 
câteva lucruri în cele de mai jos. 


Autorul Canonului - Sfântul Andrei Criteanul 


S-a născut în Damascul Siriei în jurul anului 660 d.Hr. Adolescent fiind încă, şi-a 
început viața monahală la Mănăstirea Sfântului Sava din pustiul Iudeii, din 
Ierusalim. Mai târziu a mers în Constantinopol ca reprezentant al patriarhiei 
Ierusalimului. 


În Constantinopol s-a îngrijit de tineri până la data când a fost ales mitropolit al 
Gortinei, localitate din insula Creta, Grecia. 

În anul 712 la presiunea împăratului bizantin şi împotriva voinţei sale a fost în 
partida monotelistă, dar a retractat mai apoi. 


Moare în anul 740 în localitatea Eresso, din insula Lesbos, Grecia. Amintirea lui se 
face în fiecare an la data de 4 iulie. 


Opera Sfântului Andrei Criteanul 


Sfântul Andrei Criteanul a fost un bun orator şi poet. Ca orator a scris Omilii la 
diferite sărbători, prezentând pentru prima dată sistemul sărbătorilor. Însă cea mai 
importantă specie de poezie creştină pe care a redactat-o a fost canonul, o nouă 
speţă a poeziei bisericeşti mult mai lungă în comparaţie cu cele ale Sfântului loan 
Damaschin (8 sau 9 bucăţi poetice cu structură şi melodie proprie). 


A scris idiomele, canoane la Invierea Dreptului Lazăr, la duminica Mironosiţelor, 
la naşterea Maicii Domnului, la zămislirea Sfintei Ana, etc., creaţii din care se 
inspiră masiv Sfântul Teodor Studitul. 


A scris şi un mic poem de 128 trimetri iambici în care-şi exprimă adeziunea la 
hotărârile Sinodului VI Ecumenic, din anul 651. 


Monument al imnografiei creştine răsăritene. 


Opera clasică a Sfântului Andrei Criteanul este Canonul cel Mare, un vast poem, 
remarcabil prin profunzimea evlaviei şi a pocăinţei. Canoanele liturgice au apărut 
la sfârşitul secolului al VII-lea şi începutul secolului al VIII-lea, înlocuind în mare 
măsură imnurile liturgice numite condac. 


Sfântul Andrei Criteanul a fost considerat drept „părintele canoanelor”, fiind 
deci primul alcătuitor de canoane şi iniţiatorul acestei specii imnografice în 
Biserica grecească. 


Insăşi titulatura de „cel mare” subliniază întinderea acestuia, un poem vast de 250 
de strofe, cel mai mare canon din toate canoanele câte sunt în rânduiala Bisericii. 


Citit în primele patru zile din întâia săptămână a Postului Mare şi integral în joia 
din săptămâna a cincea, Canonul cel mare, datorită gândurilor înălţătoare pe 
care le transmite, temelor necesare în viaţa fiecăruia (smerenia, pocăinţa, 
străpungerea inimii), precum şi a profunzimii sale devine un îndreptar şi un 
îndrumar pentru viața noastră. 


Ar Dr De De Dr de De Dr Dr De De e Dr De Dr De de De de de dr fr A A 


Xp E PP IP IP 3 II II II 2 2 E E E XXX 


De De de De Ar De De De De De De dr Dr de De De Dr De Dr Dr De de de dr dr 


Xp XP XP IP IP IE E E 30 E 3 2 2 2 E 30 E IE IE 2 E E XX 


Conţinutul Canonului mare este unul duhovnicesc, 





Se 
poate observa alternanţa a două planuri: sufletul păcătos care-şi plânge păcatele 


pentru că nu a urmat calea drepţilor, ci a urmat largul drum al rătăcirii şi care 
din Străfundurile inimii strigă: 50 


cel al fiinţelor umane ajunse la starea de îndumnezeire, prin pocăință. 


Canonul cel mare - unirea Testamentelor 





În Canonul cel mare se poate observa direct îmbinarea dintre Vechiul şi Noul 
Testament, o urcare şi o revenire permanentă la început. Prin unirea în Canonul cel 
mare ale troparelor vetero şi neo-testamentare, Andrei Criteanul arată că Vechiul 
Testament nu se împlineşte decât în Noul Testament şi prin urmare omul se 
întregeşte în Adam cel nou, Mântuitorul lisus Hristos. Puntea de legătură reprezintă 
profeţii, prezentaţi adesea ca cei care au trezit din nou conştiinţa venirii unui 
Răscumpărător şi au încercat adesea întoarcerea poporului ales. Din simpla 
observare a izvoarelor folosite la elaborarea Canonului vom observa cu cât 
rafinament a unit Sfântul Andrei Criteanul teologia vetero-testamentară de cea neo- 
testamentară. 


In Canonul cel mare al Sfântului Andrei Criteanul nu avem de-a face cu două 
festamente separate, ci cu unul Singur care leagă ambele părţi, pentru că 
unitatea este nedespărțită. 


Deşi foloseşte un număr extrem de mare de citate din Pentateuh şi în special din 
cartea Facere, Andrei Criteanul acoperă întreaga perioadă vetero-testamentară. 
Ceea ce este mai interesant este faptul că în citatele neo-testamentare Sfântul 
Andrei Criteanul foloseşte cu predilecție textele celor patru Evanghelii — şi în 


Ar Dr De De Dr de De Dr Dr De De e Dr De Dr De de De de de dr fr A A 


Xp XP XP XP IP 2 E e E 30 IE 3 2 2 2 2 E 30 30 30 IE 2 E E E XX 


Dr Ar Ar dr Dr dr dr Dr De dr dr dr Dr dr dr Dr Dr dr dr Dr de dr dr fr A d 


XP PP PP IP IP 3 3 II II II II E E E XX 


special textele Evangheliei lui Luca, apostolul umanității — şi mai puţin celelalte 
scrieri. 


De la cântarea a 8-a citatele vetero-testamentare dispar cu totul abundând acum 
citatele neo-testamentare, precum şi câteva aluzii la kerigma apostolică. Prin 
raportarea continuă de la Vechiul Testament la Noul Testament omul este 
chemat să treacă puntea de la cel vechi la cel nou, de la omul cel păcătos şi 
înstrăinat de Dumnezeu la făptura cea nouă în lisus Hristos. 


Despre frumuseţea Canonului 


Referindu-se la frumuseţea şi importanța sa, [EIB SII a 


scris următoarele: „(Canonul cel mare) nu este nimic mai mult decât un cântec de 
lebădă, un plânset înainte de moarte, un monolog de jale. Poetul se găseşte la 
sfârşitul vieţii sale. Simte că zilele lui sunt puţine, viaţa lui a trecut. Meditează la 
moarte şi la judecata dreptului Judecător, care-l aşteaptă. Vine să facă o 


A 


Sfânta Scriptură. Insă legătura plânsetului cu Scriptura este foarte naturală. Ca 
om al lui Dumnezeu, poetul deschide cartea lui Dumnezeu ca să îşi evalueze 
destinul său. Cercetează unul câte unul modelele sfintei cărți. Rezultatul 
comparaţiei este de fiecare dată groaznic şi cauză a noilor bocete. A imitat toate 
faptele rele ale tuturor personajelor istoriei sfinte, însă nu şi faptele cele bune ale 


inima Sa zdrobită şi sărăcia duhului său. Modelele biblice: a lui David, a 
vameşului, a desfrânatei şi al tâlharului îl încurajează. Judecătorul se va 
milostivi şi de acesta, care a păcătuit mai mult decât toți oamenii”... 


Sursă bibliografică de referinţă: 

Dimitrios Tsamis, Ekklisiastiki grammatologia, Editura „Pournara”, Thessalonic, 
2001, pp. 204-5; 

Ioannis Fountoulis, Megas Kanon, în: „Logiki Latreia”, Patriarhon Idrima 
Paterikon Meleton, Thessalonic, 1971, pp. 55-62; 

Pr. loan G. Coman, Patrologia, Sfânta Mănăstire Dervent, 1999, p. 194 


Stelian Gomboş 

Canonul cel mare al Sfântului Andrei Criteanul 





Canonul cel mare al Sfântului Andrei Criteanul, care se citeşte în perioada Postului 
Mare, reprezintă una dintre treptele pocăinţei ce conduc spre Ziua Învierii lui 
Hristos. În primele patru zile ale Postului, în Săptămâna mare, avem prilejul de a 
lua parte la citirea câte unei părți din acest Canon, în cadrul slujbei Pavecerniţei 
mari. 


Canonul cel mare este una dintre cele mai importante, dacă nu chiar cea mai 
importantă operă a imnografiei despre pocăință. Deşi abundă în episoade biblice, 
totuşi nu este o simplă concentrare a unor teme biblice. Dimpotrivă, în acest Canon 
toate faptele scripturistice la care s-a făcut părtaş omul - crearea, căderea, 
alungarea din Rai, întoarcerea, aşteptarea, răscumpărarea  - sunt 
personalizate.Ele se transformă în faptele fiecăruia dintre noi: crearea mea, 
căderea mea, răscumpărarea mea. 


Istoria personajelor devine istoria mea, iar eu devin conştient de profunzimea ei: 
"De unde voi începe să plâng faptele vieţii mele celei ticăloase?". 


Canonul ne introduce pe fiecare dintre noi în istoria Sfintei Scripturi şi ne 
determină să conştientizăm, prin intermediul modelelor de pocăință, amplitudinea 


păcatelor noastre şi înstrăinarea faţă de Dumnezeu. 


Un monah tânăr şi erudit 

Despre autorul Canonului cel mare, Sfântul Andrei Criteanul, nu se ştiu foarte 
multe, existând încă multe controverse asupra vieţii, dar mai ales asupra operei 
sale. Se crede că s-a născut în Siria, în oraşul Damasc, în jurul anului 660. Tradiţia 
spune că Andrei nu a putut vorbi până la vârsta de 7 ani, când a primit Sfânta 
Împărtăşanie într-o biserică din Ierusalim. Din acest motiv, părinţii l-au închinat lui 
Dumnezeu, astfel că după moartea lor a intrat într-o mănăstire ierusalimiteană, cel 
mai probabil la "Sfântul Sava”. 


Remarcat de patriarhul Teodor al Ierusalimului, este ajutat de acesta să îşi însu- 
şească o bogată cultură teologică, devenind în acelaşi timp secretarul lui particular. 


În jurul anului 685, Andrei, deşi monah este trimis la Constantinopol împreună cu 
mai mulți clerici. Scopul delegaţiei era de a subscrie hotărârilor Sinodului al VI-lea 
Ecumenic (Constantinopol, 680-681) în numele Bisericii lerusalimului şi de a-l 
felicita pe Constantin al IV-lea Pogonatul pentru biruinţa împotriva monoteliţilor 
(cei care susțineau că Hristos a avut o singură voinţă). 


Părintele săracilor 


Îndeplinindu-și obligaţiile, Andrei a rămas în capitala bizantină şi a fost hirotonit 
diacon. Mărturiile istorice arată că lustinian al II-lea (685-695, 705-711) l-a numit 
administrator al orfelinatului "Sfântul Pavel”. 


EI a făcut din milostenie una dintre preocupările sale de bază, arătându-se foarte 
compătimitor față de săraci, părinte pentru orfani, apărător al cauzei dreptăţii şi 
refugiu pentru cei persecutați. 


Distingându-se prin numeroasele sale calități, în preajma anului 712 a fost ales 
arhiepiscop al Gortynei, în insula Creta. 


Deşi s-a opus iniţial ereziei monotelite, sub presiunea împăratului Filip Vardanis a 
acceptat pentru scurtă vreme doctrina eretică, participând chiar şi la pseudo-sinodul 
(conciliabulum) din 712, ce a condamnat învăţătura Sinodului al VI-lea Ecumenic. 
În anul următor însă, s-a dezis de această cădere, reluându-şi scaunul de 
arhiepiscop şi activitatea de imnograf şi predicator. 


In Creta, binefacerile sale s-au înmulțit şi s-au extins, concretizându-se prin 
ridicarea mai multor aşezăminte filantropice, între care şi un spital pentru săraci. 


O listă impresionantă de scrieri 

A păstorit oraşul cretan până în jurul anului 740, când nu se ştie din ce motiv, a fost 
chemat la Constantinopol. 


La întoarcere, slăbit de boală şi de bătrâneţe, se opreşte în insula Lesbos (Mitilina), 
în oraşul Eresos, unde îşi încredinţează sufletul său lui Dumnezeu. Biograful său, 
monahul Niceta, afirmă că şi-a cunoscut dinainte sfârşitul pământesc. 


A fost înmormântat în una dintre cele mai vechi biserici ale insulei, cunoscută 
ulterior drept Biserica "Sfântul Andrei”. 


Lista scrierilor pe care le-a lăsat în urmă nu este pe deplin finalizată. Criticii săi 
menţionează aproximativ 60 de cuvântări, 59 de canoane, 66 de irmoase (troparele 
de la începutul canoanelor), 34 de stihiri şi 47 de idiomele (tropare cu melodie şi 
ritm propriu), ceea ce indică o activitate prolifică pentru epoca sa. Cuvântările sale, 
în care se îmbină în mod armonios învățătura dogmatică, istoria, citatele 
scripturistice, imaginaţia poetică, frazeologia distinsă şi retorică elegantă şi precisă, 
îl plasează pe Sfântul Andrei între cei mai de seamă predicatori bizantini. 


"Inventatorul" canonului liturgic 


Cea mai importantă latură a activităţii sale rămâne însă imnografia, nu atât pentru 
extensia impresionantă sau varietatea tematică, cât pentru că Sfântul Andrei este cel 
care a introdus în cultul liturgic canonul, o nouă formă de cântare religioasă. lar 
expresia desăvârşită a acestui nou stil îl constituie Canonul de pocăință, cunoscut şi 
sub numele de Canonul cel mare, nu numai datorită lungimii sale (266 de strofe 
față de cele 30 ale unui canon obişnuit), ci şi profunzimii conţinutului său. 


Nu se ştie când sau unde a fost compus acest Canon, cercetătorii lansând două 
ipoteze. Plecând de la ultima strofă a Canonului: 


> prima ipoteză susţine că Sfântul Andrei l-a compus pe când se afla în 
Constantinopol, înainte de a fi hirotonit arhiepiscop sau la puţin timp după, 
în urma unei strălucite victorii împotriva arabilor, precum cea din 717. 

—> a doua ipoteză susține însă că acest Canon a fost scris la bătrâneţe, în 
Gortyna, Constantinopol sau Eresos, oraşul în care a şi fost înmormântat, 
constituind un adevărat "cântec al lebedei”. Dovadă în acest sens stau 
numeroase indicii, precum: "măcar la bătrâneţe nu mă lasa în iad deşert", 
“măcar la sfârşit mântuieşte-mă”" sau "timpul vieţii mele este scurt”. Nu se 
ştie unde a fost citit pentru prima dată, dar este plauzibil ca el să fi pătruns 
în cult în unele biserici din Creta încă din timpul vieţii autorului său, 

răspândindu-se ulterior. Se crede că tot Sfântul Andrei a ales ca el să se 
cânte pe glasul al 6-lea, o muzică tristă şi lină. 


Modele de pocăință 


Nici o altă cântare religioasă nu reuşeşte să dea atât de magistral expresie pocăinţei 
precum o face Canonul cel mare. 


Sfântul Andrei a adunat la un loc fapte vechi şi nou-testamentare, de la căderea lui 
Adam la moartea pe cruce a Mântuitorului şi Învierea Sa, toate rememorate cu 
profundă durere şi sentiment de pocăință. Din acest motiv, Canonul este un 
exemplu de poezie spirituală, în care fiecare faptă este individualizată şi 
personalizată, atribuită sieşi (şi implicit, fiecăruia dintre noi). Fiecare fapt se 
constituie într-un impuls amplificat spre redresarea morală, după cum arată şi 
ultimele strofe: „Roade vrednice de pocăință nu cere de la mine... Dăruieşte-mi 
inimă pururea umilită şi sărăcie duhovnicească, ca să-i aduc acestea ca o jertfă 
primită, Unule, Mântuitorule”. 


Actului pocăinţei 1 se dau dimensiuni cosmice: „Ja aminte, cerule şi voi grăi 
pământule, primeşte în urechi glasul celui ce se pocăieşte lui Dumnezeu”. 


După ce sufletul conştientizează starea de păcătoşenie în care se află, i se aduc în 
faţă realitatea iubirii dumnezeieşti, ce doreşte întoarcerea păcătosului şi robia în 
care îl târăşte păcatul, dar şi răsplata pe care o va primi pentru îndreptarea sa. 


Apoi, Sfântul Andrei evocă diferite personaje biblice (Adam, Eva, Cain şi Lameh, 
Esau, lacov, Lia şi Rahela, David, Solomon etc.), pe care le promovează drept pilde 
de urmat sau le acuză, în funcție de faptele lor. Maria Egipteanca constituie 
prototipul de pocăință preferat de Sfântul Andrei, căci trecând dintr-o extremă în 
alta, „a uimit toate cetele îngereşti şi adunările omeneşti cu viaţa ei cea minunată”. 
Din acest motiv, o dată cu citirea integrală a Canonului, astăzi se citeşte şi viaţa 
Sfintei Maria Egipteanca, scrisă de patriarhul Sofronie al Ierusalimului. 


Prin Canonul de pocăință, Sfântul Andrei a înaintat un puternic protest 
împotriva păcatului. Ca principiu de viaţă, el promovează permanenta pocăință 
pentru păcatele pe care le săvârşim clipă de clipă, precum şi dorinţa continuă de 
a urma lui Hristos şi celor care s-au apropiat de el prin curățirea de păcate. 


Dacă la început Canonul cel mare se citea doar în mănăstiri, în prezent el se citeşte 
şi în majoritatea bisericilor de parohie, credincioşii participând în număr mare la 

această slujbă deosebită. Invocaţia „Miluieşte-mă, Dumnezeule, miluieşte-mă!", 
însoțită de o metanie mică (invocaţie) şi semnul Sfintei Cruci, este cea care uneşte 
comunitatea în actul de pocăință. 

Pr. Al.Schmemann - Canonul cel mare al Sfântului Andrei Criteanul şi 
intrarea în duhul Postului mare 

“Este important faptul că ne întoarcem acum la ideea şi experienţa Postului ca o 
călătorie duhovnicească al cărei scop este să ne treacă dintr-o stare spirituală în 
alta. 


Aşa cum am spus-o deja, marea majoritate a creştinilor de astăzi neglijează acest 
scop al Postului şi îl privesc doar ca pe o perioadă în timpul căreia “trebuie” să-şi 
împlinească obligaţia religioasă — Împărtăşania “o dată pe an” — şi să se supună 
unor restricţii alimentare ce urmează a fi înlocuite curând cu dezlegarea de după 
Paşti. lar când nu numai laicatul, dar şi mulți preoţi, în acelaşi timp, au acceptat 
această idee simplistă şi formalistă despre Post, adevăratul duh al Postului aproape 
că a dispărut din viață. Reconsiderarea liturgică şi duhovnicească a Postului este 
una din cele mai urgente cerinţe, care nu poate fi realizată decât dacă se întemeiază 
pe o înţelegere reală a ritmului şi structurii liturgice a Postului. 


La începutul Postului, ca un “debut” al acestuia, ca un “acordaj” înainte de 
“armonia” deplină, găsim marele Canon de pocăință al Sfântului Andrei Criteanul. 
Împărţit în patru părţi, este citit la Vecernia cea mare, în serile primelor patru zile 
ale Postului. 





Ar Dr De De De de De Dr Dr De De e Dr Dr Dr De de De de de dr fr Ar A 


Xp e PP IP IP 3 E II II II 2 E E E E E XXX 


De De de De Dr De De De De De De Dr Dr de De De dr De Dr Dr de de de dr dr d 


Xp XP XP XP 3 IP DE E 30 E 3 2 2 2 2 E 30 50 IE IE 2 E DP E E XX 


Cu o măiestrie unică, Sfântul Andrei împleteşte marile teme biblice - Adam şi 
Eva, Raiul şi căderea în păcat, Noe şi potopul, David, Pământul făgăduinţei şi în 
cele din urmă, Hristos şi Biserica - cu mărturisirea păcatului şi cu pocăință. 


Evenimentele istoriei sfinte sunt dezvăluite ca evenimente ale vieții mele, faptele 
lui Dumnezeu din trecut ca fapte îndreptate spre mine şi mântuirea mea, tragedia 
păcatului şi a trădării ca drama mea personală. Viaţa mea îmi este prezentată ca o 
parte a luptei măreţe şi atotcuprinzătoare dintre Dumnezeu şi puterile întunericului 
care s-au răzvrătit împotriva Lui. 


Canonul începe în această notă foarte personală: “De unde voi începe a plânge 
faptele vieţii mele ticăloase? Ce începere voi pune, Hristoase, tânguirii acesteia 
de acum?“ 


Unul după altul păcatele mele sunt dezvăluite în legătura lor profundă cu drama 
continuă a relaţiei omului cu Dumnezeu; istoria căderii omului în păcat este 
istoria mea: “Râvnind neascultării lui Adam, celui întâi zidit, m-am cunoscut pe 
mine dezbrăcat de Dumnezeu şi de împărăţia cea veacuitoare şi de desfătare, 
pentru păcatele mele“. 


Am pierdut toate darurile dumnezeieşti:_“Intinatu-mi-am haina trupului meu şi 
mi-am spurcat podoaba cea după chipul şi după asemănarea Ta, Mântuitorule. 


Întunecatu-mi-am frumuseţea sufletului cu dulceţile poftelor şi cu totul, toată 
mintea, ţărână mi-am făcut“. 


Astfel, patru seri, cele două cântări ale Canonului îmi amintesc iară şi iară istoria 
duhovnicească a lumii, care este şi istoria mea. Mă “ispiteşte” cu întâmplările şi 
faptele hotărâtoare ale trecutului a căror semnificaţie şi putere sunt oricum veşnice, 
pentru că fiecare suflet omenesc — unic şi de neînlocuit — se mişcă, ca să spunem 
aşa, către aceeaşi dramă, se află faţă în față cu aceleaşi dileme fundamentale, 
descoperă aceeaşi ultimă realitate. 


Exemplele scripturistice sunt mai mult decât simple “parabole” — aşa cum mulți 
oameni cred — şi care găsesc deci acest Canon prea “istovitor”, prea încărcat cu 
nume şi întâmplări nesemnificative! De ce să vorbim, se întreabă ei, de Cain şi 
Abel, de David şi Solomon, când ar putea fi mult mai Simplu Să spun: “Am 
păcătuit“? Ceea ce ei nu înţeleg, totuşi, este că simplul cuvânt păcat în tradiţia 
biblică şi creştină are o încărcătură pe care omul “modern” este, pur şi simplu, 

incapabil să o cuprindă şi care face ca mărturisirea păcatelor sale să fie ceva 
foarte diferit de adevărata pocăință creştină. 


Mediul cultural în care trăim şi care modelează concepția noastră asupra lumii, 
exclude în fapt noţiunea de păcat. Căci dacă păcatul este întâi de toate căderea 
omului de la o foarte mare înălțime spirituală, respingerea de către om a “chemării 
sale înalte“, ce pot însemna toate acestea înăuntrul unei culturi care ignoră şi neagă 
această ““mare înălțime” şi această “chemare” şi care defineşte omul nu ca pe cel 
“de deasupra” ci ca pe cel de “dedesubt” - o cultură care, chiar şi atunci când nu îl 
neagă fățiş pe Dumnezeu este în realitate, materialistă până în cele mai adânci 
structuri ale sale, care se gândeşte la viaţa omului numai în termenii bunurilor 
materiale şi ignoră vocaţia sa transcendentală? 


AICI, păcatul este gândit, întâi de toate, ca o “slăbiciune” firească, datorată de 
obicei unei “neadaptări” care are la rândul ei rădăcini sociale şi care, prin urmare, 
poate fi eliminată printr-o mai bună organizare socială şi economică. Din acest 
motiv, chiar şi atunci când îşi mărturiseşte păcatele, omul “modern” nu mai face 
pocăință; fiind sigur de justeţea felului în care înţelege religia, el ori înşiruie formal 
încălcări formale ale unor reguli formale, ori împărtăşeşte “problemele” sale cu 
duhovnicul — aşteptând de la religie un tratament terapeutic care îl va face din nou 
fericit şi “în rânduială”. 


În nici un caz nu putem vorbi aici despre pocăință ca despre cutremurarea 
omului care, văzând în sine “imaginea slavei celei de negrăit“, realizează că a 
pângărit-o, a trădat-o şi a alungat-o din viaţa sa; pocăinţa, ca părere de rău, vine 
din adâncimea cea mai profundă a conştiinţei omeneşti; ca dorința de 
reîntoarcere, ca încredințare în iubirea şi milostivirea lui Dumnezeu. 





faptelor noastre ci printr-o adâncă meditaţie asupra măreţei istorii biblice, care 
este, cu adevărat, o istorie a păcatului, a pocăinţei şi a iertării. Această meditaţie 
ne duce într-o cultură duhovnicească diferită, ne ispiteşte cu o viziune total 
diferită asupra omului, asupra vieţii sale, asupra ţelurilor şi motivaţiilor sale. Ea 
reface în noi spaţiul spiritual fundamental în cadrul căruia pocăinţa devine din 
nou posibilă. 

Când auzim de exemplu: “Nu m-am asemănat, lisuse, dreptăţii lui Abel. Daruri 
primite nu ţi-am adus ţie nici odinioară, nici fapte dumnezeieşti, nici jertfă 
curată, nici viaţă fără prihană “, înţelegem că istoria primei jertfe (cea a lui Cain 
şi Abel — n.tr.), atât de lapidar amintită în Biblie, ne descoperă ceva esenţial despre 
propria noastră viață, despre însăşi ființa umană. /nfelegem că înainte de toate 
sau cu 
alte cuvinte, deci acel păcat este, 
la originile sale, deviația iubirii noastre de la felul său final. Aceasta este 
descoperirea care face posibilă mărturisirea a ceva ce este atât de profund 
îndepărtat de experienţa “modernă” a vieţii şi care acum devine atât de adevărat din 
punct de vedere “existențial: 





“Ziditorule, făcându-mă lut viu, ai pus întru mine trup şi oase şi suflare de viaţă! 
Ci, o, Făcătorul meu, Mântuitorule şi Judecătorule, primeşte-mă pe mine, cel ce 
mă pocăiesc“. 


Pentru a fi ascultat cum se cuvine, Canonul cel Mare presupune, desigur 
cunoaşterea Sfintei Scripturi şi priceperea de a pătrunde înțelesurile Canonului. 
Dacă astăzi atât de mulți oameni îl consideră plicticos şi fără sens, aceasta e din 


intrăm într-o lume ca aceea descoperită de Biblie şi cum să trăim în ea şi nu există 
o cale mai bună către această lume decât Liturghia Bisericii, care nu reprezintă 
numai transmiterea unor învățături biblice, ci tocmai descoperirea felului biblic de 
viaţă. 


Călătoria Postului începe astfel cu o reîntoarcere la “punctul de plecare” - lumea 
Creaţiei, căderii şi răscumpărării, o lume în care toate lucrurile vorbesc de 
Dumnezeu şi reflectă slava Sa, în care toate întâmplările sunt îndreptate spre 
Dumnezeu, în care omul găseşte adevărata dimensiune a vieţii sale şi având 
temelia în aceasta, face pocăință“. 


(în: Pr. Alexander Schmemann, “Postul cel mare“, Editura Doris, Bucureşti, 
1998) 

Canonul cel mare al Sfântului Andrei Criteanul - tâlcuit de părintele Teofil 
Părăian de la Mănăstirea Brâncoveanu de la Sâmbăta de Sus 





- Părinte Teofil, Postul mare este răstimpul în care omul este chemat să se cer- 
ceteze pe sine mai mult decât altădată, să se apropie mai mult de Dumnezeu. 
Pentru aceasta Biserica noastră Ortodoxă ne întâmpină cu slujbe mai multe si 
mai lungi, dintre acestea Canonul cel mare are un loc deosebit. Ce este, de fapt, 
Canonul cel mare? 


Canonul cel mare este un canon mare, cel mai mare canon din toate canoanele câte 
sunt în rânduiala Bisericii noastre, prin lungimea lui, prin bogăţia lui, prin alcă- 
tuirile din care este compus. Canoanele Bisericii noastre, canoanele de slujbă, sunt 
alcătuiri care au în general opt cântări numărate ca nouă pentru că una lipseşte de 
obicei şi anume cântarea a doua. Canonul cel mare are şi cântarea a doua, de altfel 
în 'Triod sunt mai multe canoane care au toate cele nouă cântări. Nu este vorba de o 
singură cântare, ci e vorba de alcătuiri din mai multe ziceri care împreună formează 
ceea ce numim noi o cântare, cântarea întâia, cântarea a doua, cântarea a treia 
ş.a.m.d. 


Canonul cel mare are multe alcâtuiri de felul acesta aparținând fiecărei cântări şi de 
pe urma faptului că este lung se numeşte Canonul cel mare. De fapt, ce înseamnă 
canon în acest înţeles, înseamnă îndreptare nu înseamnă chinuire, un canon în 
care te chinui ca să realizezi ceva sau te chinui pentru că ai făcut ceva râu, ci 

Acesta e rostul tuturor canoanelor de slujbă, de exemplu, Canonul de pocăință 
care este o rânduială pentru credincioşi în general, pentru rugăciunea parti- 
culară, e acelaşi lucru, adică o rânduială de rugăciune prin care îţi propui Să nu 
mai fii rău dacă ai fost rău sau dacă eşti bun, să fii şi mai bun, Să fii mai angajat 
într-o viaţă superioară. 


Canonul cel mare, de fapt, ca şi celelalte canoane, nu are atât importanţă când îl 
realizăm, de exemplu miercuri seara din săptămâna a cincea a postului. Spus o 
singură dată pe an nu are mare importanţă, însă importanţa lui este în con- 
ținutul lui, în ceea ce se poate realiza prin conţinutul lui şi de aceea e important 
să îl avem la îndemână şi să îl studiem, să-l aprofundâăm, să ni-l impropriem prin 
învăţarea anumitor ziceri din cuprinsul canonului, să ne orientăm după 
conținutul Îui. Aşa că eu aş recomanda să fim cu mai multă luare aminte nu numai 
la vremea când se face, pentru că atunci fiind o mulţime de idei, ideile urmează una 
pe alta şi am putea zice că într-un fel se desfiinţează una pe alta. Trecem de la o 
alcătuire la altă alcătuire, cea de la care am trecut o uităm, cea la care suntem o 
avem în vedere, dar după ea urmează alta şi alta şi aşa că acolo sunt, poate, sute de 
idei care sunt în folosul nostru, dar care nu sunt lucrătoare în viaţa noastră pentru că 
nu ne rămân. Ne rămâne doar ideea că am participat la un canon lung, la un canon 
mare, la un canon care e mare nu numai prin lungime ci e mare şi prin profunzime. 
E un sentiment de copleşire. 


- Părinte Teofil ce ne propune Canonul cel mare pentru viaţa noastră? 


Scurt vorbind, să lepădăm lucrurile întunericului şi să ne îmbrâăcăm în armele lu- 
minii, Să nu mai fim răi, ci Să fim buni, să ne pară rău de răutăţile noastre şi să 
adăugăm lucruri bune în viaţa noastră. 


- Părinte, vă rugâm să ne tâlcuiţi înţelesul stihirii următoare din Canonul cel 
mare al Sfântului Andrei Criteanul: “Fie mie scăldătoare sângele cel din coasta 
Ta, totodată şi băutură şi apa iertării ce a izvorât, ca să mă curăţesc cu amân- 
două ungându-mă şi bând şi ca o ungere şi o băutură, cuvintele tale cele de 
viaţă ”, 


În această alcătuire vorbim cu Domnul nostru Iisus Hristos care, pe Cruce fiind, a 
fost străpuns cu sulița după ce şi-a dat duhul, după ce a murit pe Cruce şi din coasta 
Lui a curs sânge şi apă, ne mărturiseşte Sfânta Evanghelie (În. 19, 34). La această 
apă şi la acest sânge, care a curs din coasta Mântuitorului se referă alcătuitorul 
acestei stihiri, acestei ziceri, şi spune în rugăciune către Mântuitorul: să-mi fie şi 
mie sângele curs din coasta ta, mijloc de iertare a păcatelor, să-mi fie şi mie apa 

care a curs o dată cu sângele din coasta ta mijloc de îmbunătăţire, să beau sân- 
gele tâu şi să mă ung, să mă spăl cu apa ta, Să-mi fie scăldâtoare, să mă facă 
curat sângele şi apa din coasta ta, să mă facă curat ca iertat şi să mă facă curat 
de orice întinâciune. 













care de fapt, e bine să ştim, înseamnă mai ales 
curăţire, mai ales îmbunătăţire sufletească. Când zicem mântuire la asta să ne 
gândim în mod special: 


- Canonul este lung şi cere din partea nostră nu numai multă răbdare ci şi multă 
atenţie. Exemplele şi pildele din Vechiul şi Noul Testament precum şi analiza 
profundă a sufletului căzut Sunt privite de mulți dintre credincioşi ca ceva puţin 
depăşit de timpul în care trăim. Cum trebuie înţeles textul Canonului şi mai ales 
mesajul, îndemnul cuprins în el, de fiecare dintre noi? 


Numai cei care sunt puţini credincioşi pot să facă aprecieri negative faţă de ceva 
atât de înalt şi atât de însemnat. Sigur că cineva care nu este obişnuit cu slujbe 
lungi, cineva care nu este interesat de îmbunătăţire prin sfintele slujbe, cineva care 
ar vrea ca înaintarea lui să se realizeze cumva de la sine, acela poate să coboare şi 
cele înalte şi să le micşoreze din măreţia lor, dar cineva care îşi dă seama de 
importanţa acestor lucruri şi de ajutorul pe care îl poate avea din aceste exemple, 
din exemplul celor din Vechiul Testament care i-au slujit lui Dumnezeu: 


Y să fii primitor de străini ca Avraam, 

Y să fii râbdător ca lov, 

Y să fii ostenitor ca Iacob pentru împlinirea dorințelor pe care le ai, 
Y să fii postitor ca Moise ca să poţi primi legea lui Dumnezeu sau 
Y să poţi aprecia pozitiv legea lui Dumnezeu, 


(Text preluat din cartea "Întâmpinări”, interviuri cu Părintele Teofil Părăian 
realizate de Sabin Vodă, Ed Sophia, Bucureşti, 2000) 

Tâlcuirea Canonului cel mare al Sfântului Andrei Criteanul — studiul teologic 
şi duhovnicesc al lui Panayottis Nellas 





Cadrele antropologice şi cosmologice ale unirii cu Dumnezeu 
Studiu asupra rânduielii Canonului mare 
1. Cadrele cosmologice 


“Joi în a cincea săptămână din Sfântul şi marele Post, se toacă la al patrulea ceas 
din noapte. Şi adunându-se toţi în biserică, preotul dă binecuvântarea şi se începe 
Utrenia după rânduială. După cei şase Psalmi, se cântă Aliluia şi troparele Treimice 
ale glasului de rând şi se citeşte catisma a opta din Psaltire. După care se citeşte 
Viaţa cuvioasei Maria FEgipteanca, în două stări. Apoi, după Psalmul 50, începem 
îndată să cântăm Canonul mare, care se zice rar, cu glas umilit şi cu inimă înfrântă, 
făcând la fiecare tropar câte trei metanii şi zicând: “Miluieşte-mă, Dumnezeule, 
miluieşte-mă!”. 


Aceste îndrumări ale Triodului despre felul cum se cuvine a cânta Canonul mare nu 
descriu pur şi simplu cadrele tipiconale, ci cadrele mai generale, cosmologice şi 
antropologice în care se săvârşeşte acest oficiu liturgic. Îndrumările tipiconale 
precizează anumite condiţii în care rugăciunea poate fi adevărată, rodnică şi cu 
efect şi anume cadrele în care omul poate să se concentreze în Dumnezeu, să se 
alipească cu stăruință şi osteneală de EI, să curăţească, lumineze şi restaureze, să 
ofere şi să unească cu Dumnezeu dimensiunile existenţei sale: minte, voinţă, 
sentiment, simţire, trup. 


Scularea la ceasul al patrulea din noapte - adică în jurul miezului nopţii - adunarea 
în Biserică, binecuvântarea preotului, cei şase Psalmi, a căror citire simbolizează 

vremea celei de-a Doua Veniri (de aceea în biserică domneşte un întuneric şi o 
linişte absolută) după care urmează îndată imnul creaţiei şi uimirea față de 
Dumnezeu Cel în Treime - Aliluia şi troparele Treimice - precum şi citirea Psaltirii 
care pregăteşte ca o trâmbiţă de luptă pe credincioşi pentru îndelungata luptă 
nocturnă, sunt primele elemente care, reconstituind timpul curgător şi spaţiul, 
crează alte condiţii, la fel de reale ca şi acelea şi în care poate avea loc lucrarea prin 
excelenţă a omului: rugăciunea. 


Aceste condiţii de bază ale oricărei utrenii sunt precizate în continuare mai pe larg 
în legătură cu conținutul special şi scopul concret al Deniei Canonului mare. Se 
citeşte Viaţa cuvioasei Maria Egipteanca pentru a detaşa mintea şi voinţa 
credincioşilor de iubirea faţă de lume şi a le călăuzi pe urmele paşilor Cuvioasei, 
în inima pustiei, în inima misterului pocăinţei. 


Astfel pregătiți, credincioşii rostesc în picioare Psalmul 50: Psalmul pocăinţei şi 
încep îndată cursa maraton a Canonului mare la care e chemat să ia parte omul 
întreg; 


“Vino, ticăloase suflete, împreună cu trupul tău, /de te mărturiseşte Ziditorului a 
toate / şi te depărtează acum de nebunia [iraţionalitatea] dinainte, /şi adu lui 
Dumnezeu lacrimi de pocăință ” (1, 2). 


“Sufletul” atrage “trupul” dinainte pregătit cu postul şi privegherea la închinăciune 
neîntreruptă - trei metanii pentru fiecare din cele 300 de tropare ale Canonului - şi 
la ”lacrimi” din inimă, pentru ca rugăciunea să devină “mărturisire” din adânc, 
strigăt al existenţei umane după “raționalitatea” ei pierdută. 


Un alt dat care descrie cadrele pe cât de noi pe atât de reale în care se săvârşeşte 
acest oficiu liturgic şi anume noile dimensiuni pe care le iau spațiul şi timpul 
reconstituit, sunt persoanele efectiv active în acţiunea cultică, în afară de 
credincioşi. 


Întâi de toate este Dumnezeu Cel în Treime. În jurul tronului Său se strâng 
credincioşii. Noaptea care cu întunericul şi tăcerea ei face nemişcate simţirile 
trupeşti, “Aliluia“, troparele Treimice de la început, pictura bisericii, toate ajută 
existența umană să se întoarcă spre Dumnezeul Cel în Treime, să se aşeze înaintea 
Lui: 


“Ţie strig cântarea cea mare/cea întreit cântată /intru cei din înălțime” (IV ,28). 

Scopul e ca strânşi în Biserică, credincioşii să se regăsească în Casa Tatălui, iar 
lumea să se schimbe prin pocăință şi rugăciune şi să redevină în Biserică, Vechea 
Vatră. 


Prezenţa activă prin excelenţă e a doua Persoană a Sfintei Treimi cu eficienţa pe 
care am putea-o numi fizică, din momentul în care segmentul creat din lumea 
noastră pe care l-a asumat şi l-a făcut infinit făcându-l Trupul Său, e Biserica în 
care spaţiul şi timpul nostru îşi găsesc noi dimensiuni, ce ne îngăduie să săvârşim 
acţiunile cultice în genere. Adunarea credincioşilor devine literalmente Trupul lui 
Hristos. Hristos este Casa noastră. 


Dar Cuvântul întrupat, Domnul nostru lisus Hristos, este prezent şi cu o 
eficienţă nemijlocită, existenţială. El este Răscumpărătorul iubitor de oameni. 
Mirele răstignit care bate cu iubirea lui la inimile credincioşilor şi cheamă la o 
fainică unire de iubire. Aşa cum o percepem derulându-se tropar după tropar, 
țesătura Canonului Mare face evident faptul că rugăciunea credincioşilor nu este un 
monolog, ci o voce a unui dialog care are loc în adâncurile tainice ale existenţelor 
umane. 


Prezentă apoi cu o eficiență specială e Prea Sfânta Fecioară Maria. Trupul ei 
propriu e trupul Dumnezeu-omului: Biserica. Maria e ““ Născătoare de Dumnezeu”. 
În ea s-a realizat marea minune ca “Unul din Treime” să se facă ceea ce suntem 
noi. Ea este Uşa şi Scara ce uneşte cerul şi pământul, care creează în limitele 
spaţiului şi timpului nostru o ruptură mântuitoare şi coboară de acum în lume „ce e 
mai presus de lume”: “Lăudămu-te, bine te cuvântăm./inchinămu-ne ie, 
Născătoare de Dumnezeu, /că ai zămislit pe Unul din Treimea cea nedespărțită, 
/pe Unul Fiu şi Dumnezeu; /şi însuţi ne-ai deschis nouă celor de pe pămânv/ cele 
cereşti” (VII, 22). 


Prea Sfânta Fecioară e şi mângâietoarea plină de afecţiune a credincioşilor în 
vremea aridă a postului, apărătoarea lor în lupta cea de toată noaptea a 
rugăciunii, călăuzitoarea la Hristos, mijlocitoarea pentru păcate, cea care 
conduce sufletul ca pe o mireasă la unirea lui tainică cu Mirele Hristos, Ea e 
prezentă de la începutul şi până la sfârşitul slujbei: Credincioşii dialoghează cu 
ea, ca şi cu Hristos. 


Mai e prezentă încă şi cuvioasa Maria Egipteanca. Citirea vieţii ei n-are simplul 
scop de a emoţiona credincioşii. Ea are o funcţie mult mai profundă şi mai reală în 
cadrul slujbei. Credincioşii ortodocşi ştiu bine că sărbătoarea unui sfânt nu e o 
simplă cinstire adusă Sfântului sau o rememorare a vieţii lui făcută în scopuri 


Ar Dr De De Dr de De Dr Dr De De e Dr De dr Dr de De de de dr fr A A 


Xp XP XP XP 3 ID e e 30 IE 3 2 DE E E 30 IE 30 3 De DE E IE IE E IE XX 


Die De de De Dr De e De De De De Dr Dr de De De dr De dr Dr de de de dr dr d 


XP XP XP 3 IP E 2 E 30 E 3 2 2 2 2 E 30 50 IE 3 2 E DP XX 


pur didactice. Ea este mult mai mult: o participare reală la viaţa, luptele, biruinţa 
şi Slava lui. Astfel, citirea vieţii lui se face pentru a-l aduce în mod adevărat şi 
real în mijlocul nostru pe Sfânt, cu toata viaţa şi luptele lui; de aceea în paralel 
cu aceasta se face o litanie şi se pun într-un loc vizibil din toate părțile, moaştele 
lui ori când acestea lipsesc, icoana sa, iar credincioşii Sunt miruiţi din 
untdelemnul moaştelor sau icoanei Sfântului. Citirea vieţii Sfântului e un act 
liturgic. Se face adică într-un alt timp, cel liturgic şi crează, împreună cu toate 
celelalte elemente tipiconale, un alt spaţiu-liturgic. 


În acest spaţiu nou şi timp nou, actele săvârşite şi cuvintele rostite, au alte 
dimensiuni şi raporturi, au alt conţinut şi o altă rodnicie. Astfel, citirea liturgică a 
vieţii cuvioasei Maria Egipteanca o face prezentă într-un mod tainic în adunarea 
credincioşilor pe cuvioasa însăşi, pentru a-i însoţi şi lupta împreună cu ei lupta 
pocăinţei şi a rugăciunii. De aceea, la sfârşitul fiecărei cântări (ode) a Canonului 
există două tropare prin care credincioşii 1 se adresează: 


“Cel pe care l-ai iubit şi l-ai dorit Maică, /pe ale Cărui urme ai mers, /Acesta te-a 
aflat şi ţi-a dat pocăinţa / ca unul singur Dumnezeu milostiv [compătimitor]/Pe 
care roagă-l neîncetat, /să ne izbăvească de patimi şi de primejdii şi pe noi”. 


In acelaşi mod tainic e prezent şi Sfântul Andrei, cel ce a compus Canonul. Biserica 
a încorporat în Canonul său, la sfârşitul fiecărei ode, câte un tropar care se 
adresează în special Sfântului. 


Desigur, cercetarea ştiinţifică care vrea să studieze Canonul în mod ştiinţific, lasă 
deoparte aceste tropare ca “ulterioare” şi “neautentice“, scopul ei fiind de a evalua 
poezia lui Andrei Criteanul şi de a o plasa în istoria literaturii bizantine. În acelaşi 
fel, ştiinţa teologică se străduieşte să găsească noţiunile de teologie care se ascund 
în secțiunea autentică a Canonului. Pentru ştiinţă, confuzia epocilor ce carac- 
terizează textul imnologic e stranie şi nepermisă. Dar pentru Biserică nu există 
confuzie. 


În Sinaxarul care se citeşte la fiecare utrenie după oda a şasea şi care expune cauza, 
conţinutul şi scopul adunării liturgice, Biserica explică ce este Canonul mare, care e 
autorul lui, pentru ce a fost legat de viaţa cuvioasei Maria Egipteanca scrisă în 
secolul al VII-lea de Sofronie, patriarhul Ierusalimului şi dă în general informaţiile 
istorice pe care ea le socoteşte că sunt necesare. Dar Biserica trăieşte şi se mişcă 
într-o profunzime diacronică care conţine, dar depăşeşte cu mult timpul unidi- 
mensional delimitat de informaţiile istorice. 

În această profunzime diacronică diversele puncte ale timpului istoric se 
întâlnesc şi astfel nu e deloc straniu că Sfântul Andrei, arhiepiscop al Cretei în 
secolul al VIII-lea şi compozitor al Canonului mare, să fie prezent de fiecare 
dată când Biserica săvârşeşte acest Canon şi să-i iniţieze pe credincioşi în 
lucrarea tainică a rugăciunii şi pocăinţei. Sau, ca să o spunem altfel, prin această 
acţiune liturgică, ca şi în toate celelalte acţiuni bisericeşti, credincioşii pătrund în 
însuşi adâncul timpului, în care după profundă expresie a Epistolei către Diognet, 
“vremurile se adună” în Biserică, Trupul lui Hristos, acest alt spațiu, devin 
contemporani şi casnici ai Sfântului Andrei, ai cuvioasei Maria, ai tuturor Sfinţilor, 
ai Prea Fericitei Fecioare, ai lui Hristos Însuşi. În aceste alte dimensiuni pe care le 
dobândeşte spaţiul şi timpul nostru cunoscut, persoanele se adâncesc şi prelungesc, 
se nemărginesc fără să-şi piardă ipostasul lor concret şi mai cu seamă, se adâncesc 
şi prelungesc cuvintele şi evenimentele, din moment ce semnificaţia lor se 
îmbogăţeşte infinit. 


AStăzi avem dificultăţi în a înţelege profunda raționalitate a actelor bisericeşti 
(Taine, Slujbe, cicluri de sărbători, rugăciune, asceză, pocăință) pentru că 
suntem împiedicaţi de concepţia unidimensională, plană, pe care o avem asupra 
spaţiului şi timpului. Dar în Biserica domină o altă cosmologie. Această 
concepţie diferită asupra spaţiului şi timpului o exprimă pictura şi arhitectura 
bizantină şi pe aceasta o presupune şi imnografia bizantină. Ansamblurile 
arhitecturale, icoanele, imnele („Astăzi s-a spânzurat pe lemn... “/Veniţi să ne 
răstignim împreună cu EL. ” etc) nu sunt figuri de limbaj sau hiperbole ale unei 
fantezii înzestrate, ci exprimă o realitate, tot aşa cum naşterea cea nouă pe care o 
dăruieşte Botezul, cuminecarea cu Trupul şi Sângele lui Hristos care are loc în 
dumnezeiasca Euharistie nu sunt metafore, ci realităţi. Dacă nu luăm în serios 
cadrele cosmologice şi antropologice diferite în care trăieşte şi se mişcă Biserica, 
e cu neputinţă Să înţelegem arta bizantină, textele biblice, patristice şi liturgice, 
aşa cum e imposibil să înţelegem raționalitatea şi realitatea pe care le include în 
el modul concret în care e constituită viaţa bisericească, [drept] reorganizare şi 
prefacere activă, decisivă şi mântuitoare a dimensiunilor şi funcţiilor mărginite 
ale lumii create şi ale existenţei umane create. 


În această altă perspectivă, eclesiologica, în care creaţia e înălțată la rang de 
| Taină], găsindu-şi adică în Hristos armonia ei profundă, adevăratele dimensiuni şi 
funcționalitatea ei plenară, putem înţelege că, aşa cum I-a scris compozitorul lui şi-l 
săvârşeşte necontenit Biserica, Canonul mare este diferit de un text literar pe care 
filologia academică contemporană îl poate analiza cu metodele ei sau de un text în 
care ştiinţa teologică ar putea căuta noţiuni teologice. Mai exact, am putea spune că 
este un text literar în deplinătatea lui, din moment ce prin profunda lui armonie, 

prin dimensiunile lui adevărate - extinse la infinit - şi deplina lui funcționalitate 
divino-umană, el exprimă şi ajută pe om să pătrundă în acel timp şi spaţiu ale căror 
dimensiuni particulare le bănuiește sau spre care priveşte şi pe care se luptă să le 
exprime adevărata artă. Şi este un text teologic în deplinătatea lui, din moment ce 
în el gândirea, arta, informaţia istorică, funcționând ca rugăciune, îşi găsesc 
adevăratele dimensiuni şi funcționalitatea lor deplină, devin mijloacele care îl 
călăuzesc pe om spre pocăință, adică spre schimbarea şi remodelarea lui însuşi şi a 
mediului înconjurător. E un text teologic în deplinătatea lui fiindcă nu este un 
comentariu ştiinţific, ci un oficiu liturgic bisericesc, adică o acţiune care schimbă şi 
mântuieşte pe om şi lumea. 


În acest spaţiu-timp nou al Bisericii domnesc alte amintiri, persoanele şi eve- 
nimentele istoriei sfinte a Mântuirii. După Sinaxar, sfântul compozitor al 
Canonului mare “a alcătuit cântul de faţă culegând şi strângând toată istoria 
Vechiului şi Noului Testament de la Adam şi până la Înălțarea lui Hristos şi 
propovăduirea Apostolilor”. 


Se ştie că pentru tradiția ortodoxă linia Adam-Hristos defineşte adevărul istoriei, 
conţinutul mai profund şi scopul devenirii istorice. Astfel, de /a Geneză la 
Apocalipsă Sfintele Scripturi reprezintă pentru Biserică cartea sfântă a lumii 
tocmai pentru că ea conţine etapele centrale ale acestei deveniri istorice mai 
profunde. 


La acest flux adânc care conduce de la Începuturi până la Sfârşit, credincioşii 
fiecărei epoci raportează cele ale lor şi ale lumii lor astfel încât, cufundându-le în 
acesta, grefându-le pe axul central, să le transfere din efemer (din “firea curgătoare 
a timpului” VI, 12) în stabilitate, din limitele înguste ale cotidianului şi epocii în 
ceea ce în Hristos are veşnicia şi infinitul. Această strămutare (textul o numeşte 
“trecere”, “diabasis”) reprezintă nucleul pocăinţei şi unul din scopurile centrale ale 
lucrului citirii Scripturilor şi a rugăciunii. 


Toate acestea “le-a potrivit [armonizat] foarte frumos şi cu mult meşteşug Cel intru 
Sfinţi Părintele nostru Andrei, arhiepiscopul Cretei” în Canonul cel mare al său. 


Invocând memoria lui Solomon care “făcând vicleşug înaintea lui Dumnezeu S-a 
depărtat de EI” (VII, 10), păcătosul încă nepocăit este călăuzit să conş-tientizeze 
faptul că rămânând departe de Dumnezeu, îşi are viaţa “asemănată ” stricăciunii. 
Prezentând noaptea întreagă uşa Împărăției deschisă după Întruparea lui Hristos şi 
pe tâlhari şi desfrânate grăbindu-se răspunzând chemării lui lisus, să „răpească” 

Împărăţia prin schimbarea radicală, prin “prefacerea” pocăinţei, acesta îi întăreşte 
pe cei şovăielnici ca părăsind ezitarea, să vină în spațiul unde păcătoşii se 
transformă în sfinți: “Hristos S-a făcut om/chemând la pocăință pe tâlhari şi pe 
desfrânate./ Suflete, pocăieşte-te, /că s-a deschis acum uşa Împărăției / şi o 
răpesc înainte /fariseii, vameşii şi desfrânţii / prefăcându-şi viaţa prin pocăință “. 
(IX, 6) 


lar pe credinciosul pregătit îl aruncă dintr-o dată în corul marilor rugători ai 
Domnului, făcându-l să strige unindu-şi glasul lui împreună cu ei: “Ca râlharul 
strig Ție: pomeneşte-mă, /ca Petru plâng cu amar. /lartă-mă, Mântuitorule, Strig 
ca şi vameşul,/ lăcrimez ca şi desfrânata /Primeşte-mi tânguirea, ca oarecând pe 
cea a Cananeencei” (VIII, 14). 


În acest mod, amintirile istoriei sfinte devin vii. Evenimentele mântuirii devin 
actuale în credincioşii care se mântuiesc astăzi. Și actualitatea în care sunt 
reînviate evenimentele mântuirii se dilată, cuprinde necuprinsul, sparge barierele 
spaţiului şi ale timpului, se prelungeşte şi adânceşte la infinit. 


Această prefacere sau schimbare a minţii sau transfigurare a datelor naturale 
(fizice) sau oricum altfel am vrea să o numim şi care conduce spre omul cel nou şi 
spre creaţia cea nouă în Hristos este mântuirea. Ea se realizează în mod 
fundamental în dumnezeiasca Euharistie, unde creatul, împărtăşindu-se deplin cu 
necreatul, devine infinit şi se îndumnezeieşte şi constituie conținutul şi scopul 
întregii vieţi bisericeşti sacramentale şi ascetice: al Tainelor, sărbătorilor, slujbelor, 
rugăciunii, postului, privegherii. 


Această procedură, pe care tradiția ortodoxă apostolică şi patristică a fixat-o cu o 
profundă cunoaştere a alcătuirii psihosomatice a omului şi a relaţiilor omului cu 
lumea, are drept premize cadrele cosmologice şi antropologice, care sunt totodată 
cadrele obârşiei şi scopului creației, precum şi acelea pe care le-a creat eşecul 
omului în a-şi atinge scopul, ca şi intrarea personală a lui Dumnezeu în spaţiul şi 
timpul creat. Aceste cadre sunt descrise limpede în Sfintele Scripturi ca facere a 
lumii şi a omului, ca şi cădere şi călăuzire a umanităţii, ca Întrupare a lui 
Dumnezeu, Răstignire, Înviere şi Înălţare a Dumnezeu-Omului, ca venire a Duhului 
şi ca aşteptare a împărăției eshatologice. 


Toate acestea nu sunt poziţii metafizice pe care omul trebuie să le accepte ca să 
evite o pedeapsă oarecare sau ca să i se dăruiască mântuirea, ci evenimente istorice. 
Ele definesc coordonatele în care au fost create şi în care s-au aflat după cădere şi 
se regăsesc în Hristos omul şi lumea. Din acest motiv, ele definesc adevărata natură 

a omului, adevărul istoriei. In afara acestora, creaţia e contrară naturii, numai în ele 
ea îşi găseşte naturalitatea şi înaintează spre desăvârşire. 


În aceste cadre cosmologice şi antropologice e constituită întreaga viaţă a Bisericii. 
Pe ele le presupun toate actele bisericeşti, inclusiv Canonul Mare. Cu toate acestea, 
avându-le ca premiză pe toate, fiecare din ele (aceste acte) rămâne şi în cadre 
definite distincte, corespunzător scopului special şi funcției lui terapeutice şi de 
desăvârşire concrete. 


Situată în centrul celor 40 de zile ale Postului mare, Denia Canonului mare 
urmăreşte să-l ajute pe om să-şi conştientizeze tragismul condiţiei contrare în 
care se găseşte prin păcat şi să-i întărească hotărârea şi lupta de întoarcere la 
condiţia conformă naturii dinainte de cădere, cum a fost făcută desăvârşită în 
Hristos. 


De aceea cadrele corespunzătoare acestui scop sunt mai evidente în Canonul Mare. 
Să încercăm să le descriem în continuare. 


2. Cadrele antropologice de înainte de cădere 


Condiţia omului conformă naturii e definită în chip fundamental de starea lui 
dinainte de cădere: “Făcând viu lutul Olarul, /ai pus în mine/ trup şi oase, 
/suflare şi viaţă ” (1,10). 


Dăruind omului existenţa, Creatorul o înzestrează (“ai pus în mine”) trupeşte 
“carne, trup şi oase”) şi sufleteşte (“suflare şi viață”). Aceste două dimensiuni ale 
omului care leagă persoana umană de dimensiunea materială şi spirituală a creaţiei, 
fac din om o recapitulare a universului şi un microcosm. 


Persoana umană constituită natural în creaţie, omul în integritatea lui, îşi are 
ontologia în Dumnezeu, fiindcă e plăsmuit după chipul lui Dumnezeu. Ontologia 
lui e iconică. Îşi găseşte integritatea, armonia, frumuseţea, fericirea în Dumnezeu. 
Harul lui Dumnezeu — adică iubirea, viaţa, slava, cu un cuvânt energiile necreate 
ale lui Dumnezeu — este conferit şi întrefesut cu existenţa conformă cu 
Dumnezeu şi alcătuirea omului. 

EI reprezintă “cortul cel închipuit de Dumnezeu” (II a 19), “veşmântul dintâi /pe 
care l-a ţesut dintru început Plăsmuitorul” (II a 7), “frumuseţea Chipului” (I a 
21), “frumuseţea cea întâi-zidită” (I a,10), “întâii-născuţi ai frumuseţii dintâi”, 
Astfel, omul gustă în Paradis “desfătarea împărăției veşnice “(1,3), are 

“vrednicie împărătească”( IV, 15), “diademă şi porfiră” (IV, 15), este “bogat şi 
drept“, “împovărat de bogăţie şi dobitoace. (IV, 15). 

Trebuie să avem în vedere faptul că marele Canon al Sfântului Andrei Criteanul nu 
e un text catehetic pentru analiză şi exegeză. EI este un act liturgic şi ca atare e 
destinat să aducă aminte de starea din care a căzut omul pentru ca tot credinciosul 
să conştientizeze tragismul în care se găseşte acum şi să primească putere pentru 
lupta pocăinţei. Concizia versului poetic arată ca o săgeată ascuţită cadrul dinainte 
de cădere, desigur şi cu ajutorul catehezei pe care o oferă atâtea alte texte patristice 
a căror cunoaştere e presupusă în actul cultic. 


Astfel, versurile pe care tocmai le-am citat vin să recreeze cu claritate în credincios 
învăţătura cunoscută a Bisericii despre crearea omului “după chipul lui Dumnezeu” 
prezentată, în mod analitic, ca una fundamentală, în primul studiu din această carte. 


Canonul mare reprezintă ca act liturgic, o trăire şi aplicare concretă a acestei 
învățături. Pe de altă parte, el ajută hotărâtor la înţelegerea deplină a învăţăturii 
dogmatice, de vreme ce în concepţia ortodoxă cunoaşterea se dobândeşte în chip 
fundamental prin trăire. 


3. Cadrele macerării 


Călcarea poruncii de către Adam cu care credinciosul identifică şi propria lui 
cădere (“râvnind să întrec în cădere pe Adam cel întâi-zidit”, 1,3) e o schimbare 
de bună voie a drumului său, mai radical, o schimbare de obiectiv. 


Punându-se ca scop şi capăt al său pe sine însuşi (“Însumi idol m-am făcut” 
1V,26), omul rupe în mod arbitrar relația sa iconică şi mişcarea lui spre Dumnezeu, 
se autonomizează, se autolimitează la spațiul şi timpul creat la natura lui creată, 
căzând ca un efect natural în foamea spirituală: “foamea de Dumnezeu te-a 
cuprins” (1,21), “cunoscându-mă gol de Dumnezeu ” (1,3). 


Trăind nu viaţa lui Dumnezeu, ci “prin firea proprie”, el este condus în mod natural 
spre moarte. Pierderea centrului extracreat dezorganizează alcătuirea lui psiho- 
somatică. “Chipul lui Dumnezeu” se întunecă, “asemănarea” se preschimbă în 
neasemănare, pierzându-și “veşmântul închipuit de Dumnezeu” omul îmbracă 
“hainele de piele”, dintr-o fiinţă teologică decade într-una biologică. 


Cadrele antropologice în care are loc acest proces de dezorganizare şi desco- 
mpunere apar cu claritate în Canonul mare şi le vom vedea îndată în continuare. 

Mai întâi, însă e necesar să determinăm cadrul mai general în care se plasează 
păcatul. 


E un fapt caracteristic că toate verbele care exprimă lucrarea păcatului sau definesc 
consecințele lui se referă, de la un capăt la altul al Canonului mare, nu la 
Dumnezeu, ci la om şi în marea lor majoritate, nu au un caracter juridic, ci natural: 
“Am privit; am fost amăgit, am căzut, am călcat (porunca); m-am întunecat; m-am 
înnegrit, m-am întinat, m-am stricat; m-am pierdut; am fost rănit, m-am vătămat, 
m-am lovit, m-am umplut de lepră; m-am întinat; am fost târât; am rupt veşmântul 
dintâi; cu lutul m-am amestecat; m-am cufundat în noroi; bogăția sufletului 
cheltuind cu rătăcirile mele; m-am făcut cu bună ştiinţă ucigaş sufletului; de plăceri 
am fost târât; viu făcând trupul; am îmbrăcat haina cea ruptă; zac gol; mă ruşinez; 
flămânzesc“. 


Dar şi în verbele care au caracter juridic pătrund nemijlocit precizări semnificative: 
“Păcătuit-am, greşit-am şi am călcat porunca Ta; /că intru păcate am fost adus şi 
am adăugat rănilor mele rană” (VIII, 1). Sau: “Dintru acestea m-am judecat, 
dintru acestea m-am osândit, /eu, ticălosul, de propria-mi conştiinţă, /decât care 
nimic nu este mai puternic“. (IV, 5). 


Acelaşi conţinut îl au substantivele folosite: “Gânduri amăgitoare; poftă iraţională; 
mâncare iraţională, mâncare otrăvită; viaţă întinată; valurile căderilor; lăcomia 
patimilor; turbarea patimilor; întunecimea patimilor; rănile sufletului şi ale trupului; 
răniri; vătămări; ardere; moliciune” etc. 


Influenţaţi de doctrina occidentală despre păcatul originar, situăm de obicei păcatul 
în cadre juridice. Îl considerăm ca o neascultare faţă de poruncile lui Dumnezeu, iar 
urmările lui drept pedepse ale lui Dumnezeu. Însă pentru tradiţia biblică şi 
patristică ortodoxă, cadrele păcatului strămoşesc şi ale fiecărui păcat sunt în 
principal naturale. Când omul îşi închide ochii dinaintea luminii, se găseşte în 
întuneric. Când îşi pierde centrul, se dezorganizează. Când se îndepărtează de viaţă, 
moare. Poruncile lui Dumnezeu nu sunt ameninţări ale unei pedepse ce emană de la 
o autoritate aflată în afara omului. Ele circumscriu integritatea existenţei umane. 
Boala, durerea, moartea, care urmează călcării legilor sănătăţii nu sunt pedepse care 
vin de la nişte legi, ci reprezintă consecinţele naturale ale călcării (poruncii). 


Creatorul răului nu este Dumnezeu, ci omul. Acest adevăr are o semnificaţie 
fundamentală. Fiindcă astfel păcătosul se plasează înaintea lui Dumnezeu nu 
căutând răspunderi, ci ca responsabil, iar calea pocăinţei rămâne deschisă. 
Iubitorul de oameni, Dumnezeu, nu abandonează în nici un caz făptura Sa. 

Omul a fost şi e chemat să se întoarcă. Această întoarcere, strămutarea în spaţiul 
lui Dumnezeu care aduce, odată cu însănătoşirea, restaurarea şi prefacerea 
existenţei umane, constituie nucleul pocăinţei şi conţinutul întregii lupte 
spirituale — şi a luptei pe care o duce credinciosul la săvârşirea Canonului Mare. 


În aceste cadre generale ale relaţiei Dumnezeu-om se plasează şi evoluţia pe care o 
urmează păcătosul în dezorganizarea şi macerarea (zdrobirea [syntribe]) lui departe 
de Dumnezeu. Cu o uimitoare cunoaştere a abisului sufletului omenesc şi a 
alcătuirii compozite, psiho-somatice, a omului sunt descrise în Canonul mare 
cadrele macerării. Le vom prezenta în continuare, reamintind din nou faptul că 
de mai jos sunt expuse analitic în alte unităţi ale cărţii noastre. N-a fost însă posibil 
să le omitem aici fără să deformăm imaginea cadrelor în care ne cheamă să ne 
plasăm ca să trăim duhovniceşte slujba Canonului mare. În Biserică, spaţiul vieţii, 
există repetițiile inevitabile ce caracterizează viaţa. 


Departe de Dumnezeu şi fără viaţa Lui, sufletul caută să se întreţină (hrănească) 
storcând (exploatând) trupul. Astfel se nasc patimile sufleteşti: mai corect, 
facultățile nepătimitoare ale sufletului — care reprezintă în om deschiderile acestuia 
spre Dumnezeul necreat, receptacolele în care facultățile psihice primesc harul lui 
Dumnezeu care hrăneşte şi face viu omul întreg — se transformă, prin subordonarea 
lor trupului, în patimi pătimaşe, astfel încât viaţa sufletului păcătos devine iubirea 
de plăcere [philedonia]. Pulsiunile iubitoare de plăcere mistuie şi epuizează 
funcţiile sufletului. “Făcându-mi chip din lipsă de chip a patimilor /prin pornirile 
iubitoare de plăcere / mi-am stricat frumuseţea minţii”. (II a, 20). 


Trupul, la rândul lui, negăsind viaţă în suflet, se întoarce spre cele din afară şi 
devine captiv, cum era şi firesc, în materie; se închide în circularitatea stricăciunii. 
Astfel apar patimile trupeşti iubitoare de plăcere prin care omul se luptă să scoată 
viaţă şi bucurie din materie .Tocmai pentru că patimile trupeşti caută cu vehemenţă 
materia ca să se poată satisface, omul care trăieşte în patimi ajunge să considere 
materia ca izvor al vieţii şi să înlocuiască pe Dumnezeu cu ea. Idolatria e 
consecinţă inevitabilă a iubirii de plăcere: “Îngrămăditu-ţi-ai, suflete, crimele, 
înălțându-ţi patimile cu urâciuni şi înmulţind cele dezgustătoare”7 (VII, 16). 


În acest mod ordinea naturii e răsturnată. În timp ce în starea conformă naturii 
materia îşi găseşte compoziţia şi funcționalitatea cea mai înaltă în organismul 
uman, în ale cărui dimensiuni psihice se deschide spre Dumnezeul necreat, în starea 
contrară naturii, prin respingerea şi ruperea de Dumnezeu, sufletul se supune 

trupului şi acesta materiei. Această răsturnare conduce pe om la o „viaţă iubitoare 
de materie şi de câştig” ce constituie un “lanţ greu” pentru om, fiindcă reprezintă o 
aservire şi o încarcerare a lui în datele sufocante ale creației materiale. 


Această primă răsturnare este însoțită de o alta la fel de radicală. Tradiţia biblică şi 
patristică ortodoxă consideră drept centru al organizării psihosomatice şi al vieţii 
omului, drept organ în care se realizează trecerea tainică a psihicului în somatic şi a 
somaticului în psihic: inima. Acest organ nu are numai o funcţie somatică, ci şi una 
psihică. După învăţătura biblică şi patristică, în inimă se instalează 
întrepătrunzându-se reciproc funcţiile psihice şi din ea ţâşnesc lucrările 
sufletului. Inima se numeşte în acelaşi timp izvorul vieţii trupului şi centrul 
sufletului. De aceea în inimă, acest centru profund al persoanei conştiente, libere 
şi raționale, îl întâlneşte, după tradiţia ortodoxă, Dumnezeu pe om. 


Când voinţa liberă a omului îl respinge pe Dumnezeu şi omul devine din chip al lui 
Dumnezeu, idol al lui însuşi, după Canonul mare inima se învârtoşează şi se 
“întăreşte” iar unitatea funcţiilor psihosomatice “se frânge”, personalitatea se 
scindează. Funcţiile somatice care nu sunt hrănite de harul lui Dumnezeu decad la 
rangul de simple funcţii biologice. Iar funcţiile sufletului, lipsite de harul divin, se 
sclerozează şi îngroaşă, funcționează sub nivelul lor şi hrănite fiind de păcat, se 
întorc de la funcționalitatea lor corectă şi se deformează. 


Voința, care în funcționalitatea ei spirituală activează libertatea şi iubirea, se 
întoarce prin păcat spre poftă, se înrobeşte ei şi “naşte aroganţa”. Mintea, care în 
omul conform naturii reprezintă ansamblul funcțiilor cognitive şi centrul unității 
lor, ochiul sufletului, lumina raţiunii umane deiforme care luminează şi orientează 
omul, prin îndepărtarea de Dumnezeu funcționează ca simplă înţelegere discursivă. 
Astfel cunoaşterea care în funcţionalitatea ei conformă naturii este comuniunea 
deplină în iubire a cunoscătorului cu cel cunoscut, devine în starea contrară naturii 
o simplă observaţie, adică o concentrare de informaţii despre obiectul cunoscut şi o 
prelucrare raţională a lor. Conţinutul minţii, gândurile, abandonându-şi centrul 
rațional, se învârt în jurul lumii exterioare şi-l fac pe om să-şi piardă realitatea, să 
devină absent din el însuşi şi să vâneze în afara existenţei sale idolii lipsiți de 
subzistență ai lui însuşi. 


În această alcătuire şi funcţionalitate de după cădere, funcţiile somatice şi 
psihice ale omului sunt numite de tradiţia biblică şi patristică “haine de piele”. 
Autolimitarea omului la spaţiul creat “a cusut” neamului omenesc aceste “haine 
de piele” în locul veşmântului nepătimaş ţesut de har: “Cusutu-mi-a haine de 

piele/ păcatul şi mie/ dezbrăcându-mă de veşmântul ţesut de Dumnezeu” (I a 
12). 


Acest veşmânt psihosomatic al persoanei de după cădere poate desigur redeveni 
spiritual prin asceză şi viaţă spirituală, pentru ca omul să vieţuiască cu viaţa divină. 
Dar poate să se şi deterioreze devenind “haină împestrițată şi sângerată ruşinos 
/prin curgerea vieţii de plăceri” (II a 14) 


Intr-adevăr, vânzând “celor de alt neam” (adică pasiunilor păcătoase) întâii-născuţi 
ai libertăţii sale, voinţa poate deveni “pornire nestatornică” şi “iraţională”, “lăcomie 
iubitoare de plăcere”, poate să se supună plăcerii la modul absolut şi să se 


preschimbe în iubire de plăcere. 


În starea de păcătoşenie avansată, mintea “se amestecă cu lutul”, devine “țărână”, 
se cufundă în materialitate şi în vreme ce îi place să se arate “grăitoare de cele 
înalte “, devine în realitate “cârtiță ce umblă pe sub pământ”. Conlucrând cu 
patimile iubitoare de plăcere, gândurile sunt activate ca acte păcătoase care rănesc 
omul. Câştigând drept conţinut al lor păcatul, ele devin “pătimaşe” şi “ucigaşe”, 
credinciosul le simte ca nişte tâlhari care-i vatămă existența: “Eu sunt cel căzut 
între tâlharii/gândurilor mele; /cu totul sunt acum rănit de ele/ şi m-am umplut 
de bube” (, 14) 

Sufletul “zgâlțâit” în acest fel, din care porneşte pururea păcatul, strică şi trupul. 
Templul Duhului devine “loc de descindere al întinăciunilor trupeşti”. Farmecul 
persoanei umane, sunt arse şi distruse de iubirea de plăcere, trupul şi omul 
împreună cu el, devine “risipă a desfrânării împătimite“. 


Când omul se supune în întregime păcatului este condus până la ultimele limite ale 
= ce 


automacerării. Prin voia şi alegerea lui lhberă el poate să-şi ucidă “conştiinţa” să-şi 
omoare în continuare “cu pietre” trupul şi să-şi “ucidă” mintea. 


“Cu voie m-am făcut ucigaş al conştiinţei sufletului” (1, 7). “Cui te-ai asemănat, 
mult păcătoase suflete, /decât lui Cain şi lui Lameh aceluia, /ucigându-ţi cu 
pietre trupul prin fapte rele/ şi omorându-ţi mintea prin pornirile cele fără de 
minte” (II, 62). 

Situată în slujba Canonului mare, această descriere a drumului pe care l-a urmat 
păcătosul în macerarea şi descompunerea lui departe de Dumnezeu, descriere care 
nu are un scop teoretic, ci vital, funcţionează în mod organic, ca un act să-i zicem 
dramatic. Privind cadrele lui macerate de păcat, credinciosul conştientizează 

tragismul condiţiei lui păcătoase. În Biserică, în faţa tronului lui Dumnezeu şi 
având în jurul său corul strălucit al Sfinţilor, simte că nici el nu are haină de 
nuntă, că este gol. Se ruşinează, se crispează, se întristează, plânge şi se tânguie. 
Tânguire care străbate toate odele Canonului - “De unde voi începe a plânge 
/faptele vieţii mele celei ticăloase? /Ce început voi pune Hristoase/ acestei 
tânguiri de acum?” (1,1) — arată şi ea caracterul dramatic al actului liturgic. E 
vorba de o dramă de cea mai mare importanţă, în care nu există spectatori, ci numai 
actori şi unde de la tragism ajung prin curățire la izbăvire numai cei ce participă 
direct la el. 


Cu cealaltă vedere pe care o dăruie omului perspectivele noi ale Bisericii, ale 
spaţiului ei restructurat în care ca pe o scenă se concentrează viaţa şi se celebrează 
trecerea de la tragism la izbăvire, credinciosul priveşte abisul real al păcatului. 
Înţelege că nu e vorba de o simplă întunecare morală, ci de o cădere generală. Iar 
păcatul nu constă din mai multe sau mai puţine fapte păcătoase, ci dintr-o pierdere 
totală a vieţii. Este o dispariţie efectivă conştientizată de om ca absenţă a lui 
Dumnezeu, a celorlalte persoane, a lui însuşi, a lucrurilor, ca o absenţă în general a 
scopului şi sensului şi prin extensiune, ca solitudine şi agonie. 


Indicii ale acestui fapt sunt expresii corespunzătoare ale Canonului mare: "pustiu 
sunt; fără copii şi nomad; viaţă inutilă; viaţă săracă; împovărat; deşertăciune şi 
zădărnicie; tulburare şi valuri întreite; potop şi scufundare, adânc nepătruns; 
prăpastie a pământului; abis; flăcările lipsei de minte (nebuniei); incendiu; arşiţă a 
sufletului; furtună; întunecime; disperare”. 


Viaţa omului nu se limitează atât la încălcări concrete luate în parte. Conţinutul ei 
mai profund şi tragismul ei real se manifestă în deşertăciunea, absurditatea şi 
iraționalitatea care o caracterizează. 


Descrierea cea mai pătrunzătoare a păcătosului e dată în parabola fiului risipitor 
şi desfrânat. EI nu a decăzut numai din punct de vedere moral, ci e departe de 
casa părintească, pierdut de la faţa lui Dumnezeu, cufundat în întuneric şi 
uitare, nu se uită la el nici cel ce l-a tocmit cu simbrie, nici prietenii lui, nici 
porcii, e pierdut şi pentru el însuşi, e literalmente un fiu al pierzaniei. 
Reîntoarcerea lui la existenţă e caracterizată în parabola prin expresia profund 
Semnificativă: “venindu-şi în sine“. Această reîntoarcere la existenţa conştientă e 
primul act al mântuirii, punctul de punere în mişcare. Spre acest punct de 
plecare, înainte de orice altceva, îl conduce pe om Canonul mare. 

În paralel, actul liturgic deschide în faţa credinciosului calea convertirii, a 
întoarcerii, îl cheamă şi îl călăuzeşte spre opera concretă a pocăinței sau a 
prefacerii, adică a însănătoşiri, restaurării şi desăvârşirii lui. Realizarea acestei 
opere o reprezintă întoarcerea. 


Să încercăm în continuare să descriem cadrele în care situează Canonul mare 
această operă. 


4. Cadrele întoarcerii 


Când omul devine conştient de existenţa lui, există posibilitatea ca el să nu 
găsească în sine şi în jurul lui decât vidul, dar poate să audă şi glasul lui Dumnezeu 
chemându-l din cele mai interioare lui decât el însuşi, să-şi aducă astfel aminte de 
tatăl uitat şi să fie cuprins de nostalgia casei părinteşti părăsite. Un drum duce la 
disperare şi absurditate, celălalt începe cu plânsul plin de nădejde, plânsul factor de 
bucurie şi se termină cu veselia unirii cu Dumnezeu. 


= În primul caz se găseşte omul care-şi mărgineşte existenţa la limitele 
creaţiei, care şi-a închis de bunăvoie dimensiunile lui care tindeau plecând 
din natura lui, spre Dumnezeu, adică omul autonomizat. 

= În cel de-al doilea caz se găseşte omul care şi-a ținut, mai mult sau mai 
puțin, faptul n-are în ultimă instanță mare importanţă, existenţa sa macerată 
deschisă spre Dumnezeu. Începutul şi temelia mântuirii e întoarcerea omului 
la Dumnezeu. 


Păcătosul care se întoarce la Dumnezeu simte înainte de toate nevoia de a invoca 
milă şi ajutorul Lui. Înţelege că singur este neputincios să se apropie de EI. 
Implorarea |ikesia], deci, caracterizează în mod central începutul, dar şi întregul 
mers al omului spre pocăință şi mântuire: “Pe mine cel ce zac rupt, Mântuitorule, 
înaintea porţilor Tale /să nu mă lepezi.. “(I, 13). “Să nu intri cu mine la 
judecată,/ uşa Ta deschide-mi-o mie” (II, a 26). “Am păcătuit, miluieşte-mă” (VI, 
a 1), “La Tine vin, tămăduieşte-mă”. Păcatele sunt mari, “căci nimeni din cei din 
Adam/ n-a păcătuit ca mine” (II, a 24), dar iubirea de oameni a lui Dumnezeu e 
şi mai mare: “să vedem, să vedem/ iubirea de oameni a lui Dumnezeu şi 
Stăpânul” (II. b a Sf. Andrei). Astfel, omul îndrăzneşte să implore cu încredere: 
“Ridică de la mine povara /păcatului cea încuiată/şi ca un Milostiv dă-mi/ iertare 
greşalelor” (I, 24: triadica). “Miluieşte făptura Ta, Milostivey/ îndură-te de lucrul 
mâinilor tale” (VI b, 14). “Tu eşti Păstorul Cel bun, /caută-mă pe mine oaia/ cea 
rătăcită/ şi nu mă trece cu vederea” (III a 6). „Fă-mă oaie/ în păşunea oilor 

Tale” (VIII, 19). “Tu eşti dulcele lisus,/ Tu eşti Ziditorul meu,/ întru Tine mă voi 
îndrepta ” (II a 7). 


Dar opera mântuirii nu este săvârşită exclusiv de harul lui Dumnezeu. Ea 
reclamă şi conlucrarea [synergasia] omului, o conlucrare responsabilă, concretă 
şi hotărâtă. Păcătosul care vrea să se mântuiască e chemat să realizeze în el, prin 
vindecarea premergătoare şi reconstituirea funcţiilor lui psihice, o “revenire 
“/anadrome], o întoarcere la integritatea lui iconică, la sănătatea lui şi în acelaşi 
timp, Să realizeze o “apropiere” |[prosagoge] a lui însuşi de Dumnezeu. 


“Apropierea” de Dumnezeu e indispensabilă fiindcă mântuirea, adică desăvârşirea 
la infinit a omului şi dobândirea acelei fericiri atât de mari încât să depăşească 
moartea, e imposibil de realizat în spaţiul detaşării şi renegării (apostaziei). În acest 
spațiu păcătosul se simte ca şi “drahma împărătească ” pierdută. Demnitatea lui ca 
om e nesocotită. Ceea ce el este, face şi are e lucru puţin, stricăcios, deşert. De 
aceea, el îşi întoarce ochii şi paşii spre “pământul moştenirii“, caută să se “mute ” 
în acel pământ, să devină, ca şi Avraam, “pribeag”: “Din pământul Haran, adică 
din păcat, ieşi / suflete al meu şi/ vino în pământul ce izvorăşte de-a pururea 
nestricăciune“. (III b 6). 


Nu e vorba de o strămutare spaţială. Fuga din “Sodoma şi Gomora” e o fugă de 
“flacăra arzătoare a toată pofta nebunească (iraţională)” (III b 15). Mântuirea 
se câştigă jos pe pământ, în trup şi e o mântuire nu numai a duhului, ci şi a 
trupului, o mântuire a sufletului care devine mântuire a vieții. În Canonul Mare 
întâlnim expresia foarte semnificativă “scapă viaţa”. 


Prima treaptă a “revenirii” şi “apropierii” e cunoaşterea de sine [autognosia]: 
“întoarce-te, pocăieşte-te,/ descoperă cele ascunse” (VII, 19). 


Trebuie să aducem la lumină nu numai faptele păcătoase ascunse, pe care păcătosul 
le declară în Taina Mărturisirii ca să ia iertarea, ci şi cauzele ascunse ale acestor 
fapte, răutăţile, patimile, focarele din care se nasc fapte păcătoase: “cele ascunse 
ale inimii mele/ le-am mărturisit Ție, Judecătorul meu“ (VIL,2). 


Atunci când sunt precizate focarele profunde şi ascunse generatoare de rele, e 
posibil ca ele să fie vindecate în continuare printr-o conduită corespunzătoare. 
Epitimiile pe care le prescriu sfintele canoane nu sunt pedepse, ci jaloanele unei 
conduite terapeutice. 


DI < tăptuirea lpraxis]. Că făptuire e considerată în mod 
fundamental asceza prin care sunt curăţite şi vindecate feluritele funcţii ale omului. 

Credinciosul îmblânzeşte prin ea “pornirile nestatornice ale plăcerilor”, respinge 
“turbarea patimilor”, “loveşte cu pumnii” feluriţii vrăjmaşi: iubirea de plăcere, 


>) ce 


egoismul, patimile; biruie “gândurile amăgitoare”, “se desface de păcat”; iese din 
“nebunia [iraționalitatea] dinainte”, ajunge la “curaj” şi la “tăria voinţei”, “se 
stăpâneşte”, devine “suflet bărbătesc”. Prin sărăcia de bunăvoie, post, priveghere şi 
celelalte practici ascetice, trupul taie dependenţa lui înrobitoare faţă de păcat, 
câştigă independenţa şi libertate față de lumea materială, regăsind în paralel şi 
relația corectă faţă de suflet şi astfel, prin intermediul trupului, legătura lui naturală 
cu creația materială poate să-şi exercite din nou slujirea preoțească, profetică şi 


împărătească în lume. 


Că făptuire sunt considerate şi faptele bune ale iubirii unora faţă de alţii şi paza 
poruncilor: “caută pământul moştenirii,/ locuieşte în el cu bună legiuire” (VI a 
10). Buna rânduială e cea care-l conduce pe om să se depărteze de “faptele cele 
întinate” şi să fie condus spre “faptele cele dumnezeieşti” prin care “viaţa cea 
acoperită de lepră se înălbeşte şi se curăţeşte”. 


Efortul aspru ce se cere pentru paza poruncilor şi eşecurile inevitabile dăruiesc 
omului o “inimă pururea zdrobită” şi o “sărăcie duhovnicească”. Credinciosul 
priveşte neputinţa lui şi marile primejdii pe care le înfruntă, “cursele şi gropile 
rătăcirii”, şi “înalță ca un zid” efortul lui, treaptă cu treaptă, “cu frică 
dumnezeiască”. Îmbracă “modestia” şi “evlavia” ce reprezintă “temelia neclintită” 
a scării ce duce la cer. Opera aceasta e o operă a voinţei care îl învaţă astfel pe om 
încetul cu încetul prin paza poruncilor să se pună în acord cu voia lui Dumnezeu 


care vrea tocmai mântuirea omului. 


A treia treaptă] paralelă în timp cu cea de-a doua, este cunoştinţa [gnosis]. 
Lucrarea voinţei e dirijată şi sprijinită de lucrarea minţii. Trezirea funcțiilor 
intelectuale şi răspunsul lor la chemarea lui Dumnezeu înseamnă începutul 

“urcuşului” şi “apropierii”: “scoală mintea la întoarcere” (VIII, 1). 


Lucrarea curățirii gândurilor prin care funcționează mintea, lucrare ce constituie o 
dimensiune fundamentală a întoarcerii omului la sănătatea şi integritatea lui, cere 
un efort aspru. 


Gândurile trebuie să înceteze a mai servi poftelor. Când sunt înrobite poftelor, ele 
au drept lucrare să născocească moduri de satisfacere a poftelor. Şi cu cât sunt mai 
acute şi mai pătrunzătoare, cu atât mai desăvârşite moduri de satisfacere a poftelor 
născocesc, împodobind şi făcând desăvârşit răul: “Turn ai iscodir să zideşti, 
suflete,/şi întăritură să faci/ poftelor tale”. (II b 7). Adevărata relaţie a gândurilor 

față de pofte e aceea ca primele să le dirijeze pe celelalte spre ceea ce e adevărat şi 
prin urmare şi bun şi frumos. 


Trebuie însă ca gândurile să se elibereze de înrobirea lor lucrurilor. Cât timp 
sunt înrobite acestora, ele nu văd sensul şi scopul lor, servesc o dezvoltare oarbă 
în care omul devine sclav, îmboldindu-l la plenitudinea sărăcăcioasă a 
satisfacerii poftelor lui. Gândurile sunt chemate să lumineze lucrurile, să aducă 
la lumină sensurile acestora, să le expliciteze şi ordoneze arhitectonic, în acord 
cu natura lor adevărată, adică în acord cu scopul pe care li l-a dat Creatorul lor. 


În măsura în care gândurile se eliberează de pofte şi lucruri, ele se curăţesc şi se 
concentrează în minte. Omul se întoarce la sine însuşi. Mintea guvernează în 
continuare în mod rațional viaţa şi faptele omului. Găsindu-şi centrul lor, funcțiile 
psihosomatice ale omului încetează să se mai lupte între ele, omul se unifică şi se 
simplifică. 


În paralel, mintea reconstituită şi luminată prin rugăciune, poate să depăşească 
litera şi să ajungă la spiritul legii, să se hrănească din adevărul de viaţă purtător al 
cuvântului dumnezeiesc: “bea apa legii/ cea cursă din stoarcerea literei” (VI b 8). 
Omul poate astfel să decripteze adevărul ascuns în el însuşi şi în lume şi să devină 
“iubitor al înţelepciunii”. Îndemnul pe care-l dă Canonul Mare este: “pune-ți în 
hambare (adică strânge ca hrană) înţelepciunea”. 


În acest fel, însănătoşirea iniţială şi schimbarea minţii, pocăinţa, ajunge să 
devină “cunoştinţă” [epignosis]. Omul cunoaşte adevărul lucrurilor, gândeşte 
drept, înţelege şi prin urmare, abordează realitatea din unghiul de vedere al lui 
Dumnezeu în a Cărui lumină străluceşte şi mintea care înţelege şi realitatea 
înțeleasă. Această nouă înţelegere şi abordare a realităţii se numeşte credinţă 
[pistis]. 


Funcţiile psihosomatice ale omului curăţite de făptuire şi luminate de cunoştinţă 
primesc în ele harul lui Dumnezeu şi funcţionează într-un mod nou. Locul 
plăcerii îl ia încetul cu încetul bucuria. Libertatea, independenţa de egoism, se 
manifestă ca iubire pe măsură ce omul înaintează. Patimile se eliberează de 
împătimire, funcţionează ca funcţii pur naturale; pe măsura unirii cu Dumnezeu 
ele se sublimează în virtuţi, ca să ajungă pe treptele înaintate ale sfinţeniei, 
atunci când unirea cu Dumnezeu atinge deplinătatea, la simţiri şi funcţionări 
spirituale. Omul iese din întuneric, se arată “fiu al luminii”, câştigă haina de 
nuntă, arată “frumuseţea dorită a miresei”. 


Ar Dr De De De de De dr Dr De De De Dr Dr Dr De de De e de dr fr A A 


Xp XP XP XP 3 ID e E 30 IE 3 2 DP 2 E E 30 IE 30 3 De DP E IE IE E E XX 


Die De de De Ar de e De De De De Ar Dr de De De dr De Dr Dr De de de dr dr d 


Xp XP XP XP 3 ID 2 E 30 E 3 2 2 2 2 E 30 E IE IE 2 E 2 E E XX 


Astfel s-au creat premizele pentru EEE EEE 
vieţii. spirituale contemplaţia şi nepătimirea [|theoria kai apatheia]. Mintea 
curăţită şi luminată de adevărul dumnezeiesc coboară într-un efort chinuitor de 
autoconcentrare în inimă şi acolo omul unificat şi curat vede cele nevăzute. 
Contemplaţia, treapta cea mai înaltă a cunoştinţei, e însoţită de nepătimirea care 
se află la antipodul pasionalităţii, din moment ce este suprema activitate, treapta 
cea mai înaltă a făptuirii: o nepătimire cerească ai câştigat /prin vieţuirea cea 
mai înaltă pe pământ” (VI, a Mariei Egipteanca). 


Credinciosul care a primit darul dumnezeiesc al nepătimirii şi contemplaţiei, fără să 
fi părăsit trupul şi pământul, trăieşte într-un mod ceresc; “viețuire netrupească 
ducând în trup” (UV a Mariei Egipteanca), lucru care arată că el lasă în urma sa 
preocuparea de ceea ce e vremelnic şi stricăcios. Ca neguţătorul care a descoperit 
mărgăritarul cel de mult preţ, el vinde toate ca să caute cu “dragoste neasemănată” 
lucrul cel mai mare şi unic “care trebuieşte”: “Priveghează, suflete al meu, fă-te 
mai bun,/ ca să câştigi făptuirea împreună cu cunoştinţa;/ca Să te faci minte 
văzătoare de Dumnezeu/ şi să ajungi în contemplaţie norul cel neapus/ şi Să te 
faci neguţător de lucruri mari” (IV, 9). 


Această însănătoşire şi reconstituire progresivă a omului, ale cărei cadre le-am 
văzut mai sus, are loc într-un cadru cosmologic mai larg. Cel pe care Dumnezeu l-a 
creat prin venirea Lui în creaţie. 


Am văzut în prima secțiune a studiului de faţă cum în Biserică se reconstituie şi se 
înnoiesc dimensiunile naturii, spaţiul şi timpul, cum funcționează într-un mod nou 
amintirile istoriei, ş.a.m.d. Această transformare se realizează fiindcă Biserica e 
trupul Dumnezeu-Omului în care Hristos a înnoit legile, adică funcţionalitatea 
naturii: “Cel ce s-a născut înnoieşte legile firii” şi “se biruie şi rânduiala firii” 
(IV, 21, al Născătoarei). 


Dar Hristos înnoieşte în Trupul Său şi funcţionalitatea concretă a omului. EI a creat 
nu numai structurile cosmologice, ci şi cele antropologice. A transformat facultăţile 
vitale ale omului în funcții spirituale, simţurile naturale în simţuri duhovniceşti. 
“Îmbrăcat-a frământătura mea/ Cel ce a zidit veacurile” şi “a unit cu Sine firea 
oamenilor” (V, 22, a Născătoarei). Prin această unire a transmis în natura 
omenească pe care a asumat-o, viaţa lui Dumnezeu, a înnoit-o şi spiritualizat-o. 
Prin Taine şi asceză credincioşii se grefează în natura umană a Dumnezeu-Omului, 
iau viaţa şi funcţionalitatea ei şi se mântuiesc. Altoirea în Hristos reprezintă 
conţinutul real şi întregul scop al vieţii bisericeşti sacramentale şi ascetice. Sfântul 

devine “asemănare a lui Hristos”. Canonul Mare numeşte această altoire “iertare”, 
îngăduință, conlocuire [synchoresis]. 


Privită din perspectiva antropologică, mântuirea se numeşte prefacere, schimbare a 
minţii |metapoiesis, metanoia], (pocăință). Dar transformarea omului e cu putință 
datorită unirii, con-locuirii [synchoresis], îngăduirii alături de Dumnezeu care se 
realizează în spaţiul [choros] care este trupul lui Hristos: Biserica. Influenţaţi de 
concepţia juridică despre mântuire, considerăm iertarea, îngăduinţa |[synchoresis] 
ca o simplă lăsare a păcatelor deşi ea este ceva mult mai larg. Iertarea, lăsarea 
păcatelor se realizează fiindcă în con-locuirea, îngăduinţa lui Dumnezeu, oceanul 
bunătăţii dumnezeieşti face să dispară, şterge păcatele omeneşti. În realitatea ei 
deplină deci, iertarea e con-locuire, e “comuniune cu Hristos” şi “comuniunea 
Împărăției lui Hristos“. 


5. Deznodământul dramei 


Aşa cum am Subliniat, ca act liturgic, Canonul Mare nu face analize. EI îl 
plasează pe credincios în cadrele mântuirii. Realizarea lucrării mântuirii 
depăşeşte ceasul oficierii lui. Descoperirea celor ascunse se face vistierie a 
concentrării de sine şi mărturisirii; însănătoşirea şi reconstituirea voinţei şi 
minţii se realizează prin asceza de zi cu zi care schimbă întreaga viaţă; 
contemplaţia şi nepătimirea se vor realiza în rugăciunea neîncetată. "Textul 
imnologic oferă elemente din toate acestea, dar n-am socotit just să depăşim 
limitele pe care imnograful le pune în textul lui. Restul se presupune şi se 
devansează. Măreţia pe care o oferă oficiul lui liturgic stă în aceea că el îl inițiază 
pe om în spaţiul unde se pot realiza toate acestea şi spaţiul este Hristos [kai ho 
choros einai ho Christos]. 


La mijlocul celor 40 de zile ale Postului mare unde e plasată, Denia Canonului 
mare îl cheamă pe credincios să-şi altoiască viaţa spirituală pe drumul lui 
Hristos spre Golgota şi spre Înviere, drum pe care se condensează destinul 
umanităţii. 


Spuneam mai sus că marele Canon e o dramă. Şi se ştie că în toate dramele 
adevărate deznodământul vine din viitor. În cazul de faţă, deznodământul vine prin 
Învierea lui Hristos pentru care credincioşii se pregătesc tot intervalul celor 40 de 
zile ale Postului mare; prin Învierea care desfiinţează stricăciunea, care aduce 
omului şi universului viaţa lui cea nouă şi noile lui dimensiuni deschise la infinit. 

Dar această nouă realitate e prezentată de acum în faţa credincioşilor printr-o dramă 
mesianică, profeția hristologică a lui Isaia, cu a cărei citire se încheie Denia 
Canonului mare. 


În finalul lungii privegheri, în mijlocul cuvântului profetic răsună calm şi măreț, ca 
soarele ce răsare, glasul lui Dumnezeu Tatăl Care trimite pe Fiul Său în lume şi 
vesteşte lucrurile mari pe care le va realiza Acesta: “Te-am dat ca legământ al 
poporului Meu spre lumina neamurilor, ca să deschizi ochii orbilor, să scoli din 
legături pe cei legaţi şi din casa închisorii pe cei ce şed în întuneric... cele dintru 
început, iată, le-aţi auzit, şi altele noi pe care vi le vestesc... Veseleşte-te pustie şi 
satele ei în care are sălaş Kedar să înalțe glas. Să chiuie de veselie cei ce locuiesc 
Petra şi de pe vârfurile munţilor să strige. Să dea slavă lui Dumnezeu şi să 
vestească virtuțile Lui în ostroave. Domnul, Dumnezeul puterilor, va ieşi şi va 
face război, va aţâţa râvna Sa, va striga împotriva vrăjmaşilor cu putere... Şi voi 
duce pe orbi pe drumuri pe care nu le cunosc şi pe poteci pe care nu le ştiu vor 
merge. Le voi face întunericul lumină iar cele povârnite netede. Cuvintele 
acestea le voi face şi nu le voi trece cu vederea ” (Isaia 42,6 -7.9.11-13.16). 


PANAYOTIS NELLAS 


Omul — animal 

Perspective pentru o antropologie ortodoxă 





AȘ 


Do sas 


(din: Panayotis Nellas, “Omul — animal îndumnezeit. Perspective pentru o 

antropologie ortodoxă”, Editura Deisis, Sibiu, 1999) 


Ar Dr dr de dr De Dr dr Ar dr dr dr dr dr Dr dr dr De de dr dr Ar A A 


Xp e PP 0 IP IP IP 5 3 II II II 2 E E E E XX 


Te De de De Dr Dr De De De De De Dr Dr De De De de De dr Dr De de de dr drd 


Mitropolitul Simeon Koutsa de Nea Smirna: Plânsul adamic, Canonul cel 
mare al Sfântului Andrei Criteanul 

Mitropolitul Simeon Koutsa de Nea Smirna: Plânsul adamic, Canonul cel mare al 
Sfântului Andrei Criteanul: 


https://www.academia.edu/42561375/Mitropolitul_Simeon_Koutsa_de_Nea_Smirna_P1% C 
3% A2nsul adamic Canonul cel mare al Sf%C3% A?2ntului Andrei Criteanul 


https://www2.slideshare.net/steaemy 1/plansul-adamic/steaemy1/plansul-adamic 


https://archive.org/details/plansul-adamic 


SR o e 


Insemnarea autorului 


Imnul eclesiastic este limbajul cultului dumnezeiesc. Este limbajul doxologic şi 
teologic, poate cel mai bun şi cel mai sfânt. Este cântecul dulce al credinţei noastre. 
Și Sfinţii poeţi - melozi şi imnografi cum sunt numiţi, în acest sens — în spaţiul 
eclesial, sunt acele mari suflete care, prin viziunile poetice şi prin exaltările lor 
duhovniceşti, devin exponențţii noştri. Ei sunt conducătorii fiecărui creştin, dar şi al 
fiecărei comunităţi eclesiastice, spre sfânta întâlnire şi comuniune cu Dumnezeul 
cel Treimic, cu Maica Domnului, cu îngerii şi cu sfinţii. 

Se pune, totuşi, întrebarea: această limbă sfântă a imnografiei eclesiastice este 
accesibilă credinciosului de astăzi? Cât de inteligibile sunt imnele pentru 
comunitatea eclesiastică? Cât de conştientă este urmărirea lor de către creştini în 
cultul public şi în ce măsură înţeleg conţinutul lor, atunci când le cercetează în 
casele lor sau le folosesc în rugăciunile lor particulare? O ultimă întrebare: 
imnele pe care le cântăm exprimă, într-adevăr, comunitatea eclesiastică, care se 
roagă astăzi reunită? Contribuie acestea, în mod eficient, la realizarea comu- 
niunii omului cu Dumnezeu? 


Înainte de a răspunde, suntem datori să mărturisim că întrebarea este dificilă şi că 
ea constituie o problemă pastorală acută a Bisericii de astăzi. Problema, care este 
exacerbată de profunzimea ei, se intensifică, după ultimele raportări în jurul valorii 
lingvistice, care se pare că nu va fi una importantă pentru noua generaţie, una care 
se va modela după elementele lingvistice actuale. 


Revenind la întrebarea de mai sus şi neavând vreo anume tendinţă de simplificare a 
unei probleme atât de grave, credem că imnele noastre nu sunt înţelese astăzi de 
către marea parte a comunităţii eclesiastice. Desigur, mulţi le urmează cu interes. 
Destui, poate, vor simţi şi frumuseţea lor spirituală, atunci când imnele sunt 
cântate în mod corect şi cu smerenie, ca de exemplu, imnele Săptămânii 
Patimilor, mai cu seamă, ce sensibilizează pe credincioşi. Nu credem însă că 
urmărirea lor de către cei mai mulţi, este una conştientă, că esenţa lor devine 
inteligibilă şi că, într-adevăr, contribuie la comuniunea credincioşilor cu 
Dumnezeu. Cu siguranţă, pentru această neînțelegere nu sunt de vină imnele, care 
sunt creaţii inspirate ale poeţilor şi care constituie monumente luminoase ale 
cuvântului poetic religios, sfințit înăuntrul prelungiri activităţii liturgice a Bisericii. 
Dificultatea înţelegerii stă în limbajul lor, care nu este accesibil credinciosului de 
astăzi şi care astfel, nici înţelesul lor nu poate să-l cuprindă şi nici de frumuseţea lor 
duhovnicească nu poate să se folosească. 


Am adresat această provocare şi ne-am raportat la ea mai sus, nu pentru ca să ne 
ocupăm aici, desigur, de o chestiune serioasă şi delicată (care, de altfel, tocmai 
acum a început să problematizeze) ci ca să explicăm motivul pentru care am 
început crearea acestei scurte lucrări, pe care iubitul nostru cititor o ţine în mâinile 
sale. 


Marele Canon, care a fost alcătuit de Sfântul Andrei lerusalimiteanul, 
arhiepiscopul Cretei - una din cele mai mari personalităţi şi figură repre- 
zentativă a poeziei noastre eclesiale — este unul din cele mai minunate şi mai 
cunoscute imne din spaţiul bisericesc. Se cântă fragmentar, în primele patru zile 

ale celei dintâi săptămâni din Postul cel mare, şi complet în Joia [la noi în 
Miercurea, n.n.] săptămânii a cincea din Post. El constituie o deşteptare, un 
sunet de trâmbiţă care are drept ţintă să-l conducă pe om spre conştiinţa 
păcătoşeniei sale şi să-l readucă, prin intermediul tristeţii şi al pocăinţei, alături 
de Dumnezeu. 

În paralel însă, marele Canon este şi un text dificil, dens în înţelesuri, bogat în 
simbolistică şi plin de menţiuni ale persoanelor şi evenimentelor biblice, la care se 
referă foarte succint şi le explică după metode alegorice. De fiecare dată când am 
cântat sau am urmărit troparele Canonului, am observat greutățile pe care le 
prezintă înţelegerea lor şi astfel, am conştientizat nevoia unei lucrări, care să-i ajute 
pe credincioşi în acest sens. Desigur, cele câteva discuţii pe care le-am avut cu 
anumiţi clerici, precum şi cu simplii credincioşi în legătură cu această problemă, 
ne-au confirmat încă şi mai mult necesitatea unei asemenea lucrări. 


Da AD 


am decis şi am realizat-o. În afară de acest lucru, considerăm că prezenţa unor 
asemenea lucrări în mâinile credincioşilor, aşadar al unor lucrări ajutătoare pentru 
înţelegerea unicei bogății a imnelor eclesiastice, chiar dacă nu soluţionează 
problema la care ne-am raportat mai sus, în orice caz ajută în abordarea sa. Cartea 
nu are pretenții ştiinţifice. Ea serveşte, în mod clar, scopurilor practice ale 
pastoraţiei. Ea este rodul iubirii îndoite: a iubirii faţă de tezaurul liturgic al Bisericii 
noastre şi al iubirii faţă de fraţii noştri ortodocşi, de aceeaşi credință comună, în 
ajutorul cărora am venit. 


Marele Canon este imnul tristeţii profunde şi al pocăinţei cutremurătoare. Omul, 
care simte greutatea păcatului, care gustă amărăciunea vieţii îndepărtate de 
Dumnezeu, care înţelege dimensiunile tragice ale înstrăinării firii umane, prin 
cădere şi prin îndepărtarea de Dumnezeu, se întristează. Se smereşte. Suspină 
adânc şi începe brusc să plângă cu tânguire. Un plâns însă care mântuieşte, 
fiindcă deschide drumul pocăinţei. Drumul care aşază existenţa umană alături 
de Dumnezeu, Izvorul vieţii celei adevărate şi al comuniunii inefabile al harului 
şi al bucuriei. 


Despre plâns şi despre cântecul de jale însuşi poetul vorbeşte în primul tropar al 
Canonului său: „De unde voi începe a plânge faptele vieţii mele celei ticăloase? 
Ce început voi pune, Hristoase, acestei tânguiri de acum?” 


Dar şi în alte tropare ale Canonului vedem clar - în unele mai puţin, în altele mai 
mult — caracterul său tânguitor. Pentru aceasta şi noi - şi credem că nu am greşit - 
am intitulat cartea aceasta: Plânsul adamic. 

[E] 


+ SIMEON KOUTSA 

Mitropolit de Nea Smirna 

1. De unde voi începe a plânge faptele vieţii mele celei ticăloase? Ce începere voi 

pune, Hristoase, acestei tânguiri de acum? Ci ca un milostiv, dă-mi iertare 
greşelilor. 


Evident, în acest prim tropar, aşa cum şi în cel de-al doilea şi în multe altele, 
tânguirea şi plângerea, caracteristici ale marelui Canon. Imnograful vorbeşte la 
persoana întâi iar în alte locuri monologhează, întorcându-se spre sufletul său. 
Troparul acesta ne aminteşte de exprimările profetului Ieremia şi de cele cuprinse 
în cartea Plângerilor (ler. 9:1, PI. 1:2, 2:11). 


2. Vino, ticăloase suflete, împreună cu trupul tău, de te mărturiseşte la Ziditorul 
tuturor. Şi îndepărtează-te de acum de nebunia cea mai dinainte şi adu lui 
Dumnezeu lacrimi de pocăință. 


De la acest tropar şi desigur, de la expresia „Ziditorul tuturor” autorul începe 
menţiunea sa cu privire la primele evenimente ale istoriei umane, pe care ni le 
relatează Sfânta Scriptură. Necugetarea („nebunia cea mai dinainte”), pe care 
poctul o prezintă sufletului său, este decăderea omului din cauza păcatelor sale în 
poziţia animalelor lipsite de judecată. 


3. Râvnind neascultării lui Adam celui întâi-zidit, m-am cunoscut pe mine 
dezbrăcat de Dumnezeu şi de împărăţia cea pururea fiitoare şi de desfătare, 
pentru păcatele mele. 


Poetul se compară pe sine însuşi cu Adam. Expresia „dezbrăcat de Dumnezeu” are 
înţelesul că omul păcătos, pierde harul lui Dumnezeu, se goleşte aşadar de EI. De 
multe ori, Sfântul Apostol Pavel compară harul lui Dumnezeu, pe Însuşi Hristos şi 
darurile Sale dumnezeieșşti, cu îmbrăcămintea. Caracteristic este versetul Gal. 3:27: 
» Câţi în Hristos v-aţi botezat, în Hristos v-aţi şi îmbrăcat” (vezi, de asemenea, şi: 
Lc. 24:49, Rom. 13:14, 1 Cor. 15:53-54, Ef. 4:24, 6:14). Expresia despre care am 
vorbit, reaminteşte pasajul din Fc. 3:7, care se referă la gradul de conştientizare a 
goliciunii primilor oameni de după căderea lor: „Și au cunoscut că erau goi”. 


4, Vai, suflete sărman! Pentru ce te-ai asemănat Evei celei dintâi? Că ai căzut 
rău şi te-ai rănit amar; că te-ai atins de pom şi ai gustat cu îndrăzneală 
mâncarea cea nechibzuită. 

Chinuirea sufletului va fi un subiect repetat în multe tropare ale Canonului. Poetul 
compară sufletul său cu cel al Evei. Eva, precum menţionează cartea Facerea (3:6), 
„socotind că rodul pomului este bun de mâncat şi plăcut ochilor la vedere şi 
vrednic de dorit, pentru că dă ştiinţă, a luat din el şi a mâncat şi a dat bărbatului 
său şi a mâncat şi el”, Astfel se petrece şi cu sufletul păcătosului: el priveşte cu 
înverşunare şi cu o curiozitate păcătoasă, suferă din cauza săgeţilor aduse de 
dorinţe şi în cele din urmă, ajunge să culeagă şi să guste mâncarea cea iraţională, 
care nu este nimic altceva decât păcatul. Exprimarea „te-ai asemănat” poate că a 
fost împrumutată de poet din Plângerile lui Ieremia 2:13: „Cu cine te voi asemăna, 
cu cine aş putea să te pun alături, o, fiică a Ierusalimului?” 


5. În locul Evei celei trupeşti, mi s-a făcut mie Evă a minţii gândul cel cu poftă 
trupească, arătându-mi cele plăcute şi gustând pururea din băutura cea amară. 


Poetul continuă comparaţia pe care a început-o în troparul precedent. „Eva cea 
simţitoare” este prima, este cea din cartea Facerea. „Evă a minţii” este gândul cel 
înverşunat, care se adăposteşte „în trup”, aşadar, înlăuntrul omului căzut şi care-l 
îndeamnă continuu spre păcat, înşelându-l prin dulceaţa sa superficială. Foarte 
expresiv, Apostolul Pavel ne descrie această situaţie (Rom. 7:17-23). 


6. Adam din Eden, după dreptate a fost lepădat, nepăzind singura Ta poruncă, 
Mântuitorule. Dar eu ce voi pătimi, eu cel care am călcat totdeauna cuvintele 
Tale cele dătătoare de viaţă? 


Fiindcă Adam a încălcat porunca lui Dumnezeu a fost izgonit din Eden, locul 
desfătării: „Și izgonind pe Adam, l-a aşezat în preajma grădinii celei din Eden” 
(Fc. 3:24). Greşeala protopărinților se referă la încălcarea unei singure porunci a 
lui Dumnezeu. Astfel, poetul se întreabă ce va păţi el însuşi, cel care încontinuu a 
călcat poruncile lui Dumnezeu. „Cuvinte dătătoare de viaţă” sunt dumnezeieştile 
porunci, a căror respectare asigură omului posibilitatea vieţii celei adevărate. 


Profetul David spune despre poruncile lui Dumnezeu: ,„Cunoscure mi-ai făcut 
căile vieţii” (Ps. 15:11). Domnul lisus Hristos a declarat: „Cuvintele pe care vi le- 
am spus Sunt duh şi sunt viaţă” (In. 6:63), iar Apostolul Pavel remarcă: „Căci 


cuvântul lui Dumnezeu este viu...” (Evr. 4:12). 


7. Întrecând eu de bunăvoie uciderea lui Cain, m-am făcut cu ştiinţă ucigaş al 
sufletului, umplându-mi trupul de viermi şi războindu-mă împotriva lui, cu 
faptele mele cele rele. 

Cain, care a fost întâiul născut al primilor creaţi, Adam şi Eva, a ucis pe fratele său, 
Abel (Fc. 4). În locul lui Cain, primul ucigaş de frate, poetul se aşează pe sine 
însuşi, mărturisind că şi el a devenit ucigaş al conştiinţei sale, ucigaş al acestei voci 
a lui Dumnezeu, care este adânc sădită în străfundurile fiecărui om. A ucis-o prin 
hrana şi dezmierdarea poftelor păcătoase ale trupului său, care s-au dovedit a fi 
împotriva sufletului său. „Căci trupul nostru, spune Apostolul Pavel, pofteşte 
împotriva duhului, iar duhul împotriva trupului; căci acestea se împotrivesc unul 
altuia, ca să nu faceţi cele ce aţi voi” (Gal. 5:17). 


8. Iisuse, nu m-am asemănat dreptăţii lui Abel. Daruri bineprimite nu Ţi-am 
adus niciodată, nici fapte dumnezeieşti, nici jertfă curată, nici viaţă fără prihană. 


Poetul se întoarce spre lisus. El mărturiseşte în văzul tuturor că nu s-a asemănat lui 
Abel în virtute şi că nu a oferit lui Dumnezeu daruri bineprimite: fapte plăcute de 
Dumnezeu, jertfă curată şi viaţă fără prihană. Abel este modelul bărbatului drept şi 
desigur, preînchipuire a lui Hristos. 


Cartea Facerea menţionează: „Și a adus şi Abel din cele întâi-născute ale oilor 
sale şi din grăsimea lor. Și a căutat Domnul spre Abel şi spre darurile lui” (Fc. 
4:4). Despre dreptatea lui Abel vorbeşte şi Apostolul Pavel: „Prin credință, Abel a 
adus lui Dumnezeu jertfă mai bună decât Cain, pentru care a luat mărturie că 
este drept, mărturisind Dumnezeu despre darurile lui şi prin credinţă grăieşte şi 
azi, deşi a murit” (Evr. 11:4. Vezi şi 1 In. 3:12). 


9. Precum Cain, aşa şi noi, ticălosule suflete, am adus fapte murdare Făcătorului 
tuturor şi jertfă vrednică de mustrare şi viaţă netrebnică, pentru acestea ne-am şi 
osândit împreună. 


În troparul acesta, Sfântul scriitor, dialogând cu sufletul său, nu se mai referă la 
Abel şi la dreptatea lui, ci la Cain şi la răutatea sa. Se pune pe sine însuşi în aceeaşi 
soartă cu Cain. Cartea Facerea ne precizează: „Cain era lucrător de pământ. Dar 
după un timp, Cain a adus jertfă lui Dumnezeu din roadele pământului”. Dar 
Dumnezeu „spre darurile lui Cain n--a căutat” (Fe. 4:2-5). 


Darurile şi jertfa lui Cain nu au fost acceptate de Dumnezeu iar poetul ne 
mărturiseşte că, precum Cain şi el însuşi a oferit lui Dumnezeu fapte murdare, o 
jertfă vrednică de pedeapsă şi o viaţă destrăbălată. 

10, Ziditorule, făcându-mă lut viu, ai pus întru mine trup şi oase, suflare şi viaţă; 
dar, o! Făcătorul meu, Mântuitorul meu şi Judecătorul meu, primeşte-mă pe 
mine, cel ce mă pocăiesc. 


Dumnezeu este Creatorul: „Și a creat Dumnezeu pe om, luând ţărână din 
pământ...”, spune cartea Facerea 2:7. Toţi suntem creaţia mâinilor Sale: „Și acum, 
Doamne, Tu eşti Tatăl nostru, noi suntem lutul şi Tu olarul, toţi lucrul mâinilor 
Tale suntem ” (Is. 64:7. Vezi şi 45:9; Ier. 18:6, Rom. 9:20-21). Extrem de sugestiv 
este verbul a plăsmui, prin care Sfântul Andrei doreşte să exprime transformarea 
lutului în fiinţă vie, precum cum este omul. „Trup şi oase” exprimă existenţa 
trupească a omului, iar „suflarea şi viaţa” este [existența] sufletească şi 
duhovnicească. Cele două, împreună, alcătuiesc un singur om, care este creatură a 
lui Dumnezeu: „Pentru că a Lui făptură Suntem” (Ef. 2:10). EL este Cel ce „dă 
tuturor viaţă şi suflare şi toate” (FA. 17:25). 


11. Mărturisesc Ţie, Mântuitorule, păcatele pe care le-am făcut şi rănile 
sufletului şi ale trupului meu, pe care tâlhăreşte le-au pus înlăuntrul meu 
gândurile cele ucigătoare. 


Poetul se adresează Mântuitorului Hristos cu dispoziție spre mărturisire. El decide 
destăinuirea păcatelor pe care le-a făcut. Doreşte să scoată în evidenţă rănile pe care 
le poartă în sufletul şi în trupul său, răni pe care le-au deschis alţi tâlhari, precum 
gândurile cele necurate. Foarte importantă este sublinierea interdependeţei 
sufletului şi a trupului dar şi a atitudinii acestora faţă de păcat. În troparul acesta 
gândirea poetului se îndreaptă spre Pilda samarineanului milostiv (Le. 10:30-36). În 
alte tropare, prezentate de mai jos, se va reîntoarce [la această pildă]. 


12. De am şi greşit, Mântuitorule, ştiu însă că iubitor de oameni eşti; baţi cu milă 
şi Te milostiveşti fierbinte; pe cel ce plânge îl vezi şi alergi ca un părinte, 
chemând pe cel rătăcit. 


Impreună cu mărturisirea stării sale de păcătoşenie, poetul îşi declară credinţa în 
iubirea de oameni a Mântuitorului. 


Cuvintele imnografului ne amintesc de exprimările asemănătoare ale Sfântului 
: Stiu, Mântuitorule, că altul ca mine n-a greşit Ţie... dar 


şi aceasta ştiu, că mărimea greşelilor mele şi mulţimea păcatelor mele nu 
covârşesc răbdarea cea multă a Dumnezeului meu, nici iubirea Lui de oameni 
cea înaltă...” (Rugăciunea a şaptea, din Rânduiala Sfintei Impărtăşanii). 

Sfântul Andrei, ca să indice atitudinea lui Dumnezeu față de omul păcătos, 
împrumută expresii şi imagini din Pilda fiului risipitor (Le. 15:11-32). 


13. Pe mine, cel lepădat înaintea uşilor Tale, Mântuitorule, măcar la bătrâneţe 
nu mă lăsa în iad, deşert, ci, mai înainte de sfârşit, ca un iubitor de oameni, dă- 
mi iertare greşelilor. 


[Subliniem] imaginea grandioasă a acestui tropar: în faţa uşii milei lui Dumnezeu, 
omul păcătos, ajuns la adânci bătrâneţi, Îl imploră pe Dumnezeu să-l mântuiască. 
Imaginea poetului redă, în opinia noastră, Pilda bogatului şi a săracului Lazăr „ce 
zăcea înaintea porţii bogatului, plin de bube” (Lc. 16:20), precum şi cea a celor 
zece fecioare (Mt. 25:1-13), unde cele neînţelepte, când ajungând prea târziu, au 
rămas în afara porţii închise, strigând: „Doamne, Doamne, deschide-ne nouă! ”. 


14. Eu Sunt cel căzut între tâlhari, în gândurile mele; cu totul sunt rănit acum de 
ele şi plin de bube; dar Tu însuţi venind de faţă, Hristoase Mântuitorule, 
vindecă-mă. 


Troparul acesta, precum şi următorul, este inspirat din Pilda samarineanului 
milostiv (Lc. 10:30-36). Imnografia noastră face adeseori apel la această parabolă, 
identificând tâlharii cu gândurile cele păcătoase care pregătite fiind pândesc în 
fiecare clipă să se repeadă împotriva sufletului, pentru a-l răni şi a-l pângări. 


15. Preotul, văzându-mă mai înainte, a trecut de mine şi levitul, văzându-mă gol 
în nenorocire, nu m-a băgat în seamă. Dar Tu, lisuse, Cel Care ai răsărit din 
Maria, venind de faţă, miluieşte-mă. 


Poetul continuă referirea sa la aceeaşi parabolă. Bunul samarinean din pilda despre 
omul rănit, din cauza săgeților gândurilor celor necuviincioase, este lisus, Care, ca 
un alt Soare, a răsărit în lume din pântecele Fecioarei Maria (vezi: Mal. 4:2 şi Lc. 
1:78, unde Domnul este numit „Soarele dreptății” şi „Răsăritul cel de sus”). 
Caracteristic este şi troparul de la Vecernia Naşterii Domnului: „„Răsărit-ai 
Hristoase din Fecioară, Soare al dreptăţii...”. 


16. Mielule al lui Dumnezeu, Cel ce ai ridicat păcatele tuturor, ridică de la mine 
lanţul cel greu al păcatului şi ca un milostiv, dă-mi lacrimi de umilinţă. 


Domnul este Mielul lui Dumnezeu, după cum a fost vestit de către profetul Isaia 
(53:7) şi de Sfântul loan Botezătorul: „Iară Mielul lui Dumnezeu, Cel ce ridică 
păcatele lumii” (In. 1:29). EL a ridicat pe umerii Săi păcatele lumii şi S-a jertfit 

pentru mântuirea oamenilor. Pentru aceasta şi aici poetul ÎL roagă să ridice de pe 
dânsul „lanţul cel greu al păcatului”, „lanţul” fiind obiectul de metal, prin care se 
lega gâtul unui câine sălbatic. De asemenea, în vechime, a fost şi mijloc de tortură 
prin care se pedepsea cineva, strângându-i-se diferite părţi ale trupului. 


17. Este vremea pocăinţei, iar eu vin către Tine, Făcătorul meu; ridică de la mine 
lanţul cel greu al păcatului şi ca un îndurat, dă-mi iertare de greşeli. 


„Vremea pocăinţei” este întreaga viață pământească a omului. Apostolul Pavel 
spune: „Iată acum vreme potrivită, iată acum ziua mântuirii” (II Cor. 6:2). După 
moarte, posibilitatea de pocăință nu mai există: „Că nu este întru moarte cel ce Te 
pomeneşte pe Tine. Și în iad cine Te va lăuda pe Tine?” (Ps. 6:5). Suntem datori, 
aşadar, să valorificăm şansa care ni se oferă, „răscumpărând vremea” (Ef. 5:16), 
fiindcă ea este „scurtă ” (I Cor. 7:29). 


„Este cu cale, deci, să ne trezim şi, cât mai avem vreme, să ne întoarcem, 
pocăindu-ne, la Dumnezeu”, mărturiseşte şi (Epistola 
către Smirneni 9). 


[Expresia] „lanţul cel greu” de aici şi din alte tropare, mai jos, se repetă ca un 
refren. 


16, Să nu mă urăşti, Mântuitorule, să nu mă lepezi de la Faţa Ta; ridică de la 
mine lanţul cel greu al păcatului şi ca un milostiv, dă-mi iertare de greşeli. 


Poetul revine la implorarea fierbinte la Mântuitorul Hristos. „Să nu mă urăşti...” ne 
aminteşte de rugăciunea din slujba Pavecerniţei „nu te scârbi de mine, cel păcătos 
şi întinat” şi de strigătul femeii păcătoase „nu mă îndepărta, nu te scârbi de mine, 
Dumnezeul meu” (Utrenia din Miercurea cea Mare). Implorarea fierbinte a poetului 
o exprimă şi David: „Nu mă lepăda de la faţa Ta şi Duhul Tău cel sfânt nu-L lua 
de la mine” (Ps. 50:12). 


19. Greşelile mele cele de voie şi cele fără de voie, Mântuitorule, cele vădite şi 
cele ascunse, cele ştiute şi cele neştiute, toate iertându-le, ca un Dumnezeu, 
milostiveşte- Te şi mă mântuieşte. 


Aici, imnograful face distincție între diferitele păcate, [împărțindu-le] în categorii: 
cele de voie şi cele fără de voie, cele văzute şi cele nevăzute, cele ştiute şi cele 
neştiute. „Milostivirea” din troparul acesta este similară cu cea a vameşului din 

Pilda vameşului şi fariseului: „Dumnezeule, milostiv fii mie păcătosului” (Lc. 
18:13). 


20. Din tinerețe, Mântuitorule, poruncile Tale le-am lepădat şi mi-am petrecut 
toată viaţa cu pofte, neîngrijindu-mă şi lenevindu-mă; pentru aceasta strig Ție, 
Mântuitorule: măcar la Sfârşit mântuieşte-mă! 


David, referindu-se la duşmanii săi spunea: „De multe ori s-au luptat cu mine din 
tinereţile mele” (Ps. 128:1-2). 


Sfântul imnograf vorbeşte aici despre perioada cât a disprețuit poruncile lui 
Dumnezeu: din anii tinereţii şi până la apusul vieţii sale, stare în care încă se 
găseşte. 


21. Bogăția sufletului cheltuind-o întru păcate, pustiu sunt de virtuţi creştineşti şi 
flămânzind, strig: Părinte al îndurărilor, apucând înainte, miluieşte-mă! 


Troparul acesta este inspirat din Pilda fiului risipitor (Le. 15:11-32): „şi acolo şi-a 
risipit averea, trăind în desfrânări. Şi după ce a cheltuit totul, s-a făcut foamete 
mare în ţara aceea şi el a început să ducă lipsă...”. Însă Dumnezeu este „Părintele 
al îndurărilor”: „l-a văzut tatăl său şi i s-a făcut milă”, spune însăşi pilda (versetul 
20). 


Expresia este redată în întregime de către Apostolul Pavel: „Binecuvântat este 
Dumnezeu... Părintele îndurărilor şi Dumnezeul a toată mângâierea” (2 Cor. 
1:3). 


22. Înaintea Ta cad, lisuse: greşit-am Ţie, milostiveşte- Te spre mine; ridică de la 
mine lanţul cel greu al păcatului şi ca un îndurat, dă-mi lacrimi de umilinţă! 


Doamne, femeia....luând randuială de mironosiţă...Vezi şi troparul al 13-lea din 
această cântare. Frumoasa imagine şi plină de smerenie a păcătosului căzut la 
picioarele lui lisus, ca să ceară mila Sa, este preluată din naraţiunea evanghelică 
despre femeia cea păcătoasă: „Și iată era în cetate o femeie păcătoasă... Şi stând 
la spate, lângă picioarele Lui, plângând a început să ude cu lacrimi picioarele 
Lui şi cu părul capului ei le ştergea. Și săruta picioarele Lui şi le ungea cu mir” 
(Lc. 7:37-38). 

23. Să nu intri cu mine la judecată, vădind faptele mele, cercetând cuvintele şi 
îndreptând pornirile; ci cu îndurările Tale, trecând cu vederea răutăţile mele, 
mântuieşte-mă, Atotputernice. 


Vezi Ps. 142:2: „Să nu intri la judecată cu robul Tău, că nimeni din cei vii nu-i 
drept înaintea Ta”. Poetul împarte păcatele sale în trei categorii: cele cu fapta, cele 
prin cuvânt şi cele săvârşite prin porniri, adică unele mişcări nesupuse şi 
înverşunate ale sufletului. 


Slavă..., a Treimii: 


24. Treime, Fiinţă prea înaltă, Căreia ne închinăm întru o Unime, ridică de la 
mine lanţul cel greu al păcatului şi ca o milostivă, dă-mi lacrimi de umilinţă. 


25. Şi acum..., a Născătoarei: 
Născătoare de Dumnezeu, nădejdea şi ajutătoarea celor ce te laudă pe tine, ridică 
de la mine lanţul cel greu al păcatului şi ca o stăpână curată, mă primeşte pe 


mine cel ce mă pocăiesc. 


Troparele Canonului Mare, care sunt introduse cu [formula] „Slavă Tatălui...” 
(doxastikon) au conţinut dogmatic şi se raportează la Dumnezeu Cel treimic. 


De asemenea, acele tropare care au ca început „Și acum...” (theotokion) se referă la 
persoana Născătoarei de Dumnezeu şi la taina Intrupării dumnezeieşti. 


Ambele conţin aici ca refren cunoscuta expresie de mai sus a „lanţului celui greu”. 


(din: Simeon Koutsa, Mitropolit de Nea Smirna, Plânsul adamic, Canonul cel 
mare al Sfântului Andrei Criteanul, Editura Doxologia, laşi, 2012) 

Părintele Gheorghe Holbea: Cunoaşterea duhovnicească se dă pe măsura 
pocăinţei. Şi o “traversare” duhovnicească aplicată la viaţa noastră a 
Canonului celui mare al Sfântului Andrei Criteanul 





Fragmente transcrise: 

” (...) Postul este acest mijloc, alături de rugăciune, prin care noi descoperim câtă 
putere a lăsat Dumnezeu în fiinţa fiecăruia dintre noi, prin care descoperim că răul 
dinlăuntrul nostru, patimile şi toate păcatele pe care noi le săvârşim, toate acestea 
nu sunt o fatalitate, dacă vom pătrunde dincolo de “acoperişul” acesta sau de 
“cenuşa” aceasta, pe care răul a aruncat-o asupra luminii lăuntrice din noi. Vom 
descoperi că răul nu are putere atunci când Dumnezeu este cu noi şi când avem 
această conştiinţă a lui Dumnezeu care lucrează împreună cu noi. 


Deci, cum spune Mântuitorul lisus Hristos — cea mai mare descoperire — zice: 
“Iată, stau la uşă şi bat. De va auzi cineva şi-Mi va deschide, voi intra la el şi voi 
cina împreună cu el şi el împreună cu Mine”. 


Aşadar ne cheamă Mântuitorul lisus Hristos să ne întoarcem în starea de răi, în 
starea din care am fost izgoniți, nu prin voia lui Dumnezeu, care ne-a chemat din 
iubire la viaţă, ci prin voia noastră liberă. 


Ne cheamă Dumnezeu să ne lepădăm mai întâi de mândrie, de a crede că suntem 
dumnezeii propriei noastre vieţi, de a uita — cumplita uitare — că Dumnezeu este Cel 
care ne-a chemat la viaţă şi ne-a dăruit viaţa ca dar; de a înţelege că ni se cuvine 
această viaţă, nu prin voinţa părinților noştri, nu prin voinţa noastră, ci prin darul şi 

harul lui Dumnezeu şi mai ales prin iubirea lui Dumnezeu care stă la temelia 
oricărei vieţi care se naşte. 


Ne cheamă, de asemenea, Biserica, în această perioadă a Postului prin Părinţii 
Bisericii, să ne reîntoarcem spre noi înşine, şi — aşa cum ni se arătă în toate 
apoftegmele părinților pustiei şi în toate cugetările părinților filocalici — de la 
cunoaşterea de sine ajunge omul la adevărata cunoaştere, a tot ce există, 
cuprinzându-se şi realitățile duhovniceşti cele mai tainice şi cele mai înalte. Și, 
această întoarcere spre sine este Pocăinţă, care, spune 

este “uşa care scoate din întuneric şi duce la lumină”, că “rodul şi fapta 
pocăinţei sunt cele care alungă neştiința”, care aduc cunoştinţă. Mai întâi 
cunoştinţa despre Dumnezeu şi despre cele ale noastre. Apoi despre cele mai presus 
de noi şi despre tainele cele dumnezeieşti, cele nevăzute şi cele necunoscute celor 
care n-au făcut pocăință. Cele dumnezeieşti ce se descoperă numai celor care au 
făcut pocăință fierbinte şi s-au curăţit printr-o pocăință sinceră şi atât pe cât este 
măsura pocăinţei şi curăţirii lor. Şi acestora li se arată adâncurile Duhului, dar 
pentru toţi ceilalți ele sunt necunoscute şi ascunse. 


Aşadar, calea postului este o cale uşoară, dacă vom avea conştiinţa că o petrecem 
cu Dumnezeu. Și uneori ne urăm unii altora: “Post uşor”. “Post uşor” — poate să fie 
post uşor, dar, cred eu că, cel mai bine este să ne urăm: “Post binecuvântat de 
Dumnezeu”, pentru că în momentul în care este binecuvântat de Dumnezeu, 
primim această conştiinţă că Dumnezeu lucrează împreună cu noi. Şi postul poate 
să fie într-adevăr uşor, dacă noi avem permanent conştiinţa pentru ca aceasta este 
mare descoperire, că în momentul în care ne smerim prin post şi prin rugăciune, 
atunci Dumnezeu lucrează împreună cu noi şi atunci Dumnezeu ne îmbrăţişează ca 
în parabola Fiului Risipitor. 


Aşadar ne cheamă Dumnezeu, ne cheamă Mântuitorul lisus Hristos, şi Biserica prin 
Sfinții săi Părinţi, ne cheamă la această bucurie a postului, adică la vieţuirea 
împreună cu Dumnezeu în viața aceasta, ne cheamă la descoperirea vieţii nu numai 
ca supravieţuire biologică, cu care noi suntem obsedaţi. Diavolul cu uneltele lui 
încearcă să ne obsedeze că piere fiinţa noastră biologică, iar perioada postului ne 
arată că nu este vorba numai de o supravieţuire biologică, nu este vorba numai 
despre a ne feri de boala aceasta, de ameliorarea unei sănătăţi, ci este vorba de mult 
mai mult şi anume, de cunoașterea tainei vieţii celei veşnice dinlăuntrul nostru. 


(a 


XX 

” (...) Fiecare cuvânt pe care îl rostim să devină pentru noi prilej de înălţare, de 
apropiere de Dumnezeu. Şi ne dăm seama că este foarte greu, pentru că mintea 
noastră este împrăştiată, pentru că nu avem starea de rugăciune şi că mintea 
noastră, neavând starea de rugăciune, este atât de mobilă, să spunem aşa, este chiar 
foarte mobilă, încât în aceeaşi clipă este împărțită în nu ştiu câte direcţii şi este 
împărțită între atâtea gânduri şi între atâtea griji, încât departe de noi este pacea şi 
liniştea pe care ar trebui să o avem atunci când rostim asemenea cuvinte sfinte — fie 
că este vorba de cuvintele Sfintei Scripturi, aşa cum avem în Pavecerniţă; fie că 
sunt cuvintele Sfinţilor Părinţi, cum de asemenea avem în rugăciunile din 
Pavecerniţă ale Sfinților Părinţi; fie că sunt cuvintele acestea ale Sfântului Andrei 
Criteanul, pe care le rostim în Canonul cel mare. De ce? Pentru că fie suntem atenţi 
la ceilalți, fie că luăm seama mai mult la ceilalţi decât luăm seama la noi înşine. 
Toate aceste cuvinte uneori, trec pe lângă noi fără să le putem converti în 
eveniment de viaţă. 


Acest Canon al Sfântului Andrei Criteanul, pe care îl evocăm de fiecare dată şi 
oricât ne-am referi la viaţa lui, dacă ne ajută Dumnezeu să o înţelegem, o viaţă care 
iată se găseşte reflectată în Scriptura Vechiului Testament şi a Noului Testament, o 
viaţă care, prin acest imn, canon, arată că omul duhovnicesc reuşeşte să facă din 
cuvintele Scripturii viaţa sa lăuntrică, realitatea sa lăuntrică, realitea dumnezeiască. 
Este că în Apocalipsă atunci când aghiografului sau prorocului i se dă să mănânce 
acea carte, sau mai precis acel cuvânt al lui Dumnezeu care mai întâi este amar, dar 
după acea devine dulce şi devine pentru el foc ce încălzeşte şi lumină care 
luminează înlăuntrul omului. 


(5) 


Ce este canonul Sfântului Andrei Criteanul - care are legătură cu viaţa Sfântului 
Andrei Criteanul? Pentru unii dintre cei care au stat şi analizat viaţa şi opera 
Sfântului Andrei Criteanul, acest canon este ca un fel de cântec de lebădă. 
Adică, autorul sub povara anilor şi conştient de iminenţa sfârşitului său, îşi 
priveşte trecutul, cum obişnuim mulţi dintre noi, şi mai ales la bătrâneţe sau nu 
numai la bătrâneţe, chiar şi atunci când “suntem puşi cu ochii pe jarul morţii 
noastre” — cum Spunea un părinte. Deci autorul îşi priveşte trecutul şi 
pământean fiind, se îngrozeşte de acest trecut, aşa cum spunem noi într-una 
dintre cântări: “la mulţimea faptelor mele celor rele, cugetând eu ticălosul...”. 

Și atunci, aşa cum vedem din acest canon, îl năpădeşte plânsul şi din adâncul 
inimii însângerate de durere, izbucneşte acest cântec de lebădă, care este Canonul 
Sfântului Andrei Criteanul şi pe care noi îl rostim în Săptămâna [întâia din Post], şi 
îl mai rostim după aceea integral (...) în săptămâna a cincea. 

Moartea şi judecata care îl aşteaptă de cealaltă parte a vieţii sale îl somează într- 
un fel să-şi întoarcă pentru încă o clipă privirile spre trecut, pentru a-şi examina 
şi mai atent nevrednicia sa. Și în această nelinişte, agonie a sufletului său, el 
deschide Sfânta Scriptură şi se cufundă în lectura ei, începe Să citească 
Scriptura. Având această stare de pocăință, care este un dar a lui Dumnezeu, el 
nu se poate regăsi decât în cei vinovaţi din Sfânta Scriptură. Nu se poate 
asemăna fără numai păcatelor acuzate pentru urâciunea lor. 


Se regăseşte în neascultarea lui Adam, se regăseşte în uciderea lui Cain - şi se 
regăseşte în uciderea lui Cain, nu pentru că ucisese asemenea lui Cain, dar pentru 
că, aşa cum unii dintre noi, poate, împătimiţi şi egoişti fiind, ucidem în fiecare 
clipă chipul celuilalt în sufletul nostru, nu numai prin ură, răutate, dar şi prin 
indiferenţă şi prin dispreţ. 


Se regăseşte de asemenea în urâciunea Sodomei şi în acelaşi timp se regăseşte 
neînţelept, asemenea contemporanilor lui Noe, aşa cum am văzut în cântări, care îl 
vedeau pe Noe făcând corabie şi râdeau de el şi chiar îl batjocoreau. Aşa cum, mulţi 
dintre noi vedem că până la urmă corabia vieţii noastre trebuie să ajungă la un 
liman şi limanul acesta este trecerea din viaţa de aici la viaţa de dincolo şi suntem 
neînţelepți şi râdem şi mai mult, devenim chiar ignoranţi şi cum spune Sfânta 
Scriptură, nebuni. 


De ce? Pentru că vedem, spune Sfântul loan Scărarul, şi alți Părinți Filocalici, că 
există o linişte şi o pace pe care o dobândim de la Duhul Sfânt prin multă nevoinţă 
şi prin smerenie — deci, această pace şi linişte nu o dobândim fără smerenie şi fără 
pocăință. Dar, există şi o linişte pe care diavolul viclean ne-o “dăruieşte”. Este 
acea linişte pe care o dobândeşte, să zicem, bogatul din Evanghelie, celui căruia i-a 
rodit țarina: “Suflete, ai multe bunătăţi strânse pentru mulți ani, mănâncă, bea, 
veseleşte-te”, această linişte, pe care majoritatea dintre noi o căutăm. Cei care au 
mai multă putere o caută, cum am spune în popor, “cu vârf şi indesat”, vor să se 
culcuşească veşnic în vremelnicie şi caută şi înşeală, şi mint şi cu cât au putere mai 
multă cu atâta mint mai mult şi vor să se înveşnicească [aici], şi vor şi să-şi asigure 
şi neamul, dacă se poate toţi descendenţii — de la fii, nepoți, şi strănepoţi, — să fie 
asiguraţi vremelnic. Este o linişte a unora, care cred că având şi mai ales înşelaţi 
fiind de puterea efemeră, ajung la mândrie, este o linişte a mândriei, o linişte a 
slavei deşarte, care cuprinde pe unii şi care cred: “gata sunt asigurat şi sunt sigur de 
mâine, am toată puterea, sunt asigurat veşnic”. Deci neînţelepciune. 


De asemenea, Sfântul Andrei Criteanul şi trimite bineînţeles la fiecare dintre noi, se 
regăseşte în nemulțumirea evreilor, care... “...căldărilor cu carne ai râvnit 

suflete, precum evreii”. Adică evreii au fost eliberaţi din robia egipteană, şi au fost 
purtaţi timp de 40 de ani în pustie şi au crezut că alegerea lor este un prilej de 
mândrie. Mai mult, au crezut că alegerea lor de către Dumnezeu este un privilegiu: 
“noi suntem privilegiați”, or Dumnezeu ne-a arătat şi ne arată fiecăruia dintre noi: 
alegerea noastră de către Dumnezeu nu este un privilegiu, ci este o chemare pe care 
ne-o asumăm în mod conştient şi liber şi nu suntem absolviţi de această nevoinţă a 
noastră. Şi evreii, vedem că în pustie, ce au păţit? Râvneau “căldărilor cu carne” 
din Egipt. 


“Mai bine era în ţara Egiptului, eram robi, dar ne înfruptam cu carne”. Căldările cu 
carne din ţara Egiptului i-au obsedat — şi dovada că n-au înţeles. I-a hrănit 
Dumnezeu cu mana în pustie, dar mana a fost pentru ei, din păcate, insuficientă. De 
ce? Pentru că duhul lor nu era pregătit să primească această mană dumnezeiască. 
Și, aşa cum ne arată Scriptura Vechiului Testament, toţi cei care au ieşit din ţara 
Egiptului, au murit în pustie; toţi, inclusiv Moise de pe muntele Nebo [pe care îl], 
vedem că a privit ţara Canaanului de departe. Şi închinarea lor este întotdeauna o 
închinare la idoli, deci, la un moment dat ei au uitat că Dumnezeu i-a scos din ţara 
Egiptului ca să ajungă în ţara Canaanului. Şi atunci când Moise a primit Decalogul, 
Tablele Legii pe muntele Sinai, ce au făcut? Au făcut viţelul de aur şi au uitat de 
fapt pentru ce se aflau ei în pustie, aşa cum şi noi facem viţelul de aur şi ne 
închinăm viţelului de aur şi suntem obsedaţi de viţelul de aur, care este banul. Şi 
uităm de fapt că viaţa aceasta este asemenea vieţii evreilor, trecerii prin pustie spre 
țara Canaanului, că suntem călători, că suntem pelerini. Şi suntem obsedaţi şi 
vedem că tulburarea noastră este asemenea evreilor, care fac din viţelul de aur un 
dumnezeu. Şi se ştie ce pedeapsă a poruncit Dumnezeu celor care s-au închinat 
viţelului de aur. 


Sfântul Andrei Criteanul citind Scriptura se identifică la un moment dat cu păcatele 
desfrânatei. Şi iată că, aşa cum aceasta din urmă a reuşit în cele din urmă să-şi 
spele vinovăția cu lacrimile ei, tot astfel lacrimile plăsmuiesc şi în inima 
muribundului nostru, cum se recunoaşte de altfel şi Sfântul Andrei Criteanul, o 
umbră de speranţă, care capătă expresie prin pocăință, prin această zdrobire a inimii 
şi încredințare în voia şi mila lui Dumnezeu. 


Canonul poartă numele de “cel Mare” nu numai pentru această importanță 
duhovnicească pe care o are, dar şi pentru mărimea Sa. Și în acest Canon vedem 
că tema aceasta, care pune în faţa fiecăruia dintre noi — pentru că Sfântul Andrei 
Criteanul ne cheamă pe fiecare dintre noi să ne punem în faţa conştiinţei 
noastre, să ne analizăm şi să reuşim, să vedem cât întuneric şi câtă împietrire 
este în sufletul nostru - este [în] Canonul Sfântului Andrei Criteanul, această 

trezire a conştiinţei pe drumul pocăinţei şi al mântuirii şi tema condacului care 
se citeşte după cântarea a şasea: “Suflete al meu, suflete al meu, scoală, pentru 
ce dormi, Sfârşitul se apropie şi te vei tulbura”. 


Deci, pocăinţa este o constantă a Canonului Sfântului Andrei Criteanul, dar această 
pocăință vedem că se asociază în Canon cu întreg cosmosul, pentru că această 
pocăință a noastră capătă dimensiuni cosmice. De ce? Pentru că se ştie: păcatul lui 
Adam a însemnat şi cădere a firii. Se ştie că păcatele noastre, ale fulor lui Adam, 
după trup, adică fiii păcatului, atrag toate dezechilibrele din lumea înconjurătoare, 
din cosmos, din natură. Dar trebuie să mergem mai departe şi vedem că lăcomia, 
cinismul, răutatea, indiferența ce au făcut din munţii noştri, din pădurile noastre? 
Dacă mergeţi la Mănăstirile din Moldova, veţi vedea munți întregi care au fost pur 
şi simplu batjocoriţi, adică au fost defrişaţi până la ultimul brăduleţ. Şi nu numai în 
Moldova. Eu am văzut, spre exemplu în Moldova, dar am văzut şi imagini cu alţi 
munţi pe care, chiar dacă cineva i-ar vedea din elicopter, oricum îi va vedea golaşi. 
Un dezechilibru generat de lăcomie, de lipsa de omenie şi de bun simţ şi de respect 
pentru spaţiul în care trăim. lată, aşadar, că şi pământul suferă din pricina păcatului 
nostru. 


De aceea vedem, în Canonul Sfântului Andrei Criteanul [că] se spune la un 
moment dat: “Ja aminte cerule şi voi grăi, pământule, primeşte în urechi glasul 
celui ce se pocăieşte lui Dumnezeu”, 


Drama consumată în sufletului chinuit de păcat, iată, capătă şi o dimensiune 
cosmică. pe care le prezintă Canonul Sfântului Andrei 
Criteanul sunt acestea: 


= mai întâi Sufletul începe să simtă nimicnicia stării provocată de cădere ca 
pe o povară pe care nu o mai poate suferi. 


Stăteam de vorbă şi cu copiii mei şi cu tineri şi am întrebat dacă ar putea să suporte 
0 veşnicie viaţa aceasta în condiţiile acestea. Şi invariabil mi-au spus că nu. Oricât 
am fi noi de optimişti, n-am putea să suportăm o veşnicie această viaţă vremelnică 
în condiţiile în care suntem noi. 


De aceea vedeţi şi Părinţii Bisericii şi Sfânta Scriptură ne arată că moartea până la 
urmă, în prima ei etapă este, pe lângă trecere, şi o formă de eliberare de această 
vremelnicie, care devine din ce în ce mai apăsătoare. Deci sufletul începe să simtă 
nimicnicia unei stări păcătoase şi o simte ca o povară de nesuferit. Viaţa aceasta nu 
o putem suporta ca o veşnicie. 

—> A doua etapă: iubirea dumnezeiască prin glasul propriei conştiinţei cheamă 
sufletul abia trezit din păcat să se ridice şi să depăşească această stare. 

=> A treia etapă: sufletul conştientizează primejdia în care s-a lăsat târât de 
păcat. 

=> A patra: procesul propriu Zis al pocăinţei. 

— Şi a cincea: încununarea luptei celei bune cu darurile, bunătăţile şi 
milostivirea nemărginită a lui Dumnezeu. 


În Canonul Sfântului Andrei Criteanul, ce este minunat, vă spuneam de această 
înfăşurare a Sfintei Scripturi înlăuntrul nostru. Adică, prin harul lui Dumnezeu - 
iată Sfântul Andrei Criteanul este un exemplu - Sfânta Scriptură devine o realitate 
lăuntrică şi este un lucru minunat. 


În această realitate a Sfintei Scripturi sufletul găseşte modele de cuviincioasă 
recunoştinţă față de Dumnezeu. Şi sunt amintite jertfa lui Abel, strămutarea lui 
Avraam, jertfa lui Isaac, misiunea lui Moise, jetfa lui Aaron, evlavia Anei şi a lui 
Samuel, sunt amintite exemple de fapte de vitejie săvârşite din poruncă ori cu 
binecuvântarea lui Dumnezeu. Şi avem aici losua Navi, Manoe, Samson, Efati, 
Ghedeon, ale proorocilor precum Daniil, ale celor trei tineri din Babilon. Exemple 
de suferinţă în Patimi, care anticipează suferința Mântuitorului lisus Hristos, cum 
este suferinţa lui Iosif în Egipt, care este condamnat pe nedrept şi suferinţa lui lov. 
Exemple de dragoste, de ospitalitate, exemple de pocăință, precum este pocăinţa lui 
David — şi noi rostim de mai multe ori Psalmul 50. Dar, sunt şi exemple negative cu 
care ne identificăm în patima noastră: nescultarea şi călcarea legii lui Dumnezeu de 
către Adam şi Eva, Cain, locuitorii cetăților Sodoma şi Gomora, Izabela, Manase şi 
aşa mai departe. 


Aşadar, iată această minune de gând a Sfântului Andrei Criteanul, care se 
concretizează într-un imn. Și Starea cea mai aproape de Dumnezeu este, fără 
îndoială, starea de rugăciune, starea de doxologie, starea în care cuvântul nu 
mai închide cugetul, ci cuvântul deschide cugetul spre  contemplaţia 
dumnezeiască şi viaţa noastră devine bucurie, devine mirare, după ce a trecut 
prin durerea aceasta a pocăinţei şi după ce a conştientizat, străpungându-se de 
lacrimile pocăinţei - că aşa nu se mai poate, că trebuie să se schimbe ceva - de 
aceea şi metanoia, pocăinţa, este numită înnoirea minţii. 


lată, iubiţi credincioşi, ce minunat este că avem această bucurie de a ne ruga 
împreună şi ce minunat este că îl avem contemporan pe Sfântul Andrei Criteanul. 
De ce? Pentru că rostind Canonul de pocăință al Sfântului Andrei Criteanul suntem 
împreună cu el în pocăință şi chiar îl invocăm, pentru că la Canonul Sfântului 

Andrei Criteanul, Biserica a adăugat: “Sfinte al lui Dumnezeu Andrei, roagă-te lui 
Dumnezeu pentru noi”, 


Aceasta, aşadar, să fie bucuria noastă, şi mai ales în Postul acesta, pentru că vedem 
că dincolo de tristețea aceasta care ne cuprinde din cauza păcatului, din cauza 
patimilor, avem şi această bucurie că în sfârşit mintea noastră se mai opreşte din 
alergarea ei bezmetică şi se opreşte nu pentru a se linişti în mândrie, cum se 
liniştesc unii care cred că au atins apogeul puterii, ci se linişteşte în smerenie şi în 
pocăință. 


De aceea să rugăm pe Sfântul Andrei să mijlocească spunând: “Sfinte al lui 
Dumnezeu Andrei, roagă-te lui Dumnezeu pentru noi”, 


Amin. 

Daniela Ciobanu - Agenda creştinului - Răspunsuri duhovniceşti: Sfântul 
Andrei Criteanul s-a înălţat prin căinţă 





Pr. lect. dr. Dumitru Pintea, Biserica Mavrogheni 
„Izvorul Tămăduirii“, Bucureşti 


Părinte, plecând de la Canonul Sfântului Andrei Criteanul, citit în primele patru 
zile de post, putem afirma că Ortodoxia este temei, dar şi condiţie pentru 
pocăință? 


Canonul cel mare al Sfântului Andrei Criteanul este expresia liturgică a perihorezei 
între ortodoxia credinţei şi profunzimile duhovniceşti ale pocăinţei în dimensiunea 
ei eclesială, aşa cum aceasta a fost asumată în viaţa Sfântului Andrei Criteanul. 


Sfântul Andrei Criteanul sau lerusalimiteanul, după locul primirii chipului îngeresc 
de vieţuire, a trăit în a doua jumătate a secolului al VII-lea şi în prima jumătate a 
secolului al VIII-lea. În această perioadă, Ortodoxia răsăriteană a traversat o 
perioadă de maximă criză cauzată de erezia monotelită, căreia 1-au fost victime atât 
patriarhul Serghie al Constantinopolului, cât şi împăratul bizantin Heraclios. A fost 
pentru Biserică un timp al martiriului, al pocăinţei şi al nenumăratelor suferinţe. 
Între cei care au pătimit acum se numără Sfântul Maxim Mărturisitorul şi Sfântul 
Martin, episcopul Romei. 


Odată cu negarea firii umane în persoana Mântuitorului lisus Hristos, monotelismul 
distrugea şi dragostea creştină fără de care atât asceza, cât şi pocăinţa şi chiar 
martiriul sunt golite de sens şi de conţinut, dispărând şi lăsând în locul lor ura 
sălbatică şi disprețul pustiitor pentru om şi lume. La fel ca şi alţi asceţi sinceri din 
acel timp, dar situaţi în logica unei înţelegeri teologice parțiale şi îngustătoare şi 


Ar Dr De De De de De Dr De De De e Dr Dr Dr De de De e de dr fr Ar A 


Xp e PP IP IP IP 3 E II II II 2 E E E E XXX 


Die De de De Dr De De De De De De Dr Dr de De De de De Dr Dr de de de dr dr d 


Xp XP XP IP IP IP E e 30 E 3 2 2 2 2 E 30 E IE IE 2 E 2 XX 


Sfântul Andrei a fost prins în mrejele subtile ale ereziei monotelite care a făcut 
victime, mai cu seamă în rândul monahilor. În numele ascezei şi al ostenelilor 
monahale, Sfântul Andrei a ajuns să nege omul din Dumnezeu-Omul lisus Hristos. 
A rămas prizonier acestei erezii timp de doi ani (711-713), când se crede chiar că a 
contribuit la persecuția Sfântului Maxim Mărturisitorul. După căderea lui Bardan, 
cel care l-a antrenat în această erezie, Sfântul Andrei s-a întors la Ortodoxie. 


Şi Canonul cel mare este tocmai expresia stării de pocăință care a urmat? 


Da. Nu este greu să ne dăm seama de profunzimea pocăinţei sale şi de zdrobirea 
inimii odată cu reintegrarea lui în Biserică. 


"Strigat-am cu toată inima mea din iadul cel mai de jos către înduratul 
Dumnezeu şi m-a auzit şi a scos din stricăciune viaţa mea” (Cântarea a 6-a din 
Canon). Smerenia adâncă l-a ajutat să coboare până în adâncurile cele mai 
profunde ale sufletului său şi să atingă esenţa pocăinţei. 


"N-a fost păcat, nici faptă, nici răutate pe care să n-o fi săvârşit eu, 
Mântuitorule, cu mintea, cu voinţa şi cu gândul şi cu ştiinţa şi cu fapta 
păcătuind, ca altul nimeni, nici odinioară” (Cântarea a 4-a din Canon). 

După reîntoarcerea în Biserică, Sfântul Andrei va înălța pe puntea de diamant a 
dreptei credinţe acest nestemat al spiritualității ortodoxe, Canonul cel Mare de 
pocăință, care a devenit de atunci rugăciunea Bisericii pentru toţi cei care trec prin 
experiența dramatică a căderii în păcat şi dobândesc bucuria iertării în Hristos. 


"Ajutor şi acoperitor S-a făcut mie spre mântuire. Acesta este Dumnezeul meu 
şi-L voi slăvi pe El" (Cântarea întâi din Canon). 


In Biserica Ortodoxă, acest canon de pocăință se citeşte în primele patru zile ale 
săptămânii întâi a Postului Mare, la Pavecerniţa mare şi în săptămâna a cincea din 
Post la Utrenie. 


Dramatismul păcatului căderii în erezie a Sfântului Andrei şi taina ridicării lui prin 
pocăință ne descoperă bunătatea şi iubirea nesfârşită a lui Dumnezeu şi Pronia Lui, 
care în lucrarea ei rămâne tainică pentru noi în această viaţă. 


Marele Canon de pocăință al Sfântului Andrei a hrănit duhovniceşte generaţiile de 
fii ai Bisericii care au căutat ajutor şi cale de întoarcere la Dumnezeu în marea taină 
a pocăinţei. 

Sfârşitul Sfântului Andrei al Cretei a fost încununat cu moartea martirică sub 
împăratul bizantin iconoclast Leon Isaurul. Prin mărturisirea integrală a ortodoxiei 
credinţei în lisus Hristos, Dumnezeu-Omul întrupat şi prin martiriu, Sfântul Andrei 
se aseamănă Sfinților apostoli Petru şi Pavel, iar prin pocăința sa adâncă se 
aseamănă Sfintei Maria Egipteanca. 


Aceste pilde de pocăință şi de mărturisire a deplinătăţii credinţei se citesc în aceeaşi 
cheie duhovnicească de credincioşii ortodocşi în Postul mare. 

IPS Bartolomeu Anania - Canonul Sfântului Andrei Criteanul - cântarea 
smereniei şi a pocăinţei 





Canonul Sfântului Andrei Criteanul este o capodoperă a imnografiei răsăritene, în 
centrul căruia se află smerenia şi pocăinţa ca mod de răscumpărare a omului 
împovărat de conştiinţa păcatului. 


Autorul, Sfântul Andrei Cretanul, s-a născut la Damasc în anul 760 şi a murit la 
Erisso, pe insula Lesbos, în anul 840. De foarte tânăr şi-a agonisit o înaltă ştiinţă de 
carte şi tot de tânăr a îmbrăţişat viaţa călugărească, devenind monah în mânăstirea 
Sfântul Sava, pe lângă Ierusalim, unde şi-a adâncit nu numai viaţa duhovnicească, 
ci şi pe cea teologică, adiată de harul poetic. 


Avea numai douăzeci şi cinci de ani când patriarhul Ierusalimului l-a trimis cu o 
misiune bisericească la Constantinopol. Apoi, hirotonit ca diacon, a primit 
ascultarea de a conduce un orfelinat şi o casă de bătrâni, implicându-se astfel şi în 
opera de asistenţă socială a Bisericii. În jurul anului 700 a fost numit arhiepiscop al 
Cretei, de unde şi numirea de Cretanul (în unele cărți i se mai spune şi 
lerusalimiteanul, ca unul care şi-a început activitatea în Sfânta Cetate). 


Sfântul Andrei Cretanul a fost unul dintre primii şi cei mai mari imnografi ai 
Bisericii de Răsărit. Opera sa capitală este Canonul cel mare, alcătuit spre sfârşitul 


Ar De Dr dr dr Dr Dr dr dr dr De dr dr dr Dr dr dr De de dr dr Ar A A 


Xp PP PP IP IP 3 E II II II 2 E E E XX 


Te De de De Dr De De De De De De dr Dr De De De dr De Dr Dr de de de dr drd 


Xp XP XP XP IP IE E E 30 E 3 2 2 2 2 E 30 30 IE IE 2 E DP E E XX 


vieţii, cam la vremea când Sfântul Sofronie, patriarhul Ierusalimului, compunea 
Viaţa Sfintei Maria Egipteanca. 


Canonul aghiografic e o specie de poezie cu formă fixă (cum ar fi, în poezia laică, 
sonetul sau glossa), iar numele îi vine de la grecescul kanon, care înseamnă 
"normă", "regulă", "principiu director”. De obicei, el este alcătuit din nouă cântări 
(ode), după numărul celor nouă cete îngereşti; fiecare din acestea cuprinde un 
număr de tropare (strofe), precedate de un irmos (care anunţă tema troparelor) şi 
urmate de un imn al Sfintei Treimi şi un altul al Născătoarei de Dumnezeu. De 
regulă, canonul face parte din slujba de dimineaţă (utrenia) şi e dedicat sfântului 


(sau sfinților) din ziua respectivă. 


Opera Sfântului Andrei Cretanul are o situaţie cu totul aparte. El se numeşte 
Canonul cel mare sau marele Canon, pentru trei rațiuni principale: adâncimea 
gândirii, frumuseţea expresiei şi numărul troparelor (în total, 211). EI a fost rânduit 
de Biserică în cartea de slujbe numită Triod (trei-ode) şi anume la utrenia de joi în 
săptămâna a cincea din Postul mare, adică la vremea când creştinii — monahi şi 
mireni — trebuie să-şi sporească efortul de purificare în aşteptarea Patimilor şi 
Învierii Domnului. Cu vremea s-a hotărât ca el, împărţit în patru segmente (şi cu 
unele prescurtări) să fie cântat — sau citit — şi în prima săptămână a Postului mare şi 
anume în zilele de marţi, miercuri, joi şi vineri. 


În decursul timpului — dar tot în vechime — în Canonul Sfântului Andrei au fost 
intercalate şi triodele (tricântările) altor imnografi, Teodor şi Iosif, anume la 
începutul cântărilor a patra, a opta şi a nouă, precum şi imnurile dedicate Sfintei 
Maria Egipteanca (a cărei pomenire se face în Duminica imediat următoare) şi 
Sfântului Andrei. 


Tema centrală a marelui Canon (ca, de altfel, a întregului Triod) este relaţia 
antinomică dintre bunătatea şi dreptatea lui Dumnezeu. Dacă EI, la Înfricoşătoarea 
Judecată, îi va osândi la chinuri veşnice pe cei păcătoşi, înseamnă că e lipsit de 
bunătate; dacă, dimpotrivă, îi va ierta pe toţi, fără nici o discriminare, înseamnă că 
nu e drept. Creştinii care merg pe ultima variantă cad în deznădejde; cei care merg 
pe a doua cad în laxitate morală. 


Canonul Sfântului Andrei Criteanul, în cel mai autentic spirit ortodox, cultivă 
echilibrul: "Când ca un milostiv, vei şedea Judecător...” (ultimul tropar din 
cântarea a opta). Aşadar, Dumnezeu judecă drept tocmai prin faptul că dreptatea 
e precedată de bunătate. Prin păcat, omul îşi prezumă osânda, dar prin credinţă 
speră în iertare. Credinţa omului însă se cere alimentată de conştiinţa păcatului 

şi prin urmare, de pocăință, dar fără ca prin aceasta el să pretindă îndreptăţire: 
"Cu toate că a greşit, Mântuitorule, eu ştiu că Tu eşti iubitor de oameni: loveşti 
cu milă şi Te milostiveşti fierbinte; pe cel ce plânge îl vezi şi ca un părinte alergi 
chemându-l la Tine pe fiul risipitor"' (Cântare întâi, troparul 12). 


Sfântul Andrei şi-a construit Canonul pe exemplele unor personaje - pozitive sau 
negative - din Vechiul şi Noul Testament, acestea două nemaifiind diacrone 
(desfăşurate în timpul istoric), ci sincrone (convergând către omul aspirant la 
mântuire). 

Preasfinţitul Ambrozie - Canonul Sfântului Andrei Criteanul 





Sfântul Andrei Criteanul (660-740), episcop de Gortina (Creta), s-a născut în 
Damasc, în jurul anului 660. La vârsta de 15 ani merge la Ierusalim unde devine 
călugăr la Biserica Sfântului Mormânt. Este cunoscut ca unul dintre cei mai de 
seamă creatori de canoane şi imne de o frumuseţe duhovnicească extraordinară, 
mai ales datorită atât formei, cât mai ales profunzimii gândirii. 


Am găsit de cuviinţă ca acum, în această seară, când se citeşte Canonul cel Mare, 
să zăbovim puţin asupra înţelesurilor pe care aceste irmoase (cântări) le au, spre a 
ale arăta, astfel, frumuseţea şi adânca teologie pe care o cuprind. 


Canonul acesta este numit canon de pocăință pentru că îndeamnă la pocăință în 
această perioadă a Postului mare: "De unde voi începe a plânge faptele vieţii mele 
celei ticăloase? Ce începere voi pune Hristoase, acestei tânguiri de acum?" 


Cântarea aceasta de plângere este specifică şi altor canoane alcătuite de Sfântul 
Andrei şi ne amintesc expresii asemănătoare din plângerile Proorocului Ieremia: 
"O, cine va da ochilor mei izvoare de lacrimi ca să plâng ziua şi noaptea: ochii 
mei sfârşesc de plâns, cele dinlăuntrul meu ard ca văpaia; măruntaiele mele fierb 
şi firea mea se varsă pe pământ”. 


Canonul este alcătuit din mai multe grupe de cântări şi prima dintre ele, irmosul, 
este luată din cântările lui Moise (les. XV). Acolo se aminteşte cântarea înălţată de 
poporul evreu, plin de recunoştinţă lui Dumnezeu când Acesta, în chip minunat, L- 
a "mântuit" de oştile lui Faraon, trecând Marea Roşie ca pe uscat. 

Autorul canonului, Sfântul Andrei Criteanul, pune pe seama sa acțiunea mono- 
logului, a plângerilor din canon, fără ca aceasta să însemne o dramă personală a 
autorului. Făcător de canoane scrise în formă poetică, a fost totuşi în tinereţe 
iconoclast hotărât. Astfel, că va fi avut şi el ce să plângă .... 


Dar "eul păcătos" care străbate calea acestei cântări este, în general, omul căzut în 
păcate şi „aruncat" afară pentru "nebunia cea mai dinainte" a greşelilor. 


De aceea, sfântul îndeamnă: "Vino, ticăloase suflete, împreună cu trupul tău, de 
te mărturiseşte la Ziditorul tuturor şi îndepărtează-te de acum de „nebunia cea 
mai dinainte” şi adu lui Dumnezeu lacrimi de pocăință ". 


Cu acest tropar către „Ziditorul tuturor", poetul începe a semăna primilor oameni, 
aşa cum ni-i înfăţişează cartea Facerii. Îndemnurile "vino, mărturiseşte-te, 
îndepărtează-te, adu" sunt încercări de trezire a pocăinţei, pentru a-ţi curăţi sufletul 
de păcate. "Împreună cu trupul tău" înseamnă că organul păcatului a fost trupul sau 
altfel spus, prin păcat, sufletul s-a făcut "trupesc". "Nebunia cea mai dinainte" arată 
căderea omului în păcat în rândul celor necuvântătoare, de unde numai lacrimile de 
pocăință îl mai pot ridica. 


"Râvnind neascultării lui Adam celui întâi zidit, m-am cunoscut pe mine 
dezbrăcat de Dumnezeu şi de împărăţia cea pururi fiitoare şi de desfătare, pentru 
păcatele mele." 


Autorul se aseamănă lui Adam care, "dezbrăcându-se de Dumnezeu", a rămas 
"gol", lăsându-ne să înţelegem că este vorba de dezbrăcarea de har. Sfântul apostol 
Pavel însuşi aseamănă harul lui Dumnezeu cu o îmbrăcăminte: "Câţi în Hristos v- 
ați botezat, în Hristos v-aţi şi-mbrăcat." 


Pierderea "hainei luminoase" - "dă-mi mie haină luminoasă Cel ce te îmbraci cu 
lumina" - înseamnă despărțirea de "Cel ce se îmbracă cu lumina ca şi cu o haină”, 
de împărăţia Sa şi de "desfătare": 


"Vai, ticăloase suflete! Pentru ce te-ai asemănat Evei dintâi, că ai căzut rău şi te- 
ai rănit amar;că te-ai atins de pom şi ai gustat cu îndrăzneală mâncarea cea 
nechibzuită. " 


"Ticălos" va fi numit sufletul de-a lungul canonului în înţelesul de biet, sărman, 
chinuit şi supus atâtor asemănări cu oamenii şi faptelor lor păcătoase, rătăcind pe 

atâtea căi răzlețe, în timp ce calea pe care fusese chemat de Dumnezeu era atât de 
simplă şi curată: "numai din pomul cunoştinţei binelui şi răului să nu mănânci." 


larăşi misterul acelui "pom oprit"! Limita aceasta pusă omului de Dumnezeu, pe 
care acesta a gândit şi năzuieşte să o depăşească fără de Dumnezeu. Insă oricine a 
încercat să o facă, n-a fost decât un "biet suflet chinuit". 


Aici, însă, sufletul este îndemnat să conştientizeze, să-şi dea seama că n-a făcut 
decât să se asemene Evei, căreia i-a fost plătită nechibzuinţa cu "necazuri, dureri şi 
slăbiciune”. Şi după cum Eva a fost înşelată de pofta cea rea, socotind că rodul 
pomului este bun de mâncat şi plăcut ochiului, tot aşa şi sufletul nostru se înfruptă 
din "mâncarea cea nepermisă", cea fără de lege, care este păcatul. 

"În locul Evei trupeşti, făcutu-mi-s-a mie Eva înţelegătoare gândul cel cu poftă 
trupească, arătându-mi cele plăcute şi gustând pururi din băutura cea amară”. 


Eva Vechiului Testament fusese "trupească", căci s-a supus poftei şi a căzut prin 
mâncare. Păcătosul este numit "Eva înţelegătoare”, căci păcatul a fost făcut cu 
gândul, cu mintea. 


Părinţii Filocaliei numesc această "luptă dinspre gânduri", căreia îi spun trezvie sau 
pofta gândurilor, posibilă chiar şi atunci când omul doarme, sufletul putând „să 
vegheze" asupra gândurilor şi să nu le primească pe cele "de suflet pierzătoare". 


Rolul şi scopul Canonului cel mare, aşa cum spunea părintele Alexander 
Schmemann, este să ne descopere păcatul şi astfel să ne conducă spre pocăinţă,să 
descopere păcatul nu prin definiţii şi înşiruiri, ci printr-o adâncă meditaţie asupra 
măreţei istorii biblice, care este cu adevărat o istorie a păcatului, a pocăinţei şi a 
iertării. 


Această meditaţie ne duce într-o cultură duhovnicească diferită, ne provoacă cu o 
viziune total diferită asupra omului, asupra vieţii sale, asupra ţelurilor şi 
motivaţiilor sale. 

PF Părinte Daniel - Lacrimile pocăinţei - începutul Învierii: Canonul cel mare 
al Sfântului Andrei Criteanul 





Cine este Sfântul Andrei Criteanul ? 


Sfântul Andrei Criteanul s-a născut la Damasc în jurul anului 660, sub stăpânire 
musulmană, într-o familie creştină care i-a dat o educaţie aleasă. Mai târziu, el 
devine monah în "Frăția Sfântului Mormânt" de la Ierusalim, fapt pentru care a fost 
mai târziu supranumit şi "lerusalimiteanul". Curând devine secretar al patriarhului 
de Ierusalim, iar în 685, în calitate de delegat al acestuia, semnează la 
Constantinopol actele Sinodului VI Ecumenic, care a condamnat în 681 erezia 
monotelită (a unei singure voințe în persoana Domnului nostru lisus Hristos). 


Monahul Andrei rămâne în Constantinopol unde i se încredinţează conducerea unei 
importante opere social-filantropice, în special conducerea unui orfelinat şi a unei 
case pentru bătrâni, lucrare socială foarte populară pentru Biserica bizantină din 
acea vreme. În anul 692, a fost ales episcop de Gortyna, în Creta. De aici a primit şi 
numele de "Cretanul" sau "Criteanul", pe care i l-a dat tradiția bisericească. 


Andrei Criteanul a fost un mare episcop misionar. A construit biserici, a înființat 
mănăstiri, a dezvoltat lucrarea filantropică a Bisericii, s-a ocupat de educaţia 
tineretului din eparhia sa, a ajutat pe creştinii care au suferit datorită incursiunilor 
musulmanilor în insulă etc. A fost un bun predicator, iar pentru a încuraja 

participarea poporului la viaţa liturgică a Bisericii, a compus o mulțime de imne 
liturgice. 


EI este considerat cel dintâi autor de canoane liturgice, între care cel mai renumit 
este Canonul cel mare, care a intrat în cartea Triodul şi constituie o piesă liturgică 
deosebit de importantă pentru perioada Postului Sfintelor Paşti. 


Sfântul Andrei Criteanul a trecut la viaţa veşnică în anul 740, pe când se întorcea 
de la Constantinopol spre Creta. De aceea, mormântul său se află nu în Creta, ci în 
localitatea Eresos din insula Mitilina - Lesbos. 





Li 
The chapel with St. Andew's Tomb 


Ce este Canonul cel mare al Sfântului Andrei Criteanul ? 

Canonul cel mare este un canon de pocăință, adică un lung imn liturgic (peste 250 
stihiri), alcătuit din 9 cântări bogate, compuse la rândul lor din stihiri scurte de 
pocăință, ritmate de invocaţia ”Miluieşte-mă, Dumnezeule, miluieşte-mă!", cerere 
care aminteşte de rugăciunea vameşului din prima duminică a perioadei Triodului. 


Canoanele liturgice au apărut la sfârşitul secolului al VII-lea şi începutul secolului 
al VIII-lea, înlocuind în mare măsură imnele liturgice numite "Condac". Totuşi, 
între cântarea a 6-a şi a 7-a a fiecărui Canon se mai păstrează un Condac urmat de 
un cos. Canoanele au fost compuse la început de creştini sirieni elinizaţi din 
Palestina, sunt mai sobre din punct de vedere muzical şi au un conţinut teologic mai 
accentuat. 


Canonul liturgic are nouă cântări mai lungi formate din multe stihiri scurte, iar 
aceste nouă intercalau la început cele nouă cântări biblice folosite în viaţa liturgică 
răsăriteană: 


1. Cântarea lui Moise (Ieşire 15, 1-19) 

2. Noua cântare a lui Moise (Deuteronom 32, 1-43) 

3. Rugăciunea Anei, mama lui Samuel (1 Regi 2, 1-10) 

4. Rugăciunea profetului Avacum (Habacuc) (Avacum 3, 2-19) 

5. Rugăciunea lui Isaia (Isaia 26, 9-20) 

6. Rugăciunea lui Ilona (lona 2, 3-10) 

7. Rugăciunea celor trei tineri 

8. Cântarea celor trei tineri (Sfânta Scriptură, Ediţia Sfântului Sinod, 1998, p. 950- 
951) 

9. Cântarea Născătoarei de Dumnezeu (Luca 1, 46-55) şi Rugăciunea lui Zaharia, 
tatăl Sfântului loan Botezătorul (Luca 1, 68-79) 


Fiecare cântare a Canonului începe cu un Irmos (0 strofă dătătoare de ton), se 
continuă cu stihiri mai scurte şi se încheie cu lauda de preamărire adresată Sfintei 
Treimi (doxastikon) şi o laudă adresată Maicii Domnului (theotokion). 


La Canonul inițial al Sfântului Andrei Criteanul, mai precis la cântările a 3-a, a 4-a, 
a 8-a şi a 9-a, au fost adăugate de timpuriu câteva canoane mai mici, formate din 
trei cântări (trei ode), compuse de "Teodor" şi "losif", adică Sfântul Teodor Studitul 
($ 826) şi Iosif de Sicilia ( 886). În secolele XI-XII un canon de două stihiri pentru 
o cântare a fost adăugat în cinstea Sfintei Cuvioase Maria Egipteancă, din vremea 
în care duminica a S-a din Postul Sfintelor Paşti a fost închinata pomenirii Sfintei 
Maria Egipteanca. Apoi a fost adăugată la sfârşitul fiecărei cântări o stihiră de 

cerere către Sfântul Andrei Criteanul însuşi. După sinaxarul cântării a 6-a se cântă 
sau recită 16 stihiri, toate intercalate între Fericiri. 


Canonul cel Mare. Cum şi când se cântă / citeşte ? 


Canonul cel Mare al Sfântului Andrei Criteanul se cântă pe glasul al 6-lea, muzică 
tristă şi lină. Irmosul se cântă de două ori, la începutul şi la sfârşitul cântări. 
Rugăciunea "Miluieşte-mă, Dumnezeule, miluieşte-mă!" este însoţită de metanie 
MICĂ şi de semnul sfintei cruci. 


Canonul Sfântului Andrei Criteanul se citeşte pe fragmente în prima săptămână a 
Postului Sfintelor Paşti, în zilele de luni, marţi, miercuri şi joi, la Pavecerniţă; iar în 
întregime se citeşte joi din săptămâna a S-a a Postului Sfintelor Paşti, la 
Pavecerniţă. 


Canonul cel mare. Ce conţine ? 


Acest bogat şi frumos canon este deodată meditaţie biblică şi rugăciune de 
pocăință. Canonul Sfântului Andrei Criteanul este un dialog al omului păcătos 
cu propria sa conştiinţă, luminată de citirea Sfintei Scripturi. Sufletul care se 
pocăieşte plânge că nu a urmat pilda luminoasă a drepţilor virtuoşi, ci robia 
patimilor arătate în mulţi păcătoşi, dintre care unii nu S-au pocăit, iar alții s-au 
mântuit tocmai fiindcă S-au pocăit. 


Cu inima plină de smerenia vameşului, cu strigătul de iertare al fiului risipitor şi cu 
gândul la înfricoşătoarea judecată, despre care vorbesc Evangheliile primelor trei 
duminici ale Triodului, autorul Canonului cel mare ne arată deodată durerea şi 
puterea pocăinței, leac şi lumină a învierii sufletului din moartea păcatului. 
Rugăciunea vameşului "Dumnezeule, miluieşte-mă pe mine păcătosul!” devine, 
în Canonul Sfântului Andrei Criteanul, ritmul şi respiraţia pocăinţei în 
stăruitorul stih: "Miluieşte-mă, Dumnezeule, miluieşte-mă!" 


Pocăinţa-rugăciune a fiului risipitor: "Părinte, greşit-am la cer şi înaintea ta, nu mai 
sunt vrednic să mă numesc fiul tău, primeşte-mă ca pe una din slugile tale!" ia 
accentul unui regret nesfârşit pentru păcat, ca pierdere şi moarte a sufletului care 
valorează mai mult decât toată lumea materială: "Ia aminte, Cerule şi voi grăi; 
pământule, primeşte în urechi glasul celui ce se pocăieşte lui Dumnezeu şi-L 
laudă pe Dânsul. ” (Cântarea a 2-a, 2) 

Păcatul este alipirea sufletului de cele pământeşti încât: "foară mintea ţărână mi- 
am făcut” (Cântarea a Il-a, 6). Prin păcat se pierde frumuseţea nevinovăţiei din 

Rai, se pustieşte sufletul, se schimbă demnitatea omului în ruşine, iar apropierea 
de Dumnezeu se preface în înstrăinare de El. 


Păcatul pe care îl descrie Canonul cel mare nu este al unui singur om, ci al firii 
omeneşti căzute, începând cu Adam şi Eva. De aceea, Canonul cel mare îmbină 
pocăinţa cu meditaţia privind căderile în păcat sau biruinţa asupra păcatului, aşa 
cum se văd acestea în Sfânta Scriptură. 


Canonul cel mare se cântă în Biserică în timpul perioadei de pocăință a Postului 
mare al Sfintelor Paşti, tocmai pentru a se arăta că toţi oamenii au nevoie de 
pocăință şi de iertare a păcatelor pentru a ajunge la mântuire. 


Marii păcătoşi care s-au pocăit şi s-au ridicat din păcat şi patimi devin nu numai 
dascăli ai pocăinţei pentru întreaga Biserică, ci şi rugători pentru cei care se luptă 
cu păcatul sau se curăţă de el prin pocăință. Astfel, cuvioasa Maria Egipteanca este 
invocată în Canonul cel mare în stihul: "Cuvioasă Maică Marie, roagă-te lui 
Dumnezeu pentru noi păcătoşii!” lar mai târziu, Biserica a adăugat în Canonul 
Sfântului Andrei Criteanul şi stihul-rugăciune adresat lui însuşi: "Cuvioase Părinte 
Andrei, roagă-te lui Dumnezeu pentru noi păcătoşii!” 


Rugăciunile din Canonul cel mare adresate Maicii Domnului şi Sfinţilor apostoli 
arată, în general, legătura dintre pocăință şi înviere, dintre vremea Postului şi 
sărbătoarea Paştilor. "Apostoli, cei doisprezece de Dumnezeu aleşi, aduceţi acum 
rugăciunea lui Hristos, ca să trecem toţi curgerea postului, săvârşind rugăciuni 
de umilinţă şi săvârşind virtuţi cu osârdie; ca în acest chip să ajungem Să vedem 
Învierea cea slăvită a lui Hristos Dumnezeu, slavă şi laudă aducând”. (Cântarea 
a 3-a, sedealna a 2-a). 


Maica Domnului, care a purtat în pântecele ei şi pe braţele ei pe Hristos-Domnul 
arătându-L lumii, împreună cu Apostolii care au binevestit lumii pe Hristos arată 
aici taina însăşi a Bisericii în care puterea şi darul pocăinţei devin pregătire şi dor 
de înviere, arvună a vieţii veşnice ca legătură de iubire a omului cu Dumnezeu. 


Mărturisirea şi prea mărirea Sfintei Treimi în Canonul cel mare arată că pocăinţa 
creştină este taina refacerii comuniunii oamenilor cu Sfânta Treime. Borezați în 
numele Sfintei Treimi, creştinii reînnoiesc taina botezului prin lacrimile 
pocăinţei, mor pentru păcat şi înviază sufleteşte pentru Hristos. 


Mărturisirea dreptei credinţe prin doxologie se leagă strâns de redescoperirea 
dreptei vieţuiri prin pocăință. Milostivirea Sfintei, celei de o fiinţă, de viaţă 

făcătoarei şi nedespărţitei Treimi este temelia şi puterea care face ca "uşile 
pocăinţei” să devină cale către "porţile Impărăţiei Cerurilor”. 


Daniel, Patriarhul Bisericii Ortodoxe Române 

Invitaţie la pocăință — Canonul Sfântul Andrei Criteanul 


NUL CEZ 


AO | 
ENSUI ANDREI € 
AS 
<S 





J 
ude 
, 


S 






Q S 
4 a 
4 SAPTE WASS 


SFANTULUI ERE 


“Venit-a postul, maica curăţiei, cea care învinovăţeşte păcatul şi este vestitoarea 
pocăinţei, purtarea îngerilor şi mântuirea oamenilor; să strizăm credincioşii: 
Dumnezeule, milueşte-ne pe noi!”. 


“Dă-mi Hristoase, ploi de lacrimi, în ziua cea plăcută a postului, ca să plâng şi 


Ape le 


cer Judecător, Doamne, să judeci pe oameni, ca un judecător şi singur drept. * 


“Cu înfrânare să ne Sârguim toţi a smeri trupul, trecând dumnezeiasca măsură a 
postului celui fără de prihană. Şi cu rugăciuni şi cu lacrimi Să căutăm pe 
Domnul, Cel ce ne mântuieşte pe noi şi uitare răutăţii desăvârşit să facem, 
strigând: greşit-am Ţie, mântuieşte-ne ca odinioară pe niniviteni, Hristoase 
Împărate şi ne fă părtaşi împărăției cereşti, mult-Îndurate. ” 


(Triod — cântări din prima săptămână a Sfântului şi marelui Post) 

Acest bogat şi frumos canon este în acelaşi timp meditaţie biblică şi rugăciune de 
pocăință. 


Canonul Sfântului Andrei Criteanul este un dialog al omului păcătos cu propria 
sa conştiinţă, luminată de citirea Sfintei Scripturi. 


Sufletul care se pocăieşte plânge că nu a urmat pilda luminoasă a drepţilor 
virtuoşi, ci robia patimilor arătate în mulţi păcătoşi, dintre care unii nu S-au 
pPocăit, iar alții s-au mântuit tocmai fiindcă s-au pocăit. 


(Foame şi sete după Dumnezeu - Daniel, patriarhul Bisericii Ortodoxe Române). 

Suntem adevăraţi doar atunci când plângem / “La mulţimea faptelor mele 
celor rele, cugetând eu ticălosul...” - Cuvânt profund şi puternic de tâlcuire la 
Canonul Sfântului Andrei Criteanul 


Odoxologia.ro 





Părintele Savatie Bastovoi: Suntem adevărați doar atunci când plângem 
(fragment din romanul ”Fuga spre câmpul cu ciori - amintiri dintr-o copilărie 
ateistă”) 


Apostolul Pavel a spus că nimeni nu ştie ce este în sufletul omului, decât numai 
Dumnezeu și omul însuşi. Dar uneori se întâmplă că nici noi înșine nu mai ştim ce 
e în sufletul nostru. Oamenii au atâtea feţe încât nu îţi poţi da seama care e cea 
adevărată. Poate că cea care persistă cel mai mult? Ne supărăm, ne bucurăm, 
suntem zgârciți, iar alteori darnici, uneori prea aspri, alteori ușuratici. Puţini sunt 
oamenii constanți, fie în rău, fie în bine. Şi eu am atâtea feţe şi în toate mă regăsesc 
atât de mult încât nici nu mai ştiu care mă reprezintă cel mai bine, cu alte cuvinte, 
cu care dintre toate aceste fețe voi merge la judecată? lar acest cameleonism 
nesuferit şi pentru mine şi pentru cei din jur l-am moştenit de la tatăl meu. Acest 
amestec de rău şi bine este fără îndoială o boală care, atunci când nu-L ai pe 
Dumnezeu, poate motiva cele mai nesăbuite fapte. Cred că cele mai cumplite fapte 
în istorie n-au fost săvârșite de oamenii răi cu desăvirşire, ci de aceia care aveau în 
sine amestecat răul cu binele. Căci nu-i aşa, cine ar urma un om rău cu desăvârşire? 
Răul nu e atât de rău dacă nu are în el amestecat şi puţin bine. 

Odată, când am fost la Essex, am avut o discuţie cu arhimandritul Zaharia, una din 
acele discuţii care te urmăresc toată viaţa. Am ajuns să discutăm despre lacrimi 
pentru că e o boală a începătorilor să discute despre lucrurile înalte, iar lacrimile 
sunt un rod al înălțimilor. Atunci părintele Zaharia mi-a zis un lucru pe care nu pot 
să-l uit. Anume că noi, oamenii, suntem adevărați doar atunci când plângem. Nu 
mai știu dacă această vorbă îi aparținea sau dacă a auzit-o de la duhovnicul său, 
părintele Sofronie, cert este că acest înţeles al omului nu-l mai auzisem, deşi era 
atât de evident. 


Ştiu că se poate face o întreagă filozofie despre lacrimile false, dar nu despre asta 
este vorba. Plânsul este la fel de firesc ca şi râsul. Cred că ar trebui să plângem cel 
puțin la fel de des precum râdem. La un moment dat oamenii au început să 
considere plânsul ceva ruşinos, o expresie a slăbiciunii. Dar e la fel de adevărat că 
şi râsul poate trăda o slăbiciune. 


Mă gândesc că prorocul David, care era un ostaş neînfricat, plângea de multe ori, 
mărturisind că până şi aşternutul şi-l uda cu lacrimi. Desigur era o altă lume. Astăzi 
barbaţii nu mai poartă războaie, nu mai străbat păduri în căutarea vânatului, nu mai 
sunt amenințați de animalele sălbatice, de stihii, în schimb nu plâng. Această 
incapacitate de a plânge pare să fie singura calitate a bărbaţilor de azi. 


Tata plângea uşor şi acesta era un mare paradox. Era un bărbat zdravăn, ursuz și 
care vorbea tare. Dacă te chema să-ţi spună ceva, aveai impresia că vrea să te bată. 
Chiar şi când te ruga să-i dai o farfurie din celălalt capăt al mesei părea că te ceartă. 
Și cu toate acestea plângea la filmele proletare. Plângea când vedea bătrâni săraci, 
copii flămânzi şi îndeobşte când vedea vreo nedreptate. Mămica râdea de el. Acesta 
era singurul moment când mămica îl putea lua peste picior şi el nu se supăra. 


Aici părintele Zaharia avea dreptate să spună că omul e el însuşi doar atunci când 
plânge. Nu pot să uit faţa dură a tatei cum se schimba atunci când plângea la filme, 
ştergîndu-și ochii cu mâinile lui late, cu degetele acelea groase pe care nu a purtat 
niciodată inel. Atunci tata era el însuşi şi era atât de curat şi atât de bun. Restul era 
viaţa cu mizeriile ei, cu sărăcia şi mândria ei, cu tot ce e străin şi însingurează pe 
om, ducându-l atât de departe de ceea ce ar trebui să fie el cu adevărat. 


Sunt oameni care au plânsul în interior. Aceștia sunt cei mai frumoşi oameni de pe 
pământ. Acest plâns lăuntric nu are în el nimic din tristeţea şi apăsarea oamenilor 
neîmpliniți sau loviți de vreo suferință. Acest plâns lăuntric este ca o lumină de 
dimineaţă care străbate prin ceaţă. Aceştia sunt oamenii pe care îi iubeşți fără să şţii 
de ce şi revii la ei pentru că amintirea lor nu te părăseşte. Nu este o mai mare 

bucurie în viaţă decât aceea de a întâlni un astfel de om. Deşi ei pot trece 
neobservaţi. Pentru a-i recunoaște trebuie ca și tu să fi plâns măcar odată în viaţă, 
să plângi de-adevăratelea. 


Sunt atâtea lacrimi în lume care se varsă necontenit. Lacrimile suferinței curg sub 
luminile reclamelor, în oraşele mari, în băi, în aşternuturi, în mașini. Răsună atâtea 
răcnete de durere, atâtea suspine, dincolo de buletinele de ştiri, dincolo de talk 
show-urile televizate, dincolo de vacarmul cluburilor de noapte. Întreaga noastră 
civilizație cu noile ei tehnologii care se întrec una pe alta este îndreptată să ascundă 
acest plâns, să ne facă să credem că plânsul nu există. Dar lacrimile se varsă 
necontenit şi o grămadă de oameni îşi trăiesc adevărata condiție, aflându-se în cele 
mai sincere, cele mai sfâşietoare momente ale vieţii lor, în timp ce noi ne cufundăm 
în nesimţire. Şi doar atunci când suferinţa dă buzna în viaţa noastră, doar atunci 
perdeaua indiferenţei cade de pe faţa lumii. Lumea apare aşa cum e ea, cu răul şi cu 
binele ei. lar deasupra ei, abia atunci, se vede Dumnezeu. Lumina iubirii lui 
Dumnezeu nu poate fi văzută decât prin lacrimi, altfel ea ne-ar orbi. 


3 5 2 


Cuvânt de tâlcuire a Canonului celui mare al Sfântului Andrei Criteanul 
(martie 2011): 


” (...) Fiecare cuvânt pe care îl rostim să devină pentru noi prilej de înălțare, de 
apropiere de Dumnezeu. Şi ne dăm seama că este foarte greu, pentru că mintea 
noastră este împrăştiată, pentru că nu avem starea de rugăciune, şi că mintea 
noastră, neavând starea de rugăciune, este atât de mobilă, să spunem aşa, este chiar 
foarte mobilă, încât, în aceeaşi clipă este împărțită în nu ştiu câte direcţii, şi este 
împărțită între atâtea gânduri şi între atâtea griji, încât departe de noi este pacea şi 
liniştea pe care ar trebui să o avem atunci când rostim asemenea cuvinte sfinte - fie 
că este vorba de cuvintele Sfintei Scripturi, aşa cum avem în Pavecerniţă; fie că 
sunt cuvintele Sfinţilor Părinţi, cum de asemenea avem în rugăciunile din 
Pavecerniţă ale Sfinților Părinţi; fie că sunt cuvintele acestea ale Sfântului Andrei 
Criteanul, pe care le rostim în Canonul cel mare. De ce? Pentru că fie suntem atenţi 
la ceilalți, fie că luăm seama mai mult la ceilalţi decât luăm seama la noi înşine. 
Toate aceste cuvinte uneori, trec pe lângă noi fără să le putem converti în eve- 
niment de viaţă. 


Acest Canon al Sfântului Andrei Criteanul, pe care îl evocăm de fiecare dată, şi 
oricât ne-am referi la viaţa lui, dacă ne ajută Dumnezeu să o înţelegem, o viaţă 
care, iată, se găseşte reflectată în Scriptura Vechiului Testament şi a Noului 

Testament, o viaţă care, prin acest imn, canon, arată că omul duhovnicesc reuşeşte 
să facă din cuvintele Scripturii viaţa sa lăuntrică, realitatea sa lăuntrică, realitatea 
dumnezeiască. Este ca în Apocalipsă atunci când aghiografului sau prorocului i se 
dă să mănânce acea carte, sau mai precis acel cuvânt al lui Dumnezeu care mai 
întâi este amar, dar după acea devine dulce, şi devine pentru el foc ce încălzeşte şi 
lumină care luminează înlăuntrul omului. 


(..) 


Ce este canonul Sfântului Andrei Criteanul - care are legătură cu viaţa Sfântului 
Andrei Criteanul? Pentru unii dintre cei care au stat şi analizat viaţa şi opera 
Sfântului Andrei Criteanul, acest canon este ca un fel de cântec de lebădă. Adică, 
autorul sub povara anilor, şi conştient de iminenţa sfârşitului său, îşi priveşte 
trecutul, cum obişnuim mulţi dintre noi, şi mai ales la bătrâneţe, sau nu numai la 
bătrâneţe, chiar şi atunci când “suntem puşi cu ochii pe jarul morţii noastre” - cum 
spunea un părinte. Deci autorul îşi priveşte trecutul şi pământean fiind, se 
îngrozeşte de acest trecut, aşa cum spunem noi într-una dintre cântări: “La 
mulțimea faptelor mele celor rele, cugetând eu ticălosul...”. 


Și atunci, aşa cum vedem din acest canon, îl năpădeşte plânsul şi, din adâncul 
inimii însângerate de durere, izbucneşte acest cântec de lebădă, care este Canonul 
Sfântului Andrei Criteanul, şi pe care noi îl rostim în Săptămâna [întâia din Post], şi 
îl mai rostim după aceea integral (...) în săptămâna a cincea. 


Moartea şi judecata care îl aşteaptă de cealaltă parte a vieţii sale îl somează într-un 
fel să-şi întoarcă pentru încă o clipă privirile spre trecut, pentru a-şi examina şi mai 
atent nevrednicia sa. Şi în această nelinişte, agonie a sufletului său, el deschide 
Sfânta Scriptură şi se cufundă în lectura ei, începe să citească Scriptura. Având 
această stare de pocăință, care este un dar a lui Dumnezeu, el nu se poate regăsi 
decât în cei vinovaţi din Sfânta Scriptură. Nu se poate asemăna fără numai păca- 
telor acuzate pentru urâciunea lor. 


— Se regăseşte în neascultarea lui Adam, se regăseşte în uciderea lui Cain - şi 
se regăseşte în uciderea lui Cain, nu pentru că ucisese asemenea lui Cain, 
dar pentru că, aşa cum unii dintre noi, poate, împătimiţi şi egoişti fiind, 
ucidem în fiecare clipă chipul celuilalt în sufletul nostru, nu numai prin ură, 
răutate, dar şi prin indiferenţă şi prin dispreț. 

— Se regăseşte de asemenea în urâciunea Sodomei, şi în acelaşi timp se 
regăseşte neinţelept, asemenea contemporanilor lui Noe, aşa cum am văzut 
în cântări, care îl vedeau pe Noe făcând corabie şi râdeau de el şi chiar îl 

batjo-coreau. Aşa cum, mulţi dintre noi vedem că până la urmă corabia 
vieții noastre trebuie să ajungă la un liman şi limanul acesta este trecerea 
din viața de aici la viaţa de dincolo şi suntem neiînţelepți şi râdem şi, mai 
mult, devenim chiar ignoranţi, şi cum spune Sfânta Scriptură, nebuni. 


De ce? Pentru că vedem, spune Sfântul loan Scărarul, şi alți Părinți Filocalici, că 
există o linişte şi o pace pe care o dobândim de la Duhul Sfânt prin multă nevoinţă 
şi prin smerenie - deci, această pace şi linişte nu o dobândim fără smerenie şi fără 
pocăință. Dar, există şi o linişte pe care diavolul viclean ne-o “dăruieşte”. 


Este acea linişte pe care o dobândeşte, să zicem, bogatul din Evanghelie, celui 
căruia i-a rodit țarina: “Suflete, ai multe bunătăţi strânse pentru mulţi ani, mănâncă, 
bea, veseleşte-te”, această linişte, pe care majoritatea dintre noi o căutăm. Cei care 
au mai multă putere o caută, cum am spune în popor, “cu vârf şi îndesat”, vor să se 
culcuşeaşcă veşnic în vremelnicie şi caută, şi înşeală, şi mint, şi cu cât au putere 
mai multă cu atâta mint mai mult, şi vor să se înveşnicească [aici], şi vor şi să-și 
asigure şi neamul, dacă se poate toți descendenţii - de la fii, nepoți, şi strănepoţi - să 
fie asiguraţi vremelnic. 


Este o linişte a unora, care cred că având, şi mai ales înşelaţi fiind de puterea efe- 
meră, ajung la mândrie, este o linişte a mândriei, o linişte a slavei deşarte, care 
cuprinde pe unii şi care cred: “gata sunt asigurat, şi sunt sigur de mâine, am toată 
puterea, sunt asigurat veşnic”. Deci neînţelepciune. 


De asemenea, Sfântul Andrei Criteanul, şi trimite bineînţeles la fiecare dintre noi, 
se regăseşte în nemulțumirea evreilor, care...“...căldărilor cu carne ai râvnit 
suflete, precum evreii”. Adică evreii au fost eliberaţi din robia egipteană, şi au fost 
purtați timp de 40 de ani în pustie, şi au crezut că alegerea lor este un prilej de 
mândrie. Mai mult, au crezut că alegerea lor de către Dumnezeu este un privilegiu: 
“noi suntem privilegiați”, or Dumnezeu ne-a arătat şi ne arată fiecăruia dintre noi: 
alegerea noastră de către Dumnezeu nu este un privilegiu, ci este o chemare pe care 
ne-o asumăm în mod conştient şi liber, şi nu suntem absolviţi de această nevoinţă a 
noastră. 

Şi evreii, vedem că în pustie, ce au păţit? Râvneau “căldărilor cu carne” din Egipt. 
“Mai bine era în ţara Egiptului, eram robi, dar ne înfruptam cu carne”. Căldările cu 
carne din ţara Egiptului i-au obsedat - şi dovada că n-au înţeles. I-a hrănit 
Dumnezeu cu mană în pustie, dar mana a fost pentru ei, din păcate, insuficientă. De 
ce? Pentru că duhul lor nu era pregătit să primească această mană dumnezeiască. 
Și, aşa cum ne arată Scriptura Vechiului Testament, toţi cei care au ieşit din ţara 

Egiptului, au murit în pustie; toţi, inclusiv Moise de pe muntele Nebo [pe care îl], 
vedem că a privit ţara Canaanului de departe. 


Și închinarea lor este întotdeauna o închinare la idoli, deci, la un moment dat ei au 
uita că Dumnezeu i-a scos din ţara Egiptului ca să ajungă în ţara Canaanului. Şi 
atunci când Moise a primit Decalogul, 'Tablele Legii pe muntele Sinai, ce au făcut? 
Au făcut viţelul de aur, şi au uitat de fapt pentru ce se aflau ei în pustie, aşa cum şi 
noi facem viţelul de aur, şi ne închinăm viţelului de aur, şi suntem obsedaţi de 
viţelul de aur, care este banul. Şi uităm de fapt că viaţa aceasta este asemenea vieţii 
evreilor, trecerii prin pustie spre ţara Cananului, că suntem călători, că suntem 
pelerini. Şi suntem obsedaţi şi vedem că tulburarea noastră este asemenea evreilor, 
care fac din viţelul de aur un dumnezeu. Şi se ştie ce pedeapsă a poruncit Dumne- 
zeu celor care s-au închinat viţelului de aur. 


Sfântul Andrei Criteanul citind Scriptura se identifică la un moment dat cu păcatele 
desfrânatei. Şi iată că, aşa cum aceasta din urmă a reuşit în cele din urmă să-şi spele 
vinovăția cu lacrimile ei, tot astfel lacrimile plăsmuiesc şi în inima muribundului 
nostru, cum se recunoaşte de altfel şi Sfântul Andrei Criteanul, o umbră de 
speranță, care capătă expresie prin pocăință, prin această zdrobire a inimii şi 
încredințare în voia şi mila lui Dumnezeu. 


Canonul poartă numele de “cel mare” nu numai pentru această importantă duhov- 
nicească pe care o are, dar şi pentru mărimea sa. Şi în acest Canon vedem că tema 
aceasta, care pune în faţa fiecăruia dintre noi - pentru că Sfântul Andrei Criteanul 
ne cheamă pe fiecare dintre noi să ne punem în faţa conştiinţei noastre, să ne 
analizăm, şi să reuşim, să vedem cât întuneric şi câtă împietrire este în sufletul 
nostru - este [în] Canonul Sfântului Andrei Criteanul, această trezire a conştiinţei 
pe drumul pocăinţei şi al mântuirii; şi tema condacului care se citeşte după cântarea 
a şasea: “Suflete al meu, suflete al meu, scoală, pentru ce dormi, sfârşitul se apropie 
ŞI te vei tulbura”. 


Deci, pocăinţa este o constantă a Canonului Sfântului Andrei Criteanul, dar această 
pocăință vedem că se asociază în Canon cu întreg cosmosul, pentru că această 
pocăință a noastră capătă dimensiuni cosmice. De ce? Pentru că se ştie: păcatul lui 
Adam a însemnat şi cădere a firii. Se ştie că păcatele noastre, ale fulor lui Adam, 
după trup, adică fiii păcatului, atrag toate dezechilibrele din lumea înconjurătoare, 
din cosmos, din natură. Dar trebuie să mergem mai departe, şi vedem că lăcomia, 
cinismul, răutatea, indiferența ce au făcut din munţii noştri, din pădurile noastre? 

Dacă mergeţi la Mănăstirile din Moldova, veţi vedea munți întregi care au fost pur 
şi simplu batjocoriţi, adică au fost defrişaţi până la ultimul brăduleţ. Şi nu numai în 
Moldova. Eu am văzut, spre exemplu în Moldova, dar am văzut şi imagini cu alţi 
munţi pe care, chiar dacă cineva i-ar vedea din elicopter, oricum îi va vedea golaşi. 
Un dezechilibru generat de lăcomie, de lipsa de omenie şi de bun simţ, şi de respect 
pentru spaţiul în care trăim. 


lată, aşadar, că şi pământul suferă din pricina păcatului nostru. De aceea vedem, în 
Canonul Sfântului Andrei Criteanul [că] se spune la un moment dat: “la aminte 
cerule şi voi grăi, pământule, primeşte în urechi glasul celui ce se pocăieşte lui 
Dumnezeu”. 


Drama consumată în sufletului chinuit de păcat, iată, capătă şi o dimensiune cos- 
Mică. 


Stadiile de pocăință pe care le prezintă Canonul Sfântului Andriei Criteanul sunt 
acestea: mai întâi sufletul începe să simtă nimicnicia stării provocată de cădere ca 
pe o povară pe care nu o mai poate suferi. Stăteam de vorbă şi cu copiii mei şi cu 
tineri, şi am întrebat dacă ar putea să suporte o veşnicie viaţa aceasta în condiţiile 
acestea. ŞI invariabil mi-au spus că nu. Oricât am fi noi de optimişti, n-am putea să 
suportăm o veşnicie această viață vremelnică în condiţiile în care suntem noi. De 
aceea vedeţi, şi Părinţii Bisericii şi Sfânta Scriptură ne arată că moartea până la 
urmă, în prima ei etapă este, pe lângă trecere, şi o formă de eliberare de această 
vremelnicie, care, devin din ce în ce mai apăsătoare. Deci sufletul începe să simtă 
nimicnicia unei stări păcătoase, şi o simte ca o povară de nesuferit. Viaţa aceasta nu 
o putem suporta ca o veşnicie. 


A doua etapă: iubirea dumnezeiască prin glasul propriei conştiinţei cheamă sufletul 
abia trezit din păcat să se ridice şi să depăşească această stare. 


A treia etapă: sufletul conştientizează primejdia în care s-a lăsat târât de păcat. 
A patra: procesul propriu zis al pocăinţei. 


Și a cincea: încununarea luptei celei bune cu darurile, bunătățile şi milostivirea ne- 
mărginită a lui Dumnezeu. 


În Canonul Sfântului Andrei Criteanul, ce este minunat, vă spuneam de această 
înfăşurare a Sfintei Scripturi înlăuntrul nostru. Adică, prin harul lui Dumnezeu - 
iată Sfântul Andrei Criteanul este un exemplu - Sfânta Scriptură devine o realitate 

lăuntrică, şi este un lucru minunat. În această realitate a Sfintei Scripturi sufletul 
găseşte modele de cuviincioasă recunoştinţă față de Dumnezeu. Şi sunt amintite 
jertfa lui Abel, strămutarea lui Avraam, jertfa lui Isaac, misiunea lui Moise, jertfa 
lui Aaron, evlavia Anei şi a lui Samuel, sunt amintite exemple de fapte de vitejie 
săvârşite din porunca ori cu binecuvântarea lui Dumnezeu. Şi avem aici losua Navi, 
Manoe, Samson, Efati, Ghedeon, ale proorocilor precum Daniil, ale celor trei tineri 
din Babilon. 


Exemple de suferință în Patimi, care anticipează suferinţa Mântuitorului lisus 
Hristos, cum este suferinţa lui Iosif în Egipt, care este condamnat pe nedrept, şi 
suferinţa lui lov. 


Exemple de dragoste, de ospitalitate, exemple de pocăință, precum este pocăinţa lui 
David - şi noi rostim de mai multe ori Psalmul 50. 


Dar, sunt şi exemple negative cu care ne identificăm în patima noastră: nescultarea 
şi călcarea legii lui Dumnezeu de către Adam şi Eva, Cain, locuitorii cetăților So- 
doma şi Gomora, Izabela, Manase, şi aşa mai departe. 


Aşadar, iată această minune de gând a Sfântului Andrei Criteanul, care se con- 
cretizează într-un imn. Şi starea cea mai aproape de Dumnezeu este, fără îndoială, 
starea de rugăciune, starea de doxologie, starea în care cuvântul nu mai închide 
cugetul, ci cuvântul deschide cugetul spre contemplația dumnezeiască şi viaţa 
noastră devine bucurie, devine mirare, după ce a trecut prin durerea aceasta a 
pocăinţei, şi după ce a conştientizat, străpungându-se de lacrimile pocăinţei - că aşa 
nu se mai poate, că trebuie să se schimbe ceva - de aceea şi metanoia, pocăinţa, este 
numită înnoirea minţii. 


lată, iubiţi credincioşi, ce minunat este că avem această bucurie de a ne ruga 
împreună şi, ce minunat este că îl avem contemporan pe Sfântul Andrei Criteanul. 
De ce? Pentru că rostind Canonul de pocăință al Sfântului Andrei Criteanul suntem 
împreună cu el în pocăință, şi chiar îl invocăm, pentru că la Canonul Sfântului 
Andrei Criteanul, Biserica a adăugat: “Sfinte al lui Dumnezeu Andrei, roagă-te lui 
Dumnezeu pentru no'”. 


Aceasta, aşadar, să fie bucuria noastă, şi mai ales în Postul acesta, pentru că vedem 
că dincolo de tristețea aceasta care ne cuprinde din cauza păcatului, din cauza 
patimilor, avem şi această bucurie că, în sfârşit, mintea noastră se mai opreşte din 
alergarea ei bezmetică, şi se opreşte nu pentru a se linişti în mândrie, cum se 

liniştesc unii care cred că au atins apogeul puterii, ci se linişteşte în smerenie şi în 
pocăință. 


De aceea să rugăm pe Sfântul Andrei să înijloceas0ii spunând: “Sfinte al lui 
Dumnezeu Andrei, roagă-te lui Dumnezeu pentru noi”. Amin. 

10 întrebări şi răspunsuri despre Canonul cel mare al Sfântului Andrei 
Criteanul 


P 





În prima săptămână din Postul Paştilor se săvârşeşte, în cadrul Pavecerniţei mari, 
Canonul cel mare al Sfântului Andrei Criteanul. Acesta este alcătuit din patru părți 
care se citesc, câte una, de luni până joi. Integral, Canonul cel mare se va citi în 
miercurea din săptămâna a cincea din Postul mare. 


Despre aspectele istorico-liturgice, dar şi despre profunzimea ideilor cuprinse în 
această capodoperă a imno-grafiei răsăritene am discutat cu Alexandru Prelipcean, 
asistent universitar în cadrul Facultăţii de Teologie Ortodoxă „Dumitru Stăniloae” 
din laşi şi doctor în teologie al Universităţii din Bucureşti. 


1. Cine a fost Andrei Criteanul şi când a viețuit? 

Cunoscut şi sub titulatura de „lerusalimiteanul” sau de „părinte al canoanelor”, 
Sfântul Andrei s-a născut în Damasc, în jurul anului 660 dHr. Interesant este faptul 
că sursele biografice bizantine vorbesc despre o stare de muţenie a sfântului până la 
vârsta de şapte ani, când are loc „dezlegarea limbii” sale. În jurul vârstei de 14-15 
ani va fi afierosit de către părinţii săi la mănăstirea Sfintei Învieri din Ierusalim, 
urmând ca după un deceniu de vieţuire şi de formare monastică să ajungă la 
Constantinopol, în anul 685. 


Tânărul Andrei va rămâne aici şi se va ocupa de un azil pentru bătrâni şi de un 
orferinat, fiind cunoscut, desigur, şi pentru talentul său oratoric. 


Va fi hirotonit diacon, preot şi, în jurul anului 712, episcop al cetăţii Gortina, din 
insula Creta. În această cetate păstorită de el va intensifica viața duhovnicească şi 
pastorală, iar în anul 740, în data de 4 iulie, în drumul său de întoarcere spre Creta, 
va trece la Domnul - în localitatea Erissos din insula Mitilene. 


2. Unde a scris acest Canon? Există informaţii precise cu privire la locul și 
timpul redactării lui? 

Din păcate, informaţii precise cu privire la locul şi timpul redactării marelui Canon 
nu există. Dacă ar fi să preluăm textul Sinaxarului, atunci textul Canonului ar fi fost 
compus la Ierusalim şi, de aici, a ajuns în Constantinopol, odată cu mutarea auto- 
rului. Însă, formule interne, precum „măcar la bătrâneţe mântuieşte-mă”, „stinsu-s- 
au zilele mele” sau „Ţie strig din inima mea mai înainte de sfârşit”, ar indica cu 
siguranță perioada cretană din viaţa Sfântului Andrei. Poate că cel mai corect am 
putea vorbi acum despre o „teorie deschisă”, şi anume despre creionarea unui plan 
şi compunerea unor tropare în timpul vieţuirii în cetățile Ierusalim şi Constantinpol, 
ŞI „şlefuirea” sa definitivă în cadrul şederii în insula Creta. 


3. Cum este structurat? 


Canonul cel mare este alcătuit din nouă cântări (sau ode), ce urmează un plan apro- 
ximativ identic: un irmos (repetat de două ori), grup de tropare care scot în evidenţă 
pocăinţa, grup de tropare care evocă personaje şi evenimente din cele două Testa- 
mente, un nou grup de tropare care îndeamnă spre pocăință, străpungerea inimii şi 
judecata obştească, două tropare închinate atât Sfintei Maria Egipteanca, cât şi 
Sfântului Andrei, şi în final două tropare, având conţinut triadologic şi mariologic. 


Desigur, după cântarea a şasea întâlnim două fragmente cu autori diferiți: primul 
este un condac al Sfântului Roman Melodul (de fapt, prooimionul condacului La 
coborârea în iad, „Suflete al meu...”), iar celălalt este sinaxarul compus de Nichifor 
Calist Xanthopol. 


4. De ce este numit „cel mare” și „de pocăință”? 


Răspunsul cel mai pertinent ni-l oferă însuşi sinaxarul Canonului: este „cel mare” 
(în originalul grecesc: megas) pentru că este cel mai întins dintre toate canoanele 
existente în cult (250 de tropare) şi (poate) din cauza ideilor şi gândurilor teologice, 
iar forma „Canon de pocăință” (kanon katanyptikos) se datorează faptului că 
autorul ne pune înainte o mare pildă de umilinţă. De remarcat aici faptul că abia în 
secolul al X-lea, în diferite manuscrise liturgice, apare această titulatură secundară. 


5. De ce a rânduit Biserica citirea lui în această perioadă? 


În mod cert, pentru că textul şi ideile teologice reflectă cel mai bine întregul 
conţinut al Postului mare. Cu alte cuvinte, textul penitenţial al Sfântului Andrei se 

„armonizează” în ansamblu cu toată imnografia perioadei triodale. 

6. Dacă nu putem ajunge la Biserică, este bine să citim Canonul acasă? Avem o 
rânduială specială în acest sens? 


Nu există nici o rânduială specială cu privire la modul citirii Canonului de către 
credinciosul care nu poate participa la cultul divin public. Textul în sine rămâne 
acelaşi, iar faptul că acest Canon este disponibil astăzi în broşuri separate dovedeşte 
că el poate fi citit de fiecare credincios (şi) acasă. Nu există, de asemenea, nici o 
interdicţie canonică cu privire la citirea acestui Canon în spaţiul familial, de vreme 
ce el este, în fond, o rugăciune de pocăință spre redobândirea Paradisului pierdut. 


7. Este doar o slujbă în sine, săvârşită în perioada Postului mare, sau are un 
caracter de rugăciune care poate fi rostită permanent? 


Tocmai ce am spus că întregul cuprins al Canonului este o rugăciune de pocăință, o 
rugăciune care meditează asupra modului de vieţuire, punând în balanţă vieţuirea 
de acum şi modul corect de vieţuire al creştinului prin urmarea lui Hristos. De ce 
nu chiar?! Prin textul Canonului ne punem în fața Sfintei Scripturi, o citim cu 
atenţie, o analizăm, jalonăm printre paradigmele cuprinse în ea şi simţim în mod 
real că timpul vieţuirii noastre este scurt, că sfârşitul nostru s-a apropiat şi că ne 
vom putea bucura în veşnicie după ce ne-am eliberat de jugul cel greu al păcatului 
şi L-am urmat pe Hristos, prin ţinerea poruncilor Sale. 


8. Cum trebuie să înțelegem textul Canonului și, mai mult decât atât, îndem- 
nurile cuprinse în el? 


Credem că cel mai elocvent răspuns ar fi punând în practică chemarea la pocăință şi 
urmarea lui Hristos. Nu este suficientă doar o cunoaştere a lucrurilor sau a reali- 
tăților lăuntrice, ci e nevoie de o urmare fidelă a lor, prin practicarea pocăinţei, 
însoţită de asceză, de binefaceri şi de străpungerea inimii. 


9. Oferiţi-ne un exemplu lămuritor despre teologia pocăinţei. 


Ne-am opri la un singur tropar, credem noi edificator în acest sens. În cântarea a 
noua din Canon, autorul aminteşte lapidar despre Sfântul loan Botezătorul şi despre 
forma penitențială dezvoltată la râul Iordanului: „În pustie a locuit Înainte- 
mergătorul harului, şi ludeea toată şi Samaria auzind, au alergat şi şi-au mărturisit 
păcatele lor bucuros, botezându-se; cărora tu, suflete, n-ai urmat”. Cu alte cuvinte, 
glasul celui care vieţuia în pustie, chemându-i pe iudei la pocăință, se aude şi 
astăzi; el nu s-a stins; este, deci, o neîncetată chemare spre edificarea noastră. Sin- 
gura diferenţă pe care autorul cretan nu uită, de altfel, să o insereze, este lipsa 

răspunsului nostru ferm şi concret la invitaţia soteriologică de a deveni fiu al lui 
Dumnezeu după har. 


10. Ce ar trebui să nu uităm atunci când vorbim despre Canonul cel mare? 


Sper ca întregul conţinut penitențial al marelui Canon să nu fie adus în avanscenă 
doar în perioada Postului mare, iar apoi uitat şi „aşezat” cuminte din nou în cărțile 
de cult. Citirea sa permenantă, ca o rugăciune de pocăință ne va descoperi vremel- 
nicia şi decăderea vieţii noastre şi nu va lăsa, desigur, ca imnografia creştină să se 
„păteze” de nepăsarea şi ignoranţa vremurilor noastre! 

Este un canon de pocăință 
scris de Sf. Andrei Criteanul 








Se citește pe fragmente în primele 
patru zile ale Postului Sfintelor Paști, 
în cadrul Slujbei Pavecerniţei; 
și în întregime la Denia de joi din 
săptămâna a 5-a a Postului Mare 

Cu privire la reprezentarea iconografică a Sfântului Andrei Criteanul, Erminia lui 
Dionisie din Furna (ed. Sophia, Bucureşti, 2000, pp. 152, 162, 208, 237) precizează 
următoarele: Sfântul Andrei e reprezentat ca episcop bătrân, cu barbă albă, care 
zice: “Ia aminte, Doamne lisuse Hristoase, Dumnezeul nostru, din sfânt locaşul 
Tău şi de pe tronul măririi împărăției Tale... ”. 


lar când este zugrăvit în ceata sfinţilor cuvioşi imnografi şi dascăli cântăreţi, zice: 
"Ajutor şi acoperitor mi S-a făcut mie, spre mântuire”. 


Dionisie arată (p. 237) că acesta mai poate fi zugrăvit în tinda bisericii, atunci când 
aceasta are două turle, pe turla din partea de nord, (care o are în centru pe Maica 
Domnului cu Pruncul, susținută de îngeri), într-unul din colţurile de sub 
pandantivele în care sunt reprezentaţi sfinţii compozitori, scriind într-o carte şi 
zicând următoarele: "A zămislirii celei fără de sămânță, naşterea este 


y 


netălmăcită "; în celelalte colţuri, sunt reprezentaţi Sfinţii Metodie, Iosif şi Teofan. 

Întru tine, maică, cu osârdie 


Troparul Sfintei Cuvioase Marta 


4 Iulie - Glasul 8 | 













s-a mântuit cel după chip; 
că, luând crucea, ai urmat 
lui Hristos; şi lucrând, ai 
învăţat să nu se uite la 
trup, căci este trecător; ci 
să poarte grijă de suflet, 
de lucrul cel nemuritor. 
Pentru aceasta şi cu 
îngerii împreună se 
bucură, Cuvioasă Maică E - - 
Marta, duhul tău. E 





Troparul Sfântului lerarh Andrei 


lerusalimiteanul, Arhiepiscopul Cretei 


4 lulie - Glasul 8 


Îndreptătorule al Ortodoxiei, învățătorule al dreptei 
cinstiri de Dumnezeu şi al 
curaţiei şi luminătorule al 
lumii, podoaba călugărilor 
cea de Dumnezeu 
insuflată Sfinte lerarhe 
Andrei, înțelepte, cu 
învăţăturile tale pe toți 
i-ai luminat. Alăută 
duhovnicească, roagă-te 
lui Hristos Dumnezeu 

ca să mântuiască 
sufletele noastre. 

Bucură-te, Sfinte cuvioase părinte Andrei! 

